Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
3b6ce1ec-443e-4677-84b4-51450f97c4f6	ក្ដៅៗ! អ្នកពាក់ព័ន្ធជាមួយអ្នកកើតជំងឺកូវីដ១៩ ហើយមិនព្រមទៅធ្វើតេស្ត អាចរងពិន័យពី ១លាន ទៅ ៥លានរៀល	បើយោងតាមការបញ្ជាក់ពី ឯកឧត្តម គឹម សន្តិភាព រដ្ឋលេខាធិការ និងជាអ្នកនាំពាក្យ ក្រសួងយុត្តិធម៌ បានឲ្យដឹងថា អ្នកពាក់ព័ន្ធនឹងអ្នកកើត កូវីដ១៩ (#COVID-19) ហើយមិនព្រមទៅធ្វើតេស្ត អាចរងពិន័យពី ១លាន ទៅ ៥លានរៀល ។ យ៉ាណាមិញ សូមអំពាវនាវដល់ប្រជាពលរដ្ឋ អ្នកចេញចូល អ្នកលក់នៅ ផ្សារអូរឬស្សី ឬអ្នកចេញចូល ជាប្រចាំ ឬ ញឹកញាប់ ទាំងអស់ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វេីតេស្តរកមេរោគ #កូវីដ១៩ (#COVID-19) ដែលមានទីតាំងនៅ៖ -វិទ្យាល័យបាក់ទូក -វិទ្យាល័យបឹងត្របែក -មណ្ឌលសុខភាពចាក់អង្រែក្រោម -មន្ទីរពេទ្យខ្មែរ-សូវៀត -សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) មន្ទីរពេទ្យបង្អែកនៅតាមបណ្តាខេត្តនានា សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ។	2021-04-06T10:40:16+07:00	kbnnews.com	https://kbn.news/archives/215636
9b44db72-b0a0-4f1b-b828-9c625fe8668b	ក្រុមសង្គមស៊ីវិលជាង១០០ស្នើសូមផ្អាកការបង់សង ប្រាក់កម្ចី និងការប្រាក់បង្គរ ដើម្បីជួយប្រជាពលរដ្ឋ អ្នកខ្ចីប្រាក់ ក្នុងវិបត្តិជំងឺរីករាលដាលដ៏កាចសាហាវ	ភ្នំពេញ៖ ក្រុម សង្គមស៊ីវិល ចំនួន១០៣ នៅថ្ងៃទី៦ខែមេសាឆ្នាំ២០២១បាមចេញសេចក្តីថ្លែងការណ៍រួម សូមស្នើសុំ ឱ្យរាជរដ្ឋាភិបាល ដាក់ចេញជាវិធានការណែនាំ ដល់គ្រឹះស្ថានមីក្រូហិរញ្ញវត្ថុ និង ធនាគារ ទាំងអស់ នៅក្នុង ប្រទេសកម្ពុជា ដើម្បីផ្អាកការ បង់សង ប្រាក់កម្ចី និងការប្រាក់បង្គរទាំងអស់ សម្រាប់ រយៈពេល យ៉ាងតិច ៣ខែ ដើម្បីផ្ដល់ឱ្យ អ្នកខ្ចីប្រាក់នូវឱកាស ក្នុងការស្នាក់នៅផ្ទះ និងរក្សាសុវត្ថិភាព អំឡុងពេល ផ្ទុះឡើង នៃវីរុសកូវីដ ១៩ ដែលពួកគេ មិនគួរ ត្រូវភ័យ ខ្លាច ក្នុងការបាត់បង់ ដីធ្លី ឬ ផ្ទះសម្បែង ប្រសិនបើ ពួកគេគ្មានលទ្ធភាព សងប្រាក់វិញទេនោះ ។ វិស័យកាត់ដេរ ទេសចរណ៍ សេវាកម្សាន្ត និងសំណង់ កំពុង ត្រូវបាន រងគ្រោះ ជាខ្លាំង ពីការរីករាលដាល នៃជំងឺនេះ ។ វិស័យទាំងនេះ ផ្ដល់ការងារ ដល់ស្រ្តី រាប់សែននាក់ ខណៈដែល អត្រា នៃអ្នកខ្ចី កម្ចីខ្នាតតូច គឺមានស្រ្តី ចំនួន ៧៥% មានន័យថា មានករណីជាច្រើន ដែលវិបត្តិ ជំងឺរីករាលដាលនេះ ប៉ះពាល់ យ៉ាងខ្លាំង ចំពោះ ស្រ្តីជាអ្នកខ្ចីប្រាក់ ។ ក្រៅពីនេះ កសិករ ពលករ ចំណាកស្រុក សហគមន៍ក្រីក្រ អ្នកប្រកបរបរ សេដ្ឋកិច្ច ក្រៅប្រព័ន្ធ អ្នកធ្វើជំនួញ អាជីវករ និងអ្នកលក់ ដូរតាមដងផ្លូវ ក៏ប្រឈម នឹងការធ្លាក់ចុះ ខ្លាំង នៃប្រាក់ចំណូល ផងដែរ ។ មានមនុស្ស តិចតួចណាស់ ដែលមិនទទួល រងផលប៉ះពាល់ ផ្នែកសេដ្ឋកិច្ច ពីជំងឺកូវីដ១៩នេះ ។ រាជរដ្ឋាភិបាល បានចាត់វិធានការ មួយចំនួន រួចមកហើយ ដើម្បី កាត់បន្ថយ មនុស្ស មួយចំនួន ពីការរងគ្រោះ ដែលបង្កឡើង ដោយវិបត្តិ សេដ្ឋកិច្ច ជាងមួយឆ្នាំ កន្លងមកនេះ ។ សាច់ប្រាក់ ដែលត្រូវបាន ផ្ដល់ឱ្យ ទៅប្រជាពលរដ្ឋ ជាច្រើន ដែលមាន ប័ណ្ណក្រីក្រ និងប្រាក់ឧបត្ថម្ភ សម្រាប់ ប្រាក់ឈ្នួល របស់កម្មករ កម្មការិនី រោងចក្រ បានផ្ដល់ប្រភពដ៏សំខាន់មួយ នៃប្រាក់ចំណូល ដល់ ប្រជាពលរដ្ឋ រាប់សែននាក់ ដែលត្រូវការ ជំនួយ ។ ប្រសិនបើ គ្មានគោល នយោបាយ ទាំងនេះទេ ការធ្លាក់ចុះ នៃសេដ្ឋកិច្ច នៃការ រីករាលដាល ជាសកលនេះ នឹងកាន់តែ មានស្ថានភាព អាក្រក់ ខខ្លាំងជាងនេះ៕ រក្សាសិទ្ធិដោយ៖បញ្ញាស័ក្តិ	2021-04-06T10:40:03+07:00	cen.com.kh	https://cen.com.kh/archives/318316.html
16da0fb7-0cce-417e-b578-3d1eee447b23	ព្រឹកនេះ រាជធានីភ្នំពេញ រកឃើញអ្នកឆ្លងកូវីដ ច្រើនជាងគេរហូតដល់…	នៅព្រឹកថ្ងៃទី០៦ ខែមេសា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៧២នាក់ ក្នុងនោះមាន១ករណីមកពីក្រៅប្រទេស ខណៈអ្នកជំងឺចំនួន៤៧នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្នុងចំណោមអ្នកឆ្លងថ្មី ៧២នាក់នៅព្រឹកនេះ គឺនៅរាជធានីភ្នំពេញ មានចំនួន៣២នាក់, ខេត្តព្រះសីហនុ មានចំនួន២២នាក់ , ខេត្តកណ្ដាល មានចំនួន៩នាក់(ក្រុងតាខ្មៅ មាន៨នាក់) , ខេត្តពោធិ៍សាត់ មានចំនួន៣ , ខេត្តស្វាយរៀង មានចំនួន៣នាក់ , ខេត្តព្រៃវែងមានចំនួន១នាក់ និងខេត្តកំពត មានចំនួន១នាក់៕	2021-04-06T10:29:40+07:00	kbnnews.com	https://kbn.news/archives/215600
e7c40aea-adf5-4c12-9268-a92fc66963b1	ព្រឹកនេះ រាជធានីភ្នំពេញ រកឃើញអ្នកឆ្លងកូវីដ ច្រើនជាងគេរហូតដល់…	នៅព្រឹកថ្ងៃទី០៦ ខែមេសា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៧២នាក់ ក្នុងនោះមាន១ករណីមកពីក្រៅប្រទេស ខណៈអ្នកជំងឺចំនួន៤៧នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្នុងចំណោមអ្នកឆ្លងថ្មី ៧២នាក់នៅព្រឹកនេះ គឺនៅរាជធានីភ្នំពេញ មានចំនួន៣២នាក់, ខេត្តព្រះសីហនុ មានចំនួន២២នាក់ , ខេត្តកណ្ដាល មានចំនួន៩នាក់(ក្រុងតាខ្មៅ មាន៨នាក់) , ខេត្តពោធិ៍សាត់ មានចំនួន៣ , ខេត្តស្វាយរៀង មានចំនួន៣នាក់ , ខេត្តព្រៃវែងមានចំនួន១នាក់ និងខេត្តកំពត មានចំនួន១នាក់៕	2021-04-06T10:20:29+07:00	kbnnews.com	https://kbn.news/archives/215610
84579d63-f957-47af-a00e-88294bc9097a	សម្តេចតេជោ ហ៊ុន សែន តម្រូវឱ្យអ្នកជំងឺកូវីដ-១៩ ព្យាបាលនៅតាមផ្ទះវិញសម្រាប់អ្នកជំងឺស្រាល ហើយសម្រាប់អ្នកជំងឺកូវីដ-១៩ដែលមានសភាពធ្ងន់គឺព្យាបាលនៅតាមមន្ទីពេទ្យ	ភ្នំពេញ៖.ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានប្រកាសថា ក្នុងករណីអ្នកជំងឺកូវីដ-១៩ មានចំនួនច្រើន ហើយមន្ទីរពេទ្យមិនមានកន្លែងទទួលព្យាបាលបាននោះ វិធានការចំពោះមុខ គឺតម្រូវឱ្យអ្នកជំងឺកូវីដ-១៩ ព្យាបាលនៅតាមផ្ទះវិញសម្រាប់អ្នកជំងឺស្រាល ហើយសម្រាប់អ្នកជំងឺកូវីដ-១៩ដែលមានសភាពធ្ងន់គឺព្យាបាលនៅតាមមន្ទីពេទ្យ។ សារសំឡេង សម្តេចតេជោ ហ៊ុន សែន ថ្លែងថ្ងៃទី ៦ ខែមេសា ឆ្នាំ ២០២១ បានចាត់ទុកនេះ គឺជាការគិតគូរ និងជាការរៀបចំផែនការទុកជាមុនក្នុងករណីអ្នកជំងឺកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាល។ សម្តេចតេជោនាយករដ្ឋមន្ត្រី បានថ្លែងថា ឥឡូវនេះយើងត្រូវព្យាករណ៍សភាពការណ៍ជាមុនអំពីសមត្ថភាពទ្រទ្រង់បាននៃមន្ទីរពេទ្យរបស់យើង។ បើសិនជំងឺមិនថមថយទេនោះ គឺមន្ទីរពេទ្យរបស់យើងនឹងពេញហៀរជោរជន់ទៅដោយអ្នកជំងឺទាំងស្រាល ទាំងធ្ងន់។ ដូច្នេះយើងត្រូវតែមានការរៀបចំមួយដោយ យកវិធីសាស្ត្រតាមបណ្តាប្រទេសដែលមានអ្នកជំងឺច្រើនរាប់ទាំងនៅអាមេរិក នៅបារាំង នៅអឺរ៉ុប និងប្រទេសមួយចំនួនទៀត ដែលមានអ្នកជំងឺលើសពីចំនួនពេទ្យដែលអាចទទួលបាន។ សម្តេចតេជោ បានមានប្រសាសន៍ថា ខ្ញុំស្នើឱ្យក្រុមការងាររបស់យើងរៀបចំនូវក្រមប្រតិបត្តិព្យាបាលនៅតាមផ្ទះឱ្យហើយស្រេច ហើយដល់ពេលណាមួយយើងត្រូវពិនិត្យអំពីលទ្ធភាព ក្នុងការទទួលយកមកព្យាបាលនៅមន្ទីរពេទ្យ និងទុកសម្រាប់ព្យាបាលនៅតាមផ្ទះ។ យើងមិនអាចទទួលអស់ទេ ក្នុងករណីមានការកើនឡើងថែមទៀត អ្នកជាតិច អ្នកចូលច្រើន។ ទោះបីយើងរៀបចំមន្ទីរពេទ្យប៉ុន្មានទៀតក៏មិនគ្រប់ដែរ អ៊ីចឹងវិធីដោះស្រាយមានតែទុកអ្នកមានវិជ្ជមានកូវីដ១៩ ប៉ុន្តែស្រាលទុកព្យាបាលនៅតាមផ្ទះទៅវិញ ប៉ុន្តែត្រូវមានការវិនិច្ឆ័យឱ្យបានច្បាស់។ សម្រាប់អ្នកព្យាបាលនៅតាមផ្ទះត្រូវតែមានស្ថានភាពជំងឺស្រាល និងមានផ្ទះសមរម្យដែលអាចព្យាបាលបាន។ មួយវិញទៀត បើផ្ទះរបស់អ្នកជំងឺមានទំហំតូច អាចឆ្លងរៀលដាលទៅក្រុមគ្រួសារ ត្រូវយកទៅមន្ទីរពេទ្យ។ បើតាមសម្តេចតេជោ ហ៊ុន សែន យ៉ាងហោចណាស់អាចមានអ្នកជំងឺ ៥០ភាគរយ ដែលមានស្ថានភាពស្រាល ហើយចង់ព្យាបាលនៅតាមផ្ទះ៕ រក្សាសិទ្ធិដោយ៖បញ្ញាស័ក្តិ	2021-04-06T10:17:53+07:00	cen.com.kh	https://cen.com.kh/archives/318302.html
88e3bef4-d0c1-4513-a48e-fa9a78c05a1b	មិនថយទេ ! អ្នកឆ្លងជំងឺកូវីដនៅព្រឹកនេះ មានចំនួន៧២នាក់	ក្រសួងសុខាភិបាល នៅព្រឹកថ្ងៃទី០៦ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៧២នាក់ ក្នុងនោះមាន១ករណីមកពីក្រៅប្រទេស ខណៈអ្នកជំងឺចំនួន៤៧នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។	2021-04-06T10:06:20+07:00	kbnnews.com	https://kbn.news/archives/215591
3e776715-75f4-4fdd-8ffb-99825c666616	កាន់តែធ្ងន់ធ្ងរ ! អាជីវករនៅផ្សារអូរឫស្សីបានឆ្លងជំងឺកូវីដ កើនឡើងដល់៣៦នាក់ហើយ	នៅយប់ថ្ងៃទី៥ ខែមេសា ឆ្នាំ២០២១ អាជ្ញាធរ និងមន្រ្តីសុខាភិបាល បានឲ្យដឹងថា បងប្អូនអាជីវករផ្សារអូរឫស្សីមានចំនួន២០នាក់ទៀតហើយ ត្រូវបានរកឃើញវិជ្ជមានកូវីដ-១៩ នាំឲ្យចំនួនកើនឡើងរហូតដល់៣៦នាក់។ លោក លឹម សុភា អភិបាលខណ្ឌ៧មករា បានប្រាប់បណ្តាញសារព័ត៌មានឲ្យដឹងថា កាលពីយប់មិញមានអាជីវករចំនួន២០នាក់ទៀត ត្រូវបានរកឃើញវិជ្ជមានកូវីដជាបន្តបន្ទាប់ ដែលនាំឲ្យចំនួនមានការកើនឡើងដល់៣៦នាក់ហើយ។ លោកសូមអំពាវនាវដល់បងប្អូនប្រជាពលរដ្ឋ អាជីវករ និងអ្នកទាំងឡាយ ដែលបានឃើញឈ្មោះអ្នកកើតកូវីដ នៅផ្សារអូរឫស្សី សូមទៅយកសំណាកជាបន្ទាន់ ដើម្បីស្វែងរកកូវីដ-១៩ ហើយបើមិនព្រម និងបន្តគេចវេសទៀតនោះ អាជ្ញាធរនឹងប្រើវិធានការតាមច្បាប់ នៅពេលរកឃើញថា បុគ្គលទាំងនោះបានឆ្លងកូវីដ ដោយសារបានប៉ះពាល់ជាមួយអ្នកជំងឺមុនៗ។ រដ្ឋបាលរាជធានីភ្នំពេញ សូមអំពាវនាវដល់អាជីវករផ្សេងទៀត ទៅយកសំណាកជាបន្ទាន់ និងបន្តធ្វើចត្តាឡីស័កឲ្យបានត្រឹមត្រូវនៅតាមផ្ទះ ហើយអាជ្ញាធរមូលដ្ឋានត្រូវតាមដាននៅក្នុងភូមិ ឬសង្កាត់របស់ខ្លួន តើមាននរណាខ្លះដែលលក់ដូរនៅក្នុងផ្សារអូរឫស្សី ត្រូវចុះទៅណែនាំឲ្យទៅយកសំណាក និងធ្វើចត្តាឡីស័កឲ្យបានខ្ជាប់ខ្ជួន។ សូមបញ្ជាក់ថា រដ្ឋបាលរាជធានីភ្នំពេញ នៅយប់ថ្ងៃទី០៣ ខែមេសា ឆ្នាំ២០២១ បានសម្រេចផ្អាកការចេញចូលផ្សារអូរឫស្សីជាបណ្តោះអាសន្នរយៈពេល ១៤ថ្ងៃ។ ការផ្អាកនេះ ធ្វើឡើងបន្ទាប់ពីរកឃើញអាជីវករ អនុប្រធានផ្សារ និងសន្តិសុខសរុប ៦នាក់ បានកើតជំងឺកូវីដ១៩។ ការផ្អាកនេះធ្វើឡើងចាប់ពីថ្ងៃទី០៤ រហូតដល់ថ្ងៃទី១៧ ខែមេសា ឆ្នាំ២០២១ ដើម្បីបង្ការ និងទប់ស្កាត់ការឆ្លងរីករាលដាលមេរោគកូវីដ១៩ ទៅដល់អាជីវករ អតិថិជន ក៏ដូចជាប្រជាពលរដ្ឋចេញចូលផ្សារ៕	2021-04-06T10:01:11+07:00	kbnnews.com	https://kbn.news/archives/215595
8623b69b-dbc3-4214-9a62-387a14bed431	សូមអ្នកពាក់ព័ន្ធទាំងអស់ ទៅធ្វើតេស្តជាបន្ទាន់ ខណៈពេលនេះ ផ្សារអូឬស្សីរកឃើញអ្នកឆ្លងសរុបរហូតដល់ជិត៤០នាក់	នាថ្ងៃទី០៦ ខែមេសា ឆ្នាំ២០២១ ដោយនៅក្នុងផ្សាអូឬស្សរកឃើញអាជីវករឆ្លងកូវីដចំនួន២០នាក់បន្ថែម ដែលសរុបនៃអ្នកឆ្លងទាំងអស់មានរហូតដល់៣៦នាក់។ ដូច្នេះ សូមអំពាវនាវដល់ប្រជាពលរដ្ឋ អ្នកចេញចូល អ្នកលក់នៅ ផ្សារអូរឬស្សី ឬអ្នកចេញចូល ជាប្រចាំ ឬ ញឹកញាប់ ទាំងអស់ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វេីតេស្តរកមេរោគ #កូវីដ១៩ (#COVID-19) ដែលមានទីតាំងនៅ៖ -វិទ្យាល័យបាក់ទូក -វិទ្យាល័យបឹងត្របែក -មណ្ឌលសុខភាពចាក់អង្រែក្រោម -មន្ទីរពេទ្យខ្មែរ-សូវៀត -សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) -មន្ទីរពេទ្យបង្អែកនៅតាមបណ្តាខេត្តនានា សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ។	2021-04-06T09:51:02+07:00	kbnnews.com	https://kbn.news/archives/215583
c37a055e-4174-4abc-a157-e2bc63754ac8	វិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ រយៈពេល២សប្តាហ៍នៅខេត្តកំពង់ចាម	ខេត្តកំពង់ចាម៖ សេចក្តីណែនាំរបស់រដ្ឋបាលខេត្ត ស្តីពីការអនុវត្តនូវវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ រយៈពេល០២(ពីរ)សប្តាហ៍ ចាប់ពីថ្ងៃទី០៨ ដល់ថ្ងៃទី២១ ខែមេសា ឆ្នាំ២០២១ នៅខេត្តកំពង់ចាម។ យោងអនុក្រឹត្យលេខ៥៧ អនក្រ.បក ចុះថ្ងៃទី៣១ ខែមីនា ឆ្នាំ២០២១ ស្តីពីវិធានការរដ្ឋបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត, សារាចរណែនាំលេខ០២សរណន របស់រាជរដ្ឋាភិបាលកម្ពុជា ចុះថ្ងៃទី៣១ ខែមីនា ឆ្នាំ២០២១ ស្តីពីវិធានការបង្ការ និងទប់ស្កាត់ការរាតត្បាតនៃជំងឺកូវីដ -១៩ នៅក្នុងឱកាសឈប់សម្រាកក្នុងពិធីបុណ្យចូលឆ្នាំខ្មែរប្រពៃណីជាតិ និងលិខិតបទដ្ឋានគតិយុត្តិដែលមានជាធរមាន។ ដើម្បីចូលរួមក្នុងការទប់ស្កាត់ការឆ្លងរីករាលដាលនៃជំងឺកូវីដ -១៩ ចូលក្នុងសហគមន៍ជា ទ្រង់ទ្រាយធំ និងដោយផ្អែកលើស្ថានភាពនៃការឆ្លងរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០-កុម្ភៈ នៅមិនទាន់មានភាពធូរស្រាលនៅឡើយ។ ជាមួយគ្នានេះ ដើម្បីធានាការពារអាយុជីវិតរបស់បងប្អូន ប្រជាពលរដ្ឋ សុខភាពសាធារណៈ សណ្តាប់ធ្នាប់សាធារណៈ និងដើម្បីកាត់បន្ថយឱ្យបានជាអតិបរមានូវ ផលប៉ះពាល់នៃការឆ្លងរាលដាលនៃជំងឺកូវីដ-១៩ ចំពោះវិស័យសង្គមកិច្ច ជីវភាពរស់នៅរបស់បងប្អូនប្រជា ពលរដ្ឋក្នុងភូមិសាស្ត្រខេត្តកំពង់ចាម ក្នុងបរិការណ៍នៃការឆ្លងរីករាលដាលនៃជំងឺកូវីដ-១៩ រដ្ឋបាលខេត្ត កំពង់ចាម សម្រេចផ្អាកជាបណ្តោះអាសន្នរយៈពេល០២ (ពីរ) សប្ដាហ៍ ចាប់ពីថ្ងៃទី០៨ ដល់ថ្ងៃទី២១ ខែមេសា ឆ្នាំ២០២១ នូវទីតាំងរមណីយដ្ឋានទេសចរណ៍ធម្មជាតិ និងកែច្នៃ និងសកម្មភាពអាជីវកម្មពេលរាត្រី រួមមាន៖ ភោជនីយដ្ឋាន អាហារដ្ឋាន តូបលក់ចល័ត ផ្សារទំនើប ម៉ាត ទីសាធារណៈនានាដែលមានសភាពអ៊ូអរ និង មានមនុស្សជួបជុំក្នុងចំនួនច្រើនជាដើម។ ក្នុងន័យនេះ រដ្ឋបាលខេត្តកំពង់ចាម សូមធ្វើការណែនាំ ដល់រដ្ឋបាលក្រុង-ស្រុក, មន្ទីរ-អង្គភាពជុំវិញខេត្ត , ឃុំ-សង្កាត់ និងស្ថាប័នពាក់ព័ន្ធដទៃទៀត ព្រមទាំងបងប្អូនប្រជាពលរដ្ឋក្នុងខេត្តកំពង់ចាម ដូចខាងក្រោម ៖ ១- រដ្ឋបាលក្រុង -ស្រុក ឃុំ-សង្កាត់ ត្រូវធ្វើការអប់រំផ្សព្វផ្សាយ ណែនាំ និងត្រួតពិនិត្យ តាម ដានឱ្យបានជាប់ជាប្រចាំនូវការអនុវត្តវិធានការសុខាភិបាល ដើម្បីការពារជំងឺកូវីដ-១៩ នៅតាមមូលដ្ឋាន។ ២- គណៈបញ្ជាការឯកភាពរដ្ឋបាលក្រុង ស្រុកមកពីតំបន់មានហានិភ័យខ្ពស់ តម្រូវឱ្យអនុវត្តវិធានចត្តាឡីស័ករយៈពេល១៥ថ្ងៃ កំហិត៕ រក្សាសិទ្ធិដោយ៖បញ្ញាស័ក្តិ	2021-04-06T09:50:09+07:00	cen.com.kh	https://cen.com.kh/archives/318282.html
c109a13a-cc49-47be-b67f-093dd9cb8b3c	រកឃើញអាជីវករផ្សារអូរឫស្សី ឆ្លងកូវីដកើនជិត៤០នាក់ ខណៈអាជ្ញាធរបន្ដអំពាវនាវឲ្យយកសំណាកទៅពិនិត្យ	រាជធានីភ្នំពេញ៖ អាជ្ញាធរ និងមន្រ្ដីជំនាញសុខាភិបាល កាលពីយប់ ថ្ងៃទី៥ ខែមេសា ឆ្នាំ២០២១ បានរកឃើញបងប្អូនអាជីវករផ្សារអូរឫស្សី ចំនួន២០នាក់បន្ថែមទៀតឆ្លងកូវីដ១៩ ធ្វើឲ្យចំនួនអ្នកឆ្លង នៅក្នុងផ្សារនេះ កើនឡើងដល់៣៦នាក់ ខណៈអាជ្ញាធរកំពុងបន្ដអំពាវនាវឲ្យអាជីវករផ្សេងទៀត ទៅយកសំណាកជាបន្ទាន់ នៅក្នុងវិទ្យាល័យបាក់ទូក។ លោក លឹម សុភា អភិបាលខណ្ឌ៧មករា បានឲ្យដឹងថា កាលពីយប់មិញ មានអាជីវករចំនួន២០នាក់បន្ថែមទៀត បានរកឃើញវិជ្ជមានកូវីដជាបន្តបន្ទាប់ ដែលនាំឲ្យចំនួនអ្នកឆ្លងកើនឡើងដល់៣៦នាក់។ ទោះជាយ៉ាងណា ក្រោយការព្រមាន និងអំពាវនាវរបស់អាជ្ញាធរនោះមក អាជីវករជាង១០០០នាក់ បានយកសំណាកទៅពិនិត្យរួចហើយ ក្នុងចំណោមអាជីវករជាង៧០០០នាក់។ ជាមួយគ្នានេះ រដ្ឋបាលរាជធានីភ្នំពេញ សូមអំពាវនាវដល់អាជីវករផ្សេងទៀត ត្រូវទៅយកសំណាកជាបន្ទាន់ និងបន្តធ្វើចត្តាឡីស័កឲ្យបានត្រឹមត្រូវ នៅតាមផ្ទះ។ រីឯអាជ្ញាធរមូលដ្ឋានត្រូវតែតាមដាននៅក្នុងភូមិ ឬសង្កាត់របស់ខ្លួន ថាតើមាននរណាខ្លះដែលលក់ដូរ នៅក្នុងផ្សារអូរឫស្សី ត្រូវចុះទៅណែនាំឲ្យយកសំណាកទៅពិនិ្យ និងធ្វើចត្តាឡីស័កឲ្យបានខ្ជាប់ខ្ជួន។ សូមបញ្ជាក់ថា សាលារាជធានីភ្នំពេញ បានជូនដំណឹងថា ប្រសិនបើមានរោគសញ្ញា ឬមានបញ្ហាចម្ងល់ផ្សេងៗ អាចទាក់ទងទៅលេខ Hotline និងលេខទូរស័ព្ទ ៣ប្រព័ន្ធទៀត រួមមាន៖ ទី១៖ Hotline 1299, ទី២៖ 098 379 777, ទី៣៖ 077 856 966 និងទី៤៖ 099 429 040 ។ ក្រៅពីនេះ ប្រជាពលរដ្ឋ ក៏អាចទាក់ទងទៅ Facebook របស់រដ្ឋបាលរាជធានីភ្នំពេញផងដែរ។ រដ្ឋបាលរាជធានីភ្នំពេញ កាលពីយប់ ថ្ងៃទី០៣ ខែមេសា ឆ្នាំ២០២១ បានសម្រេចផ្អាកការចេញចូលផ្សារអូរឫស្សី ជាបណ្តោះអាសន្ន រយៈពេល ១៤ថ្ងៃ។ ការផ្អាកនេះ បានធ្វើឡើង បន្ទាប់ពីរកឃើញអាជីវករ អនុប្រធានផ្សារ និងសន្តិសុខសរុប ៦នាក់ បានកើតជំងឺកូវីដ១៩។ បើតាមសេចក្តីជូនដំណឹង បានបញ្ជាក់ថា ការផ្អាកនេះបានធ្វើឡើង ចាប់ពីថ្ងៃទី៤- ១៧ ខែមេសា ឆ្នាំ២០២១។ សេចក្តីជូនដំណឹងបានបន្ថែមថា ការផ្អាកនេះ ដើម្បីបង្ការ និងទប់ស្កាត់ការឆ្លងរីករាលដាលមេរោគកូវីដ១៩ ទៅដល់អាជីវករ អតិថិជន ក៏ដូចជាប្រជាពលរដ្ឋចេញចូលផ្សារ។ រដ្ឋបាលរាជធានីភ្នំពេញ បានអះអាងថា ក្នុងកំលុងពេលផ្អាកនេះ រដ្ឋបាលរាជធានីភ្នំពេញ ធានារ៉ាប់រងលើការងារសន្តិសុខ និងសុវត្ថិភាព ចំពោះសម្ភារៈ និងឥវ៉ាន់គ្រប់ប្រភេទរបស់អាជីវករដែលបានរក្សាក្នុងតូបនីមួយៗមិនឱ្យបាត់បង់ ឬតម្រូវឱ្យបង់ថ្លៃណាមួយនោះឡើយ។ បន្ថែមពីលើសេចក្តីជូនដំណឹងនេះ លោក ឃួង ស្រេង អភិបាលរាជធានីភ្នំពេញ បានបញ្ជាក់ថា បន្ទាប់ផ្អាកការចេញចូលផ្សារទៅ លោកក៏បានចាត់ចែងឱ្យលាង និងបាញ់ថ្នាំនៅក្នុងផ្សារនេះផងដែរ៕	2021-04-06T09:16:55+07:00	kbnnews.com	https://kbn.news/archives/215564
e3308beb-0b0a-45bd-b28f-e11b27dc508c	បន្ទាន់ !! រកឃើញអ្នកឆ្លងកូវីដចំនួន២០នាក់បន្ថែម ដែលជាអាជីវករផ្សារអូរឫស្សី	យោងតាមគណៈកម្មការផ្សារអូរឫស្សី នាថ្ងៃទី០៦ ខែមេសា ឆ្នាំ២០២១ បានជម្រាបជូនដល់បងប្អូនអាជីវករ និងអតិថិជនទាំងអស់ដែលចេញ-ចូល និងលក់ដូរក្នុងផ្សារអូរឬស្សីសូមអញ្ជើញយកសំណាកនឹងអ្នកបានយកសំណាករួចហើយត្រូវធ្វើចត្តាឡីស័កជាបន្ទាន់ ដោយទទួលដំណឹងថាមានបងប្អូនយើងឆ្លង២០នាក់ថែមទៀត។ សូមបងប្អូនសហការទាំងអស់គ្នាដើម្បីចូលរួមទប់ស្កាត់អោយមានប្រសិទ្ធភាពខ្ពស់។ ប្រភព៖	2021-04-06T08:46:51+07:00	kbnnews.com	https://kbn.news/archives/215554
2476ce23-fb85-4fb9-9f1f-18179596c12d	ធ្លាយដល់ខេត្តពោធិ៍សាត់ហើយ! រកឃើញស្ដ្រីមានផ្ទៃពោះ២នាក់និងបុរសម្នាក់ឆ្លងកូវីដ១៩	រដ្ឋបាលខេត្តពោធិ៍សាត់បានប្រកាសពីការ រកឃើញករណីវិជ្ជមានជំងឺកូវីដ១៩ លើបុរសម្នាក់ និងស្ដ្រី២នាក់ ក្នុងនោះម្នាក់មានផ្ទៃពោះ៩ខែ និងម្នាក់ទៀតមានផ្ទៃពោះ៦ខែ ជាការឆ្លងក្នុងព្រឹត្តិការណ៍សហគមន៍២០កុម្ភៈ។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន របស់ រដ្ឋបាលខេត្តពោធិ៍សាត់ បានឲ្យដឹងថា ក្រោយទទួលបានលទ្ធផលពិនិត្យសំណាកពី វិទ្យាស្ថានសុខភាពសាធារណៈ ឃើញថា មានពលករ និងប្រជាពលរដ្ឋចំនួន៣នាក់ មានលទ្ធផលវិជ្ជមានកូវីដ១៩ ដែលមានសាវតាដូចខាងក្រោម៖ ទី១៖ ឈ្មោះ ថូន ចន្ធូ ភេទស្រី អាយុ៣០ឆ្នាំ មានផ្ទៃពោះ៩ខែ រស់នៅភូមិក្បាលហុង សង្កាត់ផ្ទះព្រៃ ក្រុងពោធិ៍សាត់ ពលករមកពីភ្នំពេញ តំបន់សេដ្ឋកិច្ចពិសេសកំបូល ធ្វើការរោងចក្រផលិតខ្សែភ្លើង បានមកដល់ខេត្តពោធិ៍សាត់ កាលពីថ្ងៃទី១ ខែមេសា ឆ្នាំ២០២១ ធ្វើចត្តាឡីស័កនៅមណ្ឌលចត្តាឡីស័ករលាំង យកសំណាកពិនិត្យថ្ងៃទី៣ ខែមេសា ឆ្នាំ២០២១ នៅវិទ្យាស្ថានសុខ ភាពសាធារណៈ លទ្ធផលវិជ្ជមានកូវីដ១៩។ ទី២៖ ឈ្មោះ ណាង ស្រីនិត ភេទស្រី អាយុ១៩ឆ្នាំ រស់នៅភូមិរហាទិល ឃុំតាលោ ស្រុកតាលោសែនជ័យ ជាពលករមកពីខេត្តព្រះសីហនុ ចំណុចអូរ៥ អ្នកនៅជាមួយផ្ទះឧកញ៉ា ឆេង វុទ្ធី មានផ្ទៃពោះ៦ខែ បានមកដល់ខេត្តពោធិ៍សាត់ថ្ងៃទី១ ខែមេសា ឆ្នាំ២០២១ ធ្វើចត្តាឡីស័កនៅមណ្ឌលចត្តាឡីស័ករលាំងយកសំណាកពិនិត្យថ្ងៃទី៣ ខែមេសា ឆ្នាំ២០២១ នៅវិទ្យាស្ថានសុខ ភាពសាធារណៈ លទ្ធផលវិជ្ជមានកូវីដ១៩។ ទី៣៖ ឈ្មោះ ផាន សំណាង ភេទប្រុស អាយុ៣០ឆ្នាំ រស់នៅភូមិក្រសាំបៅ ឃុំក្រពើរពីរ ស្រុកវាលវែង ជាអ្នកដែលបាន ប៉ះពាល់ផ្ទាល់ជាមួយឈ្មោះ មាស សម្បត្តិ ជាអ្នកមកពីខេត្តកណ្តាល ដែលកំពុងធ្វើចត្តាឡីស័ក រង់ចាំលទ្ធផលពិនិត្យសំណាក ដែលបានចូលធ្វើចត្តាឡីស័កថ្ងៃទី១ ខែមេសា ឆ្នាំ២០២១ នៅមណ្ឌលចត្តាឡីស័កប្រម៉ោយ យកសំណាកពិនិត្យថ្ងៃទី៣ ខែមេសា ឆ្នាំ២០២១ នៅវិទ្យាស្ថានសុខភាពសាធារណៈ លទ្ធផលវិជ្ជមានកូវីដ១៩។ ចំពោះករណីខាងលើ រដ្ឋបាលខេត្ត ដោយមានក្រុមការងារស្រាវជ្រាវស្វែងរកអ្នកពាក់ព័ន្ធបុគ្គល វិជ្ជមានកូវីដ១៩ កំពុងធ្វើការស្រាវជ្រាវរកអ្នកពាក់ព័ន្ធដោយផ្ទាល់ និងប្រយោលមកធ្វើចត្តាឡីស័ក ជៀសវាងឆ្លងចូលសហគមន៍។ បច្ចុប្បន្ន អ្នកវិជ្ជមានកូវីដ១៩ ទាំង៣ រដ្ឋបាលខេត្ត ដោយមានមន្ទីរសុខាភិបាលខេត្ត បានបញ្ជូនទៅសម្រាកព្យាបាលនៅទីកន្លែងក្នុងមន្ទីរពេទ្យបង្អែកខេត្ត ដែលរៀបចំសម្រាប់អ្នកជំងឺកូវីដ១៩៕	2021-04-06T08:22:20+07:00	kbnnews.com	https://kbn.news/archives/215546
f579d296-ac50-45b5-a937-506b7dafad6c	លោក ហ៊ុន សែន៖ កម្ពុជានឹងឈានដល់ដំណាក់កាលព្យាបាលអ្នកជំងឺកូវីដតាមផ្ទះ	លោកនាយករដ្ឋមន្រ្តី ហ៊ុន សែន នៅថ្ងៃអង្គារនេះ បានបញ្ជាឲ្យរៀបចំការព្យាបាលអ្នកជំងឺកូវីដ១៩ស្រាលនៅតាមផ្ទះ ដើម្បីកាត់បន្ថយការកកស្ទះព្យាបាលនៅតាមមន្ទីរពេទ្យនានា។ នៅក្នុងសារសំឡេងមួយដែលត្រូវបានផ្សព្វផ្សាយនៅថ្ងៃអង្គារនេះ លោក ហ៊ុន សែន បានលើកឡើងថាត្រូវរៀបចំក្រុមគ្រូពេទ្យចល័ត ដើម្បីទៅព្យាបាលអ្នកជំងឺស្រាលនៅតាមផ្ទះ ប្រសិនបើអ្នកជំងឺមានផ្ទះសម្បែងសមរម្យសម្រាប់ព្យាបាល និងអាចនៅឆ្ងាយពីក្រុមគ្រួសារបាន។ លោកបន្តថាវិធានការព្យាបាលនៅតាមផ្ទះ ក៏ត្រូវបានអនុវត្តក្នុងប្រទេសផ្សេងៗដូចជាសហរដ្ឋអាមេរិក បារាំងនិងប្រទេសនៅអឺរ៉ុបមួយចំនួនទៀត។ លោកថ្លែងថា៖ «យើងមិនអាចទទួលអស់ទេក្នុងករណីមានការកើនឡើងថែមទៀត។ អ្នកជាតិច អ្នកចូលច្រើន។ ទោះបីយើងរៀបចំមន្ទីរពេទ្យប៉ុន្មានទៀត ក៏វានៅតែមិនគ្រប់ដែរ។ អញ្ចឹងវិធីដោះស្រាយ គឺមានតែទុកអ្នកដែលមានវិជ្ជមានកូវីដ ប៉ុន្តែស្រាល ទុកព្យាបាលនៅតាមផ្ទះទៅវិញ។ ប៉ុន្តែត្រូវតែមានការវិនិច្ឆយឲ្យបានច្បាស់»។ លោក ហ៊ុន សែន បានបញ្ជាឲ្យក្រសួងសុខាភិបាលរៀបចំ«ក្រមប្រតិបត្តិ»មួយសម្រាប់ការព្យាបាលនៅតាមផ្ទះ ហើយដល់ពេលណាមួយ នឹងមានការអនុវត្ត ដោយសារស្ថានភាពឆ្លងជំងឺកូវីដ១៩ក្នុងសហគមន៍២០កុម្ភៈ មិនទាន់ថមថយនៅឡើយ។ លោកបន្ថែមថា៖ «ខ្ញុំគិតថាយើងនឹងអាចឈានទៅដល់ដំណាក់កាលនោះ ក្នុងករណីដែលព្រឹត្តិការណ៍២០កុម្ភៈនេះ មិនមានការថមថយ ដូចជាពេលនេះ ជាពិសេសដែលវាបាននិងកំពុងកើតនៅទីក្រុងភ្នំពេញនិងខេត្តកណ្តាល»។ បើតាមលោក ហ៊ុន សែន យ៉ាងតិចណាស់អ្នកជំងឺ៥០% មានលទ្ធភាព ហើយចង់ព្យាបាលនៅតាមផ្ទះ។ លោកបន្ថែមថារដ្ឋាភិបាលនឹងផ្តល់ថវិកា២ម៉ឺនរៀលក្នុងមួយថ្ងៃដល់អ្នកជំងឺស្រាល សម្រាប់ការហូបចុកផ្សេងៗនៅតាមផ្ទះ។ លោកក៏បានបញ្ជាឲ្យមានក្រុមគ្រូពេទ្យស្ម័គ្រចិត្តនៅតាមខណ្ឌនីមួយៗ ដើម្បីបំពេញការងារចល័តក្នុងការព្យាបាលតាមផ្ទះផងដែរ។ បើតាមក្រសួងសុខាភិបាល អ្នកកំពុងសម្រាកព្យាបាលនៅមន្ទីរពេទ្យនិងមណ្ឌលទូទាំងប្រទេស មានចំនួន១.០០៣នាក់ គិតត្រឹមថ្ងៃអង្គារនេះ។ នៅថ្ងៃអង្គារនេះ ក្រសួងសុខាភិបាលកម្ពុជាបានរាយការណ៍ករណីឆ្លងថ្មីចំនួន៧១នាក់ទៀត ដែលនាំឲ្យករណីឆ្លងសរុបមានចំនួន២.២៩៣នាក់ គិតចាប់តាំងពីថ្ងៃទី២០ ខែកុម្ភៈ។ អ្នកស្លាប់ដោយសារជំងឺកូវីដ១៩ មាន២៣នាក់ គិតត្រឹមថ្ងៃអង្គារនេះ។ លោក មាស នី អ្នកវិភាគសង្គម បានលើកឡើងថាការព្យាបាលតាមផ្ទះជាវិធីមួយដែលគេអនុវត្តនៅប្រទេសផ្សេងៗ ដោយសារការព្យាបាលនៅតាមមន្ទីរពេទ្យមិនអាចធ្វើទៅរួច។ ប៉ុន្តែលោកបារម្ភអំពីការអនុវត្តមិនបានល្អ ដែលនាំឲ្យមានការរត់គេចចេញ និងឆ្លងទៅអ្នកដទៃ។ លោកមានប្រសាសន៍ថា៖ «សូម្បីតែយើងទុកនៅក្នុងចត្តាឡីស័ក មានអ្នកខ្លះរត់ចេញទៅទៀត ចុះបើសិនដាក់ឲ្យនៅព្យាបាលនៅតាមផ្ទះ តើយើងត្រូវបង្កើននូវការអប់រំប៉ុនណា ដើម្បីឲ្យទាំងគ្រួសារ ទាំងអ្នកជិតខាងបានយល់អំពីវិធានការហ្នឹង ហើយនឹងចូលរួមក្នុងការព្យាបាលជំងឺហ្នឹងទាំងអស់គ្នា។ បើមិនអញ្ចឹងទេ វានឹងអាចធ្វើឲ្យវាពិបាកគ្រប់គ្រង»។ លោកបន្តថាប្រព័ន្ធសុខាភិបាលកម្ពុជាក៏នៅខ្វះខាតធនធានមនុស្សនិងមធ្យោបាយផ្សេងៗ។ លោកជំរុញឲ្យរៀបចំផែនការមួយច្បាស់លាស់ នៅពេលអនុវត្តការព្យាបាលនៅតាមផ្ទះ។ កាលពីខែមីនា កម្ពុជាបានប្រកាសឲ្យប្រើប្រាស់ច្បាប់ស្ដីពីវិធានការទប់ស្កាត់ការឆ្លងរាលដាលនៃជំងឺកូវីដ១៩ ដោយមានការដាក់ទោសទណ្ឌរហូតជាប់ពន្ធនាគារ សម្រាប់អ្នកបំពានវិធានការរដ្ឋបាល វិធានការចត្តាឡីស័ក និងវិធានការឃុំគ្រងសម្រាកព្យាបាល។ តួយ៉ាង អ្នកបំពានគេចវេះពីការធ្វើចត្តាឡីស័កអាចប្រឈមនឹងការជាប់ពន្ធនាគារដល់ទៅដល់៣ឆ្នាំនិងរងការពិន័យដល់ទៅ១០លានរៀល បើសិនជាបានចម្លងវីរុសដល់អ្នកដទៃអំឡុងការបំពាន៕	2021-04-06T07:00:00+07:00	khmer.voanews.com	https://khmer.voanews.com/a/pm-says-cambodia-to-prepare-home-treatment-for-mild-covid-cases/5842523.html
6187d826-4429-4ac9-852d-663b1ede2a56	វ៉ាក់សាំងចិនដែលត្រូវបានបញ្ជូនទៅប្រទេសកំពុងអភិវឌ្ឍន៍អាចធ្វើឱ្យមានការព្រួយបារម្ភ	វ៉ាស៊ីនតោន — អ្នកជំនាញនិយាយថា ការមិនជឿជាក់លើវ៉ាក់សាំងចិននៅក្នុងប្រទេសកំពុងអភិវឌ្ឍន៍អាចប៉ះពាល់ដល់គោលដៅរបស់រដ្ឋាភិបាលក្រុងប៉េកាំង ក្នុងការបង្កើនឥទ្ធិពលរបស់ខ្លួនតាមរយៈការចែកចាយវ៉ាក់សាំង។ រដ្ឋាភិបាលចិនបានអនុញ្ញាតឱ្យប្រើប្រាស់វ៉ាក់សាំងកូវីដ១៩ ដែលផលិតនៅក្នុងប្រទេសកាលពីខែធ្នូ ឆ្នាំមុន ដោយមិនមានចេញផ្សាយទិន្នន័យដែលមកពីការសាកល្បងប្រើប្រាស់។ នៅត្រឹមខែកុម្ភៈ ឆ្នាំ២០២១ ប្រទេសបានចិននាំចេញ ឬស្ថិតក្នុងដំណើរការនាំចេញវ៉ាក់សាំងស៊ីណូហ្វាម (Sinopharm) និងស៊ីណូវ៉ាក់ (Sinovac) ទៅកាន់ប្រទេសចំនួន ២២ ហើយនឹងផ្តល់ជំនួយវ៉ាក់សាំងទៅឱ្យប្រទេសកំពុងអភិវឌ្ឍន៍ចំនួន ៥៣ ដែលរួមមានប្រទេសប៉ាគីស្ថានផងដែរ។ នេះបើយោងតាមអ្នកនាំពាក្យក្រសួងការបរទេសចិន លោក Wang Wenbin។ វីរុសកូរ៉ូណាដែលបង្កឱ្យមានជំងឺកូវីដ១៩ ត្រូវបានគេរកឃើញដំបូងនៅក្នុងខ្លួនមនុស្សនៅក្នុងទីក្រុង Wuhan ក្នុងប្រទេសចិន នៅចុងឆ្នាំ ២០១៩។ ដោយចាប់ផ្តើមពីទីនោះមក វាបន្តឆ្លងរាលដាលជុំវិញពិភពលោក។ បើយោងតាមមជ្ឈមណ្ឌលទិន្នន័យស្តីពីវីរុសកូរ៉ូណារបស់សាកលវិទ្យាល័យ Johns Hopkins មនុស្សជាង ១២៣,២ លាននាក់ នៅទូទាំងពិភពលោក បានឆ្លងជំងឺនេះ ហើយមនុស្សជាង២,៧ លាននាក់ បានស្លាប់។ ទោះបីជាចិនបានគ្រប់គ្រងការផ្ទុះឡើងនៃជំងឺនេះបានភាគច្រើនលើប្រជាជនខ្លួនជាមួយនឹងការគ្រប់គ្រងសង្គមដ៏តឹងរ៉ឹងនៅគ្រប់ទីកន្លែង និងការចាក់វ៉ាក់សាំងក្តី នៅក្នុងខែមករា ក្រុមហ៊ុន YouGov ដែលជាក្រុមហ៊ុនស្រាវជ្រាវទីផ្សារនៅចក្រភពអង់គ្លេស បានធ្វើការស្ទង់មតិលើមនុស្សប្រមាណ ១៩.០០០ នាក់នៅក្នុងប្រទេសនិងដែនដីចំនួន ១៧ និងរកឃើញថា វ៉ាក់សាំងដែលផលិតដោយចិនត្រូវបានគេគិតបែបអវិជ្ជមាន និងបានទទួលពិន្ទុបានលើតែវ៉ាក់សាំងដែលផលិតនៅក្នុងប្រទេសអ៊ីរ៉ង់តែប៉ុណ្ណោះ។ ចិនបានបដិសេធថា ខ្លួនមិនប្រើប្រាស់វ៉ាក់សាំងដែលពិភពលោកកំពុងត្រូវការនេះជាឧបករណ៍ការទូតនោះទេ ហើយប្រធានាធិបតីចិន លោក ស៊ី ជីនពីង បាននិយាយថា វ៉ាក់សាំងនឹងត្រូវប្រើប្រាស់ក្នុងគោលដៅល្អសម្រាប់សាកលលោក។ ទីភ្នាក់ងារសារព័ត៌មាន Xinhua ដែលគ្រប់គ្រងដោយរដ្ឋបានសរសេរនៅក្នុងអត្ថបទបញ្ចេញមតិយោបល់មួយ ថា «ចិនបានលើកកម្ពស់កិច្ចសហការនៅក្នុងការប្រយុទ្ធប្រឆាំងនឹងការរាតត្បាត ប៉ុន្តែមិនដែលមានគោលដៅភូមិសាស្ត្រនយោបាយណាមួយនោះទេ ហើយក៏មិនដែលគិតគូរពីអត្ថប្រយោជន៍សេដ្ឋកិច្ច ឬភ្ជាប់លក្ខខណ្ឌនយោបាយណាមួយនោះដែរ»។ របាយការណ៍ព័ត៌មានរាយការណ៍ថា គ្មានវ៉ាក់សាំងចិនណាមួយត្រូវបានទទួលស្គាល់ដោយអង្គការសុខភាពពិភពលោកទេ។ អ្នកស្រាវជ្រាវនៅសាលាសេដ្ឋកិច្ចនៃទីក្រុងឡុងដ៍ (LSE) និងមជ្ឈមណ្ឌល Belgrade សម្រាប់គោលនយោបាយសន្តិសុខ លោក Vuk Vuksanovic បាននិយាយថា វាសមហេតុផលក្នុងការប្រើប្រាស់ «ការទូតជំនួយវ៉ាក់សាំង» ដើម្បីបង្ហាញឱ្យឃើញពីគោលនយោបាយវ៉ាក់សាំងរបស់ចិន ដែលបន្តពី «ការទូតជំនួយម៉ាស» ដែលមានបំណងបង្ហាញឱ្យឃើញថា ចិនជាអ្នកមានការទទួលខុសត្រូវដែលអាចជួយសម្រាលបញ្ហាកង្វះខាតសម្ភារៈចាំបាច់ទាំងនេះ នៅក្នុងពិភពលោកក្នុងពេលមានការរាតត្បាតជំងឺ។ លោក Vuksanovic បានប្រាប់ VOA ថា «គោលនយោបាយ(វ៉ាក់សាំង) នេះគឺជាការប៉ះប៉ូវដល់ការខូចខាតកិត្តិនាមដែលកើតឡើងចំពោះចិន ដែលជាកន្លែងផ្ទុះជំងឺកាលពីដំបូងបង្កើនឥទ្ធិពលនយោបាយចិនជាមួយនឹងប្រទេសនីមួយៗ កសាងអំណាចទន់ជាសាកលរបស់ចិន និងការព្យាយាមយកឈ្នះចំណែកទីផ្សារវ៉ាក់សាំងក្នុងសាកលលោក ដែលជាការប្រកួតប្រជែងជាមួយនឹងក្រុមហ៊ុនផលិតវ៉ាក់សាំងរុស្ស៊ី និងបស្ចិមប្រទេស»។ ប្រទេសចិនបានភ្ជាប់ការនាំចេញវ៉ាក់សាំងទៅនឹងគោលដៅយុទ្ធសាស្ត្រសាកលលោក។ គម្រោង «ផ្លូវក្រវ៉ាត់សុខាភិបាល» បានក្លាយជាផ្នែកដ៏សំខាន់មួយនៃគំនិតផ្តួចផ្តើមដែលមន្ត្រីសុខាភិបាលចិនបានអំពាវនាវឱ្យផ្តល់វ៉ាក់សាំងទៅដល់ប្រទេស ក្នុងគម្រោងផ្លូវក្រវ៉ាត់ពាណិជ្ជកម្មរបស់ចិន (BRI) ជាមុន ដើម្បីធ្វើឱ្យគម្រោង BRI នេះកាន់តែមានទម្ងន់ថែមទៀត។ គម្រោង BRI ដែលជួនកាលត្រូវបានគេហៅថា ផ្លូវសូត្រថ្មី គឺជាគម្រោងហេដ្ឋារចនាសម្ព័ន្ធដ៏មហិមាមួយ ដែលពិភពលោកមិនដែលបានឃើញ។ លោកប្រធានាធិបតី ស៊ី បានចាប់ផ្តើមគម្រោងនេះនៅក្នុងឆ្នាំ ២០១៣ ជាមួយនឹងទស្សនៈវិស័យយកគម្រោងអភិវឌ្ឍន៍និងការវិនិយោគរបស់ចិនពង្រីកឥទ្ធិពលរបស់ចិននៅក្នុងសាកលលោក។ នាយកកម្មវិធីសិក្សាសន្តិសុខ និងភាពធន់នៅសាកលវិទ្យាល័យ Northeastern University ក្នុងទីក្រុង Boston លោក Daniel Aldrich បានប្រាប់ VOA ផ្សាយជាភាសាចិនកុកងឺថា៖ «ចិនមិនបានផ្តល់វ៉ាក់សាំងទៅឱ្យកូរ៉េខាងត្បូង ឬជប៉ុន ឬប្រទេសជិតខាងចិននោះទេ។ ផ្ទុយទៅវិញ ចិនបានផ្តោតលើការបង្កើនអំណាចទន់របស់ខ្លួនទៅលើប្រទេសកំពុងអភិវឌ្ឍន៍ ទីកន្លែងដែលចិនសង្ឃឹមថា នឹងបង្កើតឱ្យមានកិត្តិនាមល្អ និងកសាងបណ្តាញសម្ព័ន្ធមិត្តមួយ»។ នៅក្នុងរដូវក្តៅ ឆ្នាំ២០២០ ចិនបានចាប់ផ្តើមផ្តល់ជំនួយវ៉ាក់សាំងទៅឱ្យបណ្តាប្រទេសនៅតំបន់មជ្ឈិមបូព៌ា អាមេរិកឡាទីន និងអាហ្វ្រិក ដោយលើកកម្ពស់ឱកាសសម្រាប់ពាណិជ្ជកម្មក្នុងស្រុក និងការវិនិយោគ។ អនុរដ្ឋមន្ត្រីការបរទេសម៉ិកស៊ិក អ្នកស្រី Martha Delgado បានថ្លែងកាលពីថ្ងៃទី១៥ ខែមីនាថា ម៉ិកស៊ិកនឹងចងចាំនូវជំនួយពីប្រទេសចិន។ ចិនក៏មើលឃើញពីការកើនឡើងនៃការទទួលស្គាល់ជាអន្តរជាតិទៅលើវ៉ាក់សាំងរបស់ខ្លួន ដែលនេះជាវិធីក្នុងការលើកកម្ពស់ផលិតផលវេជ្ជសាស្ត្ររបស់ចិន។ នៅមុនការរាតត្បាតវីរុសកូរ៉ូណា ក្រុមហ៊ុនឱសថចិនកម្រនឹងមានលក្ខណៈសម្បត្តិគ្រប់គ្រាន់អាចផ្តល់ផលិតផលវេជ្ជសាស្ត្ររបស់ខ្លួនទៅឱ្យទីភ្នាក់ងារអន្តរជាតិណាស់។ នៅក្នុងឆ្នាំ ២០១៩ ចិនទទួលបានការបញ្ជាទិញតែ ១,៩% ប៉ុណ្ណោះនៃការបញ្ជាទិញផលិតផលវេជ្ជសាស្ត្រសរុបរបស់អង្គការសហប្រជាជាតិខណៈ ដែលឥណ្ឌាដែលជាគូប្រជែងនឹងខ្លួនទទួលបាន ២១,៩%។ រដ្ឋាភិបាលក្រុងប៉េកាំងក៏មានគម្រោងបន្ធូរបន្ថយការរឹតត្បិតលើការចូលក្នុងប្រទេសខ្លួនសម្រាប់ជនបរទេសដែលបានចាក់វ៉ាក់សាំងប្រឆាំងជំងឺកូវីដ១៩ ផលិតនៅក្នុងប្រទេសចិនផងដែរ។ សាស្ត្រាចារ្យរងផ្នែកសន្តិសុខសុខាភិបាលនៅសាកលវិទ្យាល័យ City University of Hong Kong លោក Nicholas Thomas បានប្រាប់ VOA ថា៖ «ការលើកទឹកចិត្តបែបនេះ គឺច្បាស់ណាស់មានគោលដៅលើសហគមន៍ពាណិជ្ជកម្ម និងជាវិធីសាស្ត្រមួយដែលចិនអាចជួយធានាថា វ៉ាក់សាំងរបស់ខ្លួននៅតែជាជម្រើសដែលគេចង់បាន និងបង្ហាញយ៉ាងច្បាស់ពីការកិច្ចខិតខំប្រឹងប្រែងដែលផ្តោតលើផ្នែកការទូតខ្លាំងដូចទៅនឹងការផ្តល់សេវាសុខាភិបាលសាធារណៈ»។ ចិនទទួលផលប្រយោជន៍ក្នុងដំណាក់កាលដំបូងនៃការនាំចេញវ៉ាក់សាំងរបស់ខ្លួន ដោយសារតែមិនសូវមានការប្រកួតប្រជែងពីបស្ចិមប្រទេស។ ប៉ុន្តែនៅថ្ងៃទី ១២ ខែមីនា ប្រទេសអូស្ត្រាលី ឥណ្ឌា ជប៉ុន និងសហរដ្ឋអាមេរិក បានយល់ព្រមនៅក្នុងកិច្ចសន្ទនាសន្តិសុខចតុភាគី ឬ QUAD ក្នុងការផ្តល់វ៉ាក់សាំង ១០០ លានដូស ដែលផលិតដោយក្រុមហ៊ុន Johnson & Johnson នៅសហរដ្ឋអាមេរិកទៅកាន់ប្រទេសភាគច្រើននៅអាស៊ី ឱ្យបានត្រឹមចុងឆ្នាំ ២០២២ ដើម្បីទប់ទល់នឹងឥទ្ធិពលរបស់ចិននៅតំបន់ឥណ្ឌូប៉ាស៊ីហ្វិក។ លោក Thomas បានសរសេរនៅក្នុងអ៊ីម៉ែលថា៖ «ឥឡូវនេះ ដោយមានកិច្ចព្រមព្រៀង QUAD មិនមានការគ្របដណ្តប់លើសលុបនេះទៀតទេ។ វាជារឿងគួរឱ្យចាប់អារម្មណ៍ក្នុងការមើលឃើញនូវជម្រើសដែលប្រជាជននៅក្នុងតំបន់ជ្រើសរើសរវាងវ៉ាក់សាំងចិន និងវ៉ាក់សាំងរបស់ក្រុមហ៊ុន J&J។ ការជ្រើសរើស គឺជាការចង្អុលបង្ហាញយ៉ាងច្បាស់ថាតើ ប្រជាជននៅក្នុងតំបន់និងរដ្ឋាភិបាលរបស់ពួកគេទុកចិត្តលើវ៉ាក់សាំងចិនកម្រិតណា»។ លោក Aldrich បាននិយាយថា សមាជិកនៃក្រុមប្រទេស QUAD «គឺសុទ្ធតែជាប្រទេសដែលមើលឃើញការពង្រីក និងការវិវត្តយ៉ាងគឃ្លើនរបស់ចិន។ កិច្ចខិតខំប្រឹងប្រែងពីក្រុមប្រទេស QUAD ក្នុងការប៉ុនប៉ងទប់ទល់នឹងឥទ្ធិពលអំណាចទន់របស់ចិននឹងអាចផលិតបានវ៉ាក់សាំងបន្ថែមទៀត សម្រាប់ពិភពលោក។ វ៉ាក់សាំងរបស់ក្រុមហ៊ុន Sinovac Biotech ក្រុមហ៊ុន Sinopharm និងក្រុមហ៊ុន Johnson & Johnson អាចរក្សាទុកនៅកម្រិតសីតុណ្ហភាពចាប់ពី ២ ទៅដល់ ៨ អង្សា។ ដែលការណ៍នេះជួយដោះស្រាយបញ្ហាស្តុកទុកនៅក្នុងប្រទេសកំពុងអភិវឌ្ឍន៍ជាច្រើន ដោយសារតែវ៉ាក់សាំងផ្សេងទៀតត្រូវការលក្ខខណ្ឌត្រជាក់ខ្លាំង ចាប់ពី -៨០ ទៅដល់ -១៥ អង្សា ដើម្បីអាចរក្សាប្រសិទ្ធភាពរបស់វាបាន។ វ៉ាក់សាំងចិនត្រូវការចាក់ពីរលើក ប៉ុន្តែវ៉ាក់សាំងក្រុមហ៊ុន Johnson & Johnson ត្រូវការចាក់តែមួយលើកប៉ុណ្ណោះ ដែលនេះមានន័យថា វ៉ាក់សាំងរបស់ក្រុមហ៊ុន Johnson & Johnson អាចនឹងត្រូវបានប្រើប្រាស់ដើម្បីបង្កើតភាពស៊ាំដល់ប្រជាជនបានលឿនជាង។ បន្ថែមពីលើការជំរុញការចាក់វ៉ាក់សាំងដែលមានភាពស្មុគស្មាញរបស់ចិន អង្គការសុខភាពពិភពលោក WHO ក៏មានផែនការរបស់ខ្លួនផងដែរ។ដោយសហការជាមួយនឹងអង្គការលើកកម្ពស់វ៉ាក់សាំងពីរផ្សេងទៀត អង្គការ WHO បានបង្កើតយន្តការ COVAX ដែលបានចាប់ផ្តើមផ្តល់វ៉ាក់សាំងនៅទ្វីបអាហ្វ្រិកកាលពីថ្ងៃទី ០១ ខែមីនា ជាមួយនឹងគោលដៅចែកចាយវ៉ាក់សាំងឱ្យបានយ៉ាងហោចណាស់ ២ ពាន់លានដូស នៅត្រឹមចុងឆ្នាំ២០២១ នៅក្នុងប្រទេសក្រីក្រ និងប្រទេសមានប្រាក់ចំណូលមធ្យម៕	2021-04-06T07:00:00+07:00	khmer.voanews.com	https://khmer.voanews.com/a/china-vaccine-sent-to-developing-nations-may-find-wary-reception/5842641.html
8ecaf7de-cba4-4956-bc9b-64356b90707f	អាជ្ញាធររឹតបន្តឹងបន្ថែម ខណៈជំងឺកូវីដ១៩ រាលដាលខ្លាំងទៅតាមបណ្តាខេត្ត	ខណៈកម្ពុជាបន្តរកឃើញករណីឆ្លងជំងឺកូវីដ១៩ជារៀងរាល់ថ្ងៃ រដ្ឋបាលខេត្តមួយចំនួនបានចាត់វិធានការរឹតបន្តឹងកាន់តែតឹងរ៉ឹង ជាពិសេសអំឡុងពេលពិធីបុណ្យចូលឆ្នាំប្រពៃណីជាតិខាងមុខ ដែលជាកិច្ចប្រឹងប្រែងដើម្បីទប់ស្កាត់ការឆ្លងជំងឺកូវីដ១៩។ រដ្ឋបាលខេត្តមួយចំនួនបានចេញសេចក្តីប្រកាសអំពីវិធានការរបស់ខ្លួន ក្នុងការរឹតបន្តឹងសកម្មភាពអាជីវកម្ម និងការធ្វើដំណើររបស់ប្រជាពលរដ្ឋ។ នៅក្នុងសេចក្តីសម្រេចស្តីពីការអនុវត្តវិធានការរដ្ឋបាលបណ្តោះអាសន្នរយៈពេល២សប្តាហ៍គិតចាប់ពីថ្ងៃទី២ ខែមេសា រហូតដល់ថ្ងៃទី១៥ ខែមេសា រដ្ឋបាលខេត្តកំពង់ស្ពឺបានប្រកាសផ្អាកបណ្តោះអាសន្ននូវសកម្មភាពអាជីវកម្មចំពោះភោជនីយដ្ឋាន និងហាងលក់ភេសជ្ជៈគ្រឿងស្រវឹងជាដើម ដោយមិនតម្រូវឲ្យទទួលអតិថិជន នៅចន្លោះម៉ោង ៨ យប់ដល់ម៉ោង៥ព្រឹក។ នេះជាវិធានការបម្រាមគោចរដែលរដ្ឋបាលក្រុងភ្នំពេញកំពុងតែអនុវត្ត ដោយមិនអនុញ្ញាតឲ្យមានការធ្វើដំណើរក្នុងភូមិសាស្រ្តរាជធានីភ្នំពេញ ក្នុងពេលកំណត់ដូចគ្នា។ រដ្ឋបាលខេត្តកំពង់ស្ពឺក៏បានផ្អាកជាបណ្ដោះអាសន្ន រាល់សកម្មភាពកីឡា និងសកម្មភាពជួបជុំ ឬការប្រមូលផ្តុំមនុស្សច្រើនផងដែរ។ ចំណែករដ្ឋបាលខេត្តកំពង់ចាមបានផ្អាកជាបណ្តោះអាសន្ននូវទីតាំងរមណីយដ្ឋានទេសចរណ៍ធម្មជាតិនិងកែច្នៃទូទាំងខេត្ត។ រដ្ឋបាលខេត្តក៏បានផ្អាកសកម្មភាពអាជីវកម្មពេលរាត្រី ដែលមានភាពអ៊ូអរនិងមានមនុស្សជួបជុំក្នុងចំនួនច្រើនជាបណ្តោះអាសន្នផងដែរ ឬរវាងម៉ោង៨យប់និងម៉ោង៥ព្រឹក ចាប់ពីថ្ងៃទី៨ដល់ថ្ងៃទី២១ ខែមេសា។ លោក ឃន ប្រុស នាយករដ្ឋបាលខេត្តកំពង់ចាម បានឲ្យដឹងថាខេត្តកំពង់ចាមមានករណីឆ្លងជំងឺកូវីដ១៩ ចំនួន៩ករណី គិតត្រឹមថ្ងៃអង្គារនេះ។ លោកបន្ថែមថានឹងមានវិធានការរឹតបន្តឹងចន្លោះខ្វះខាតបន្ថែមទៀត ប្រសិនបើមិនមានការអនុវត្តវិធានការបង្ការជំងឺកូវីដ១៩ឲ្យបានពេញលេញពីសំណាក់ប្រជាពលរដ្ឋនិងអាជ្ញាធរ។ លោកប្រាប់ VOA ថា៖ «អាហ្នឹងយើងសង្ឃឹមថា ប្រជាពលរដ្ឋក្រោយពីយើងចេញវិធានការរដ្ឋបាលហ្នឹងទៅ គាត់នឹងចូលរួមអនុវត្តទាំងអស់គ្នា។ ហើយបើសិនជាយើងចេញវិធានការហ្នឹងហើយ វានៅមានសល់ចំណុចខ្វះខាតអីទៅទីណាទៀត យើងពិនិត្យមើលជាក់ស្តែងការចូលរួមអនុវត្ត អាហ្នឹងយើងនឹងចេញវិធានការមួយបន្ថែមទៀត ដើម្បីឲ្យគាត់ចូលរួមអនុវត្ត ក្រែងលោយើងនៅមាននៅខ្វះចន្លោះនៅចំណុចណានៅពេលអនុវត្តជាក់ស្តែងទៅ»។ ចំណែកលោក សួស សុភ័ក្រ្ត ប្រធានមន្ទីរព័ត៌មានប្រចាំខេត្តបាត់ដំបង និងជាអ្នកនាំពាក្យ បានថ្លែងប្រាប់ VOA ថាទោះបីមិនមានការឆ្លងជំងឺកូវីដ១៩ នៅក្នុងខេត្តក៏ដោយ រដ្ឋបាលខេត្តក៏កំពុងផ្តោតលើការរៀបចំឲ្យពលករវិលត្រឡប់ពីប្រទេសថៃធ្វើចត្តាឡីស័ក។ លោកបន្ថែមថារដ្ឋបាលខេត្តបាត់ដំបងក៏កំពុងត្រួតពិនិត្យតឹងរ៉ឹងលើការធ្វើដំណើរឆ្លងខេត្តផងដែរ ដោយមានការសួរនាំពីសំណាក់អាជ្ញាធរនិងការប្រើប្រាស់ប្រព័ន្ធ QR Code ជាដើម។ នៅក្នុងសេចក្តីសម្រេចចុះថ្ងៃអង្គារនេះ អាជ្ញាធរក្រុងបាវិត ខេត្តស្វាយរៀង បានដាក់ចេញនូវវិធានការរដ្ឋបាលបណ្តោះអាសន្ន រឹតត្បិតការធ្វើដំណើរចេញពីលំនៅដ្ឋាន ឬទីសំណាក់ រយៈពេល ១២ ថ្ងៃ ចាប់ពីថ្ងៃទី៧ ខែមេសា រហូតដល់ថ្ងៃទី១៨ ខែមេសាខាងមុខ។ កាលពីដើមខែមេសា រដ្ឋបាលក្រុងភ្នំពេញក៏បានដាក់ចេញនូវបម្រាមគោចរពីលើវិធានការបង្ការជំងឺកូវីដ១៩ទូទៅ ដោយតម្រូវឲ្យពលរដ្ឋកុំចាកចេញពីទីលំនៅ ប្រសិនបើមិនមានការចាំបាច់ពីចន្លោះម៉ោង៨យប់ដល់ម៉ោង៥ព្រឹក រយៈពេល១៤ថ្ងៃ គិតចាប់ពីថ្ងៃទី១ ខែមេសា។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានលើកឡើងថាបម្រាមគោចរអាចនឹងត្រូវអូសបន្លាយបន្ថែមទៀត ប្រសិនបើករណីឆ្លងជំងឺកូវីដ១៩ នៅមិនទាន់ថមថយ។ លោក ស៊ឹង សែនករុណា អ្នកនាំពាក្យសមាគមសិទ្ធិមនុស្សអាដហុក មានប្រសាសន៍ថាវិធានការបង្ការការរាតត្បាតជំងឺកូវីដ១៩គឺមានជាសាកល។ យ៉ាងណាក្តី ការផ្តល់ជំនួយដល់ពលរដ្ឋរងការប៉ះពាល់ដោយសារការវិធានការនេះ និងការផ្សព្វផ្សាយព័ត៌មាន ដើម្បីឲ្យពលរដ្ឋយល់ដឹងបានពេញលេញ គឺនៅមានកម្រិតនៅឡើយ។ លោកមានប្រសាសន៍ថា៖ «ប៉ុន្តែដោយឡែក យើងឃើញកម្ពុជាយើង យើងប្រើវិធានហ្នឹងដែរ ក៏ប៉ុន្តែយើងអត់ឃើញមានការជួយគិតគូរទៅដល់ការទំនុកបម្រុងទៅដល់ជីវភាពអីទាំងអស់ហ្នឹងទេ។ ហើយក្នុងហ្នឹងទៀត ពាក់ព័ន្ធនឹងសិទ្ធិសេរីភាពរបស់ប្រជាពលរដ្ឋហ្នឹងក៏ គេបានកម្រិត ហើយមិនមានការពន្យល់ទៅដល់ប្រជាពលរដ្ឋឲ្យច្បាស់លាស់ថាវាជាជំងឺដែលយើងត្រូវបានការព្រួយបារម្ភទៅដល់អាយុជីវិត។ ហើយអញ្ចឹងឲ្យពលរដ្ឋហ្នឹងមានការយល់ដឹងខ្ពស់។ ប៉ុន្តែដោយឡែក យើងឃើញថាមានការចេញនូវវិធានការរដ្ឋបាលរបស់រដ្ឋាភិបាលហាក់ដូចជាធ្វើឡើងលឿនៗ ហើយបន្តបន្ទាប់ យើងមានការព្រួយបារម្ភថាពលរដ្ឋលោកអត់បានជ្រាបព័ត៌មានបានច្បាស់ ហើយត្រូវទទួលរងនូវវិធានការរដ្ឋបាលផ្សេងៗ»។ កាលពីថ្ងៃទី១ ខែមេសា ក្រសួងសុខាភិបាលក៏បានចេញនូវសេចក្តីណែនាំសម្រាប់ពិធីបុណ្យចូលឆ្នាំខ្មែរប្រពៃណីជាតិ ដែលមានជាគោលដូចជាការពាក់ម៉ាស រក្សាអនាម័យដៃ និងរក្សាគម្លាតសុវត្ថិភាពបុគ្គលនៅទីវត្តអារាម ការស្នើឲ្យផ្អាករាល់ដំណើរកម្សាន្តដែលមិនចាំបាច់ ការជ្រើសរើសមធ្យោបាយធ្វើដំណើរកាត់បន្ថយជាអតិបរមានូវការចម្លងជំងឺនិងអនាម័យបុគ្គលជាដើម។ គិតត្រឹមថ្ងៃអង្គារនេះ កម្ពុជាមានករណីឆ្លងជំងឺកូវីដ១៩ក្នុងព្រឹត្តិការណ៍ឆ្លងសហគមន៍២០កុម្ភៈ ចំនួន២.២៩៣ករណី និងមានអ្នកស្លាប់ចំនួន២៣នាក់៕	2021-04-06T07:00:00+07:00	khmer.voanews.com	https://khmer.voanews.com/a/provincial-authorities-tougher-measures-as-virus-spreads-to-local-areas/5842664.html
f4c927eb-b232-4918-a25c-3ddf1b485d06	ក្រុមសិទ្ធិមនុស្សជំរុញឲ្យជួយអ្នកដែលមិនអាចបង់ប្រាក់កម្ចីទៅគ្រឹះស្ថានហិរញ្ញវត្ថុ	បណ្តាញសហគមន៍ សមាគមនិងអង្គការក្រៅរដ្ឋាភិបាលជាង១០០ស្ថាប័ន នៅថ្ងៃអង្គារនេះ បានអំពាវនាវជាថ្មីឲ្យរដ្ឋាភិបាលជួយធ្វើអន្តរាគមន៍ដល់ការផ្អាកបង់ប្រាក់សងដល់គ្រឹះស្ថានមីក្រូហិរញ្ញវត្ថុនិងធនាគារ យ៉ាងតិចរយៈពេល៣ខែ។ ការលើកឡើងនេះ ខណៈសង្គមស៊ីវិលទាំងនោះ ដែលរួមមានអង្គការលីកាដូ អង្គការសមធម៌កម្ពុជា និងអង្គការតម្លាភាពកម្ពុជាជាដើម មើលឃើញថាការឆ្លងរាលដាលជំងឺកូវីដ១៩ដែលផ្ទុះកាលពីថ្ងៃទី២០ ខែកុម្ភៈ បានប៉ះពាល់ធ្ងន់ធ្ងរដល់ការរកស៊ីរបស់ប្រជាពលរដ្ឋ។ រដ្ឋាភិបាលបានរឹតត្បិតការធ្វើដំណើរនិងការរកស៊ីជាបន្តបន្ទាប់។ បើតាមសេចក្តីថ្លែងការណ៍ អ្វីដែលពួកគេស្នើសុំគឺការផ្អាកការបង់សងប្រាក់កម្ចី ដែលមានប្រាក់ដើមនិងការប្រាក់ទាំងស្រុងនិងកុំឲ្យមានការគិតការប្រាក់ នៅពេលចាប់ផ្តើមឲ្យប្រជាពលរដ្ឋបង់ឡើងវិញ។ ពួកគេស្នើឲ្យរដ្ឋាភិបាលដាក់ចេញជាវិធានការណែនាំដល់គ្រឹះស្ថានមីក្រូហិរញ្ញវត្ថុនិងធនាគារទាំងអស់ ដើម្បីផ្អាកការបង់សងប្រាក់កម្ចីសម្រាប់រយៈពេលយ៉ាងតិច៣ខែ ដើម្បីផ្ដល់ឲ្យអ្នកខ្ចីប្រាក់នូវឱកាសក្នុងការស្នាក់នៅផ្ទះ និងរក្សាសុវត្ថិភាព អំឡុងពេលផ្ទុះឡើងនៃវីរុសកូវីដ១៩។ ពួកគេលើកឡើងថា៖ «មានមនុស្សតិចតួចណាស់ដែលមិនទទួលរងផលប៉ះពាល់ផ្នែកសេដ្ឋកិច្ចពីជំងឺកូវីដ១៩នេះ»។ អង្គការទាំងនោះលើកឡើងថារដ្ឋាភិបាលមិនទាន់មានគោលការណ៍ណែនាំច្បាស់លាស់ថាតើអ្នកខ្ចីប្រាក់ណាខ្លះដែលមានលក្ខណៈសម្បត្តិគ្រប់គ្រាន់ក្នុងការទទួលបានការសម្រាលនៃការបង់កម្ចី។ កន្លងទៅ គ្រឹះស្ថានមីក្រូហិរញ្ញវត្ថុ និងធនាគារ បានអនុវត្តការរៀបចំឥណទានឡើងវិញសម្រាប់ប្រជាពលរដ្ឋដែលរងគ្រោះដោយសារជំងឺកូវីដ១៩។ ប៉ុន្តែក្រុមសិទ្ធិមនុស្សលើកឡើងថាស្ទើរតែគ្រប់ករណីដែលពួកគេទទួលបាន គឺធនាគារនិងគ្រឹះស្ថានមីក្រូហិរញ្ញវត្ថុកំពុងតែផ្អាកការបង់ប្រាក់ដើម ប៉ុន្តែនៅតែបន្តប្រមូលយកការបង់ថ្លៃការប្រាក់ ព្រមទាំងគណនាការប្រាក់លើឥណទានទាំងនេះ។ ពួកគេបញ្ជាក់ថា៖ «ការអនុវត្តបែបនេះមិនមែនជាការសម្រាលបន្ទុកពិតប្រាកដនោះទេ»។ ពួកគេបន្ថែមនៅក្នុងសេចក្តីថ្លែងការណ៍ថា៖ «អ្នកខ្ចីប្រាក់មួយចំនួនកំពុងត្រូវបាត់បង់ដីធ្លីរបស់ពួកគេ មិនទទួលបានការថែទាំសុខភាព និងប្រឈមនឹងហានិភ័យនៃសុខភាពនិងសុវត្ថិភាពរបស់ពួកគេ អំឡុងពេលមានវិបត្តិជំងឺនេះ ដើម្បីទុកលទ្ធភាពបង់សងបំណុលទាំងនេះ។ ការផ្អាកការបង់សងប្រាក់រយៈពេល៣ខែ ជាមួយលក្ខខណ្ឌដែលអាចបន្តការផ្អាកនេះបន្តទៀត នឹងជួយអ្នកខ្ចីប្រាក់ឲ្យស្នាក់នៅផ្ទះ រក្សាសុវត្ថិភាពនិងពង្រឹងស្ថានភាពទូទៅនៅក្នុងប្រទេសវិញ»។ ប្រធាននាយកដ្ឋានទំនាក់ទំនង និងជាអ្នកនាំពាក្យសមាគមមីក្រូហិរញ្ញវត្ថុកម្ពុជា លោក កាំង តុងងី ថ្លែងប្រាប់ VOAថាការសម្រេចមិនឲ្យអតិថិជនរបស់មីក្រូហិរញ្ញវត្ថុទាំងអស់ដែលមានប្រមាណ២លាននាក់ មិនឲ្យបង់ប្រាក់ទាំងអស់ គឺមិនអាចទៅរួចនោះទេ។ លោកថាជម្រើសល្អ គឺការរៀបចំឥណទានឡើងវិញ ដែលអនុញ្ញាតឲ្យមានការបង់តែការប្រាក់សិន និងការពិនិត្យលើករណីជាក់ស្តែងរបស់អ្នករងគ្រោះ។ លោកមានប្រសាសន៍ថា៖ «វិស័យមីក្រូហិរញ្ញវត្ថុ យើងមានអតិថិជន២លាននាក់ អញ្ចឹងជាធម្មតាយើងមិនអាចដាក់ចេញនូវដំណោះស្រាយមួយដូចគ្នាសម្រាប់មនុស្ស២លាននាក់បានទេ។ វាអត់ត្រូវ។ វិធីសាស្រ្តហ្នឹង វាអត់មានប្រសិទ្ធភាពទេ»។ លោកបន្តថាការផ្អាកមិនបង់ប្រាក់ទាំងអស់ នឹងប៉ះពាល់ដល់វិស័យមីក្រូហិរញ្ញវត្ថុ ដោយសារពួកគេក៏ត្រូវការចំណូល ដើម្បីផ្គត់ផ្គង់បុគ្គលិកនិងផ្តល់ការប្រាក់ទៅដល់អ្នកដែលបានដាក់ប្រាក់សន្សំក្នុងគ្រឹះស្ថានហិរញ្ញវត្ថុរបស់ពួកគេ។ បើតាមលោក កាំង តុងងី អតិថិជនប្រមាណ៣០ម៉ឺននាក់ ត្រូវបានរៀបចំឥណទានឡើងវិញកាលពីកន្លងទៅ ហើយភាគច្រើន ជាការស្នើសុំបង់តែការប្រាក់រយៈពេល៣ទៅ៦ខែ ការស្នើសុំបង់ប្រាក់តិចជាងមុន ដោយដាក់រយៈពេលបង់យូរជាងមុន និងអ្នកដែលរងផលប៉ះពាល់ធ្ងន់ធ្ងរ អាចផ្អាកការបង់ទាំងដើមនិងការប្រាក់ ក្នុងរយៈពេល៣ទៅ៦ខែ។ លោកបន្ថែមថាតាមគម្រោង ការរៀបចំឥណទានឡើងវិញនេះ នឹងបញ្ចប់នៅចុងខែមិថុនា ឆ្នាំ២០២១ ប៉ុន្តែលោកថាអាចនឹងពន្យារពេលបន្តទៀត ដោយសារស្ថានភាពជំងឺកូវីដ១៩ មិនទាន់ប្រសើរឡើង។ លោក មាស សុខសេនសាន អ្នកនាំពាក្យក្រសួងសេដ្ឋកិច្ចនិងហិរញ្ញវត្ថុ មានប្រសាសន៍ថាក្រសួងសេដ្ឋកិច្ចមិនអាចឆ្លើយលើបញ្ហានេះបានទេ ដោយស្នើឲ្យសួរខាងធនាគារជាតិនៃកម្ពុជាវិញ។ លោកមានប្រសាសន៍ថា៖ «អរគុណហើយដែលបានសួរមកខាងយើងខ្ញុំ។ ប៉ុន្តែសមត្ថកិច្ចខ្ញុំអត់ឆ្លើយរឿងហ្នឹងកើតទេ ដោយសារតែជាកិច្ចការក្រោមការសម្របសម្រួលរបស់ធនាគារជាតិនៃកម្ពុជា»។ VOAមិនអាចសុំការឆ្លើយតបពីលោកស្រី ជា សិរី អគ្គនាយិកានៃធនាគារជាតិនៃកម្ពុជាបានទេនៅថ្ងៃអង្គារនេះ។ ដោយសារជំងឺកូវីដ១៩ឆ្លងក្នុងសហគមន៍ធ្ងន់ធ្ងរ ក្រសួងសេដ្ឋកិច្ចនិងហិរញ្ញវត្ថុនិងធនាគារជាតិនៃកម្ពុជា កាលពីថ្ងៃទី២២ ខែមីនា បានអំពាវនាវនិងលើកទឹកចិត្តដល់ក្រុមហ៊ុនអភិវឌ្ឍន៍អចលនវត្ថុទាំងអស់«សូមពិនិត្យពីលទ្ធភាពបន្ធូរបន្ថយលក្ខខណ្ឌបង់រំលស់ទៅតាមស្ថានភាពជាក់ស្តែងរបស់អតិថិជន និងលើកលែងការផាកពិន័យចំពោះអ្នកទិញអចលនវត្ថុក្នុងបុរីនិងអគារសហកម្មសិទ្ធិនានា ក្នុងករណីដែលអ្នកទិញយឺតយ៉ាវមិនបានបង់ប្រាក់តាមកាលកំណត់» រហូតដល់ដំណាច់ខែមីនា ឆ្នាំ២០២២៕	2021-04-06T07:00:00+07:00	khmer.voanews.com	https://khmer.voanews.com/a/rights-group-ask-to-suspend-loan-payments/5842596.html
eca8f63a-cfc5-49d8-80fd-adffe9246584	កម្ពុជាហាមឃាត់ការធ្វើដំណើរនិងបិទរមណីយដ្ឋានទេសចរណ៍រយៈពេល១៤ថ្ងៃ	រដ្ឋាភិបាលកម្ពុជាបានសម្រេចនៅថ្ងៃអង្គារហាមឃាត់ការធ្វើដំណើរឆ្លងកាត់ពីខេត្តមួយទៅខេត្តមួយនិងបិទរមណីយដ្ឋានទេសចរណ៍នៅទូទាំងប្រទេសរហូតដល់ផុតពិធីបុណ្យចូលឆ្នាំប្រពៃណីខ្មែរខណៈការឆ្លងវីរុសកូរ៉ូណាដ៏ប្រល័យមិនបានថមថយ។ សេចក្តីសម្រេចដែលបានផ្សព្វផ្សាយជាសាធារណៈកំណត់ហាមឃាត់ការធ្វើដំណើរនិងការជួបជុំដែលមិនចាំបាច់នានាចាប់ពីថ្ងៃពុធទី៧ ដល់ថ្ងៃអង្គារទី២០ ខែមេសាក្នុងគោលបំណង«ប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩ ពីខេត្តមួយទៅខេត្តមួយទៀត»។ ការបិទនេះធ្វើឡើងនៅមុនពេលដែលពលរដ្ឋជាច្រើនត្រូវគេរំពឹងថានឹងធ្វើដំណើរទៅស្រុកកំណើតនិងជួបជុំគ្នារៀបចំពិធីបុណ្យចូលឆ្នាំប្រពៃណីខ្មែររយៈពេលបីថ្ងៃពីថ្ងៃទី១៤ដល់១៦ខែមេសាដែលនាំឲ្យអ្នកជំនាញព្រួយបារម្ភថានឹងបង្កើនការឆ្លងកាន់តែខ្លាំង។ វិធានការរបស់រាជរដ្ឋាភិបាលកម្ពុជាបានធ្វើឡើងក្នុងគ្រាដែលការឆ្លងជំងឺកូវីដ១៩ ក្នុងសហគមន៍កំពុងបន្តកើនឡើងជារៀងរាល់ថ្ងៃដែលជាមធ្យមមានចំនួន៧០នាក់ក្នុងមួយថ្ងៃនារយៈពេល២សប្តាហ៍ចុងក្រោយនេះនិងរីកសាយភាយទៅដល់ខេត្តជាច្រើនដោយបានដាក់បន្ទុកលើប្រព័ន្ធសុខាភិបាលកម្ពុជាដែលមានភាពទន់ខ្សោយស្រាប់។ ក្រសួងសុខាភិបាលបានរាយការណ៍ថាត្រឹមថ្ងៃអង្គារ កម្ពុជាមានអ្នកឆ្លងជំងឺកូវីដ១៩ សរុប ២.៨២៤នាក់និង អ្នកជាសះស្បើយចំនួន១.៧៩៤នាក់។ រីឯអ្នកស្លាប់មានចំនួន ២២នាក់ និងអ្នកស្លាប់ដោយជំងឺផ្សេងៗពេលកំពុងព្យាបាលកូវីដ១៩មានចំនួន៥នាក់។ រដ្ឋាភិបាលកម្ពុជាបានបញ្ជាឲ្យថ្នាក់ដឹកនាំរាជធានី ខេត្តចាត់វិធានការចាំបាច់នានាក្នុងភូមិសាស្ត្ររបស់ខ្លួន សំដៅ «ធានានូវការគោរព និងអនុវត្តវិធានការសុខាភិបាលបង្ការនិងទប់ស្កាត់ការឆ្លងរាលដាលនៃជំងឺកូវីដ១៩ដោយម៉ត់ចត់និងខ្ជាប់ខ្ជួន» ទាំងនៅក្នុងការគ្រប់គ្រងចរាចរណ៍និងការដឹកជញ្ជូនមនុស្សនិងទាំងនៅតាមទីតាំងផ្សេងទៀតអាចមានសភាពអ៊ូអរនិងមានមនុស្សជួបជុំគ្នាក្នុងចំនួនច្រើន។ ទន្ទឹមគ្នានេះដែរលោកនាយករដ្ឋមន្រ្តី ហ៊ុន សែន ក៏បានចេញបញ្ជាដោយឡែកមួយទៀតឲ្យរៀបចំការព្យាបាលអ្នកជំងឺកូវីដ១៩កម្រិតស្រាលនៅតាមផ្ទះដើម្បីកាត់បន្ថយការកកស្ទះការព្យាបាលនៅតាមមន្ទីរពេទ្យនានានិងក៏បានបញ្ជាឲ្យរៀបចំក្រុមគ្រូពេទ្យចល័ត ដើម្បីទៅព្យាបាលអ្នកជំងឺស្រាលនៅតាមផ្ទះ ប្រសិនបើអ្នកជំងឺមានផ្ទះសម្បែងសមរម្យសម្រាប់ព្យាបាលនិងអាចនៅឆ្ងាយពីក្រុមគ្រួសារបាន៕	2021-04-06T07:00:00+07:00	khmer.voanews.com	https://khmer.voanews.com/a/cambodia-on-lockdown-to-prevent-covid-spread/5842731.html
43b27ae4-912e-48dd-ad31-34228d68a70d	លោកស្រី ឱ វណ្ណឌីន ថ្លែងអំពីការយកសំណាកតេស្តរកមេរោគកូវីដ១៩ និងថ្លែងអំពីស្ថានភាពជំងឺកូវីដ១៩ ដែលកំពុងរីករាលដាលនៅកម្ពុជា (Video inside)	នៅយប់ថ្ងៃទី០៥ ខែមេសា ឆ្នាំ២០២១ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល បានថ្លែងសារជូនប្រជាពលរដ្ឋ អំពីការយកសំណាកតេស្តរកមេរោគកូវីដ១៩ និងថ្លែងអំពីស្ថានភាពជំងឺកូវីដ១៩ ដែលកំពុងរីករាលដាលនៅកម្ពុជា។	2021-04-06T06:46:00+07:00	freshnewsasia.com	https://m.freshnewsasia.com/index.php/en/localnews/192384-2021-04-05-16-46-28.html
b0bb6ab7-250f-4719-a2c6-d7b35b11b704	រដ្ឋបាលខេត្តកំពត ប្រកាសពីការរកឃើញស្ដ្រីម្នាក់កើតជំងឺកូវីដ១៩ នៅឃុំព្រែកក្រឹស ស្រុកកំពង់ត្រាច និងបង្ហាញពីតាំងដែលស្ដ្រីនោះបានទៅ មុនរកឃើញវិជ្ជមាន	រដ្ឋបាលខេត្តកំពត នៅថ្ងៃទី០៥ ខែមេសា ឆ្នាំ២០២១នេះ បានប្រកាសពីការរកឃើញករណីវិជ្ជមានជំងឺកូវីដ១៩ លើស្ដ្រីជនជាតិខ្មែរម្នាក់ ឈ្មោះ ស៉ឹម ស៉ីមួយ អាយុ៣០ឆ្នាំ រស់នៅភូមិព្រៃព្រូស ឃុំព្រែកក្រឹស ស្រុកកំពង់ត្រាច។ នេះបើតាមលិខិតរបស់រដ្ឋបាលស្រុកកំពង់ត្រាច ផ្ញើទៅកាន់អភិបាលខេត្តកំពត ដែលបណ្ដាញព័ត៌មាន Fresh News ទទួលបាន។ ក្នុងលិខិតនោះ រដ្ឋបាលស្រុកកំពង់ត្រាច បានគូសបញ្ជាក់ថា ស្ដ្រីឈ្មោះ ស៉ឹម ស៉ីមួយ នៅថ្ងៃទី០៣ ខែមេសា ឆ្នាំ២០២១ បានមកដល់លំនៅឋានស្ថិតក្នុងភូមិព្រៃព្រូស ឃុំព្រែកក្រឹស ហើយតាមការស្រាវជ្រាវស្ដ្រីរូបនេះ បានធ្វើដំណើរមកពីភ្នំពេញ ដោយម៉ូតូផ្ទាល់ខ្លួនជាមួយប្ដីឈ្មោះ គង់ ប្រុស។ ក្រោយទទួលបានព័ត៌មានពីការវិលត្រឡប់ ក្រុមការងារឃុំ សហការជាមួយមន្ដ្រីសុខាភិបាលស្រុកប្រតិបត្តិកំពង់ត្រាច បានចុះពិនិត្យកំដៅ និងតេស្ដយកសំណាកពិនិត្យទាំងប្ដីប្រពន្ធភ្លាមៗ ដោយអាការៈសុខភាពរបស់ពួកគាត់មិនសូវល្អ ក្រុមការងារបានបញ្ជូនពួកគាត់មកធ្វើចត្តាឡីស័កនៅមន្ទីរពេទ្យបង្អែកស្រុក។ រហូតមកដល់ថ្ងៃទី០៥ ខែមេសា ឆ្នាំ២០២១នេះ ក្រសួងសុខាភិបាល បានបង្ហាញថា ស្ដ្រីឈ្មោះ ស៉ឹម ស៉ីមួយ វិជ្ជមានជំងឺកូវីដ១៩។	2021-04-06T05:32:00+07:00	freshnewsasia.com	https://m.freshnewsasia.com/index.php/en/localnews/192380-2021-04-05-15-32-38.html
7b7da592-69ec-40fd-810d-484e74e3fbe0	រកឃើញអ្នកឆ្លង កូវីដ១៩ថ្មី ចំនួន៣នាក់ នៅពោធិ៍សាត់ ម្នាក់មានផ្ទៃពោះ៩ខែ	ភ្នំពេញ៖ រដ្ឋបាលខេត្តពោធិ៍សាត់ បានរកឃើញ ករណីវិជ្ជមានកូវីដ១៩ចំនួន ៣ នាក់ នៅថ្ងៃទី៥ ខែមេសា ឆ្នាំ២០២១នេះ។ អ្នកជំងឺរួមមាន៖១.ឈ្មោះ ថូន ចន្ធូ ភេទស្រី មានផ្ទៃពោះ ៩ ខែ រស់នៅសង្កាត់ផ្ទះព្រៃ ក្រុងពោធិ៍សាត់ ពលករ មកពីភ្នំពេញ តំបន់សេដ្ឋកិច្ចពិសេស កំបូល។ ២.ឈ្មោះ ណាង ស្រីនិត ភេទស្រី រស់នៅ ឃុំតាលោ ស្រុកតាលោសែនជ័យ ជាពលករមកពី ខេត្តព្រះសីហនុ ចំណុចអូរ៥។ ៣.ឈ្មោះ ជាន សំណាង ភេទប្រុស រស់នៅឃុំក្រពើរពីរ ស្រុកលវែងជាអ្នកដែលបាន ប៉ះពាល់ផ្ទាល់ជាមួយឈ្មោះ មាស សម្បត្តិ ជាអ្នកមកពីខេត្តកណ្តាល៕	2021-04-06T05:26:00+07:00	dap-news.com	https://dap-news.com/national/2021/04/05/133082/
e7f13ccb-eebf-4697-b614-6dc8826dbdbb	អ្នកពាក់ព័ន្ធនឹងអ្នកជំងឺកូវីដ១៩ចំនួន២១នាក់ នៅក្រុងសៀមរាប ត្រូវបានអាជ្ញាធរអនុញ្ញាតឲ្យទៅផ្ទះវិញហើយ តែត្រូវបន្តធ្វើចត្តាឡីស័ក១៤ថ្ងៃ	រដ្ឋបាលខេត្តសៀមរាប នាថ្ងៃទី៥ ខែមេសា ឆ្នាំ២០២១នេះ បានជូនដំណឹងថា ប្រជាពលរដ្ឋទាំង ២១នាក់ ដែលពាក់ព័ន្ធជាមួយអ្នកជំងឺកូវីដ១៩ម្នាក់ នៅភូមិដកពោធិ៍ សង្កាត់ស្លក្រាម ក្រុងសៀមរាប ត្រូវបានអាជ្ញាធរអនុញ្ញាតឲ្យត្រលប់ទៅផ្ទះវិញហើយ តែត្រូវបន្តធ្វើចត្តាឡីស័ករយ:ពេល ១៤ថ្ងៃ នៅផ្ទះរៀងៗខ្លួន។ គួរជម្រាបថា កាលពីថ្ងៃទី២១ ខែមីនា ឆ្នាំ២០២១ កន្លងទៅ មានករណីវិជ្ជមានជំងឺកូវីដ-១៩ លើបុរសម្នាក់ និងបានឆ្លងទៅដល់សមាជិកគ្រួសារចំនួន ៣នាក់ រស់នៅភូមិដកពោធិ៍ សង្កាត់ស្លក្រាម ក្រុងសៀមរាប ដូច្នេះរដ្ឋបាលខេត្តសៀមរាបបានសម្រេចដាក់ចេញវិធានការបិទទីតាំងលំនៅឋានមួយចំនួន និងបានយកអ្នកពាក់ព័ន្ធដោយផ្ទាល់ និងដោយប្រយោលចំនួន ២១នាក់ ធ្វើចត្តាឡីស័ក និងយកសំណាកធ្វើតេស្តស្រាវជ្រាវជំងឺកូវីដ-១៩ ក្នុងគោលបំណងដើម្បីទប់ស្កាត់ការឆ្លងរាលដាលជំងឺកូវីដ-១៩ ក្នុងខេត្តសៀមរាប។ មកទល់ថ្ងៃនេះ អ្នកពាក់ព័ន្ធទាំងនោះទទួលបានលទ្ធផលតេស្តអវិជ្ជមានជំងឺកូវីដ-១៩ ចំនួនបួនលើក ដូចនេះរដ្ឋបាលខេត្តសម្រេចអនុញ្ញាតឲ្យអ្នកពាក់ព័ន្ធទាំង ២១នាក់នោះ វិលត្រលប់ទៅលំនៅឋានវិញ និងណែនាំឲ្យគ្រប់អ្នកពាក់ព័ន្ធទាំងនេះ បន្តធ្វើចត្តាឡីស័កដាក់ខ្លួនឱ្យនៅដាច់ដោយឡែកពីអ្នកដទៃរយៈពេល ១៤ថ្ងៃ នៅតាមលំនៅឋានរៀងៗខ្លួនបន្តទៀត។ រដ្ឋបាលខេត្តសៀមរាបបានបញ្ជាក់ទៀតថា ក្នុងករណីប្រជាពលរដ្ឋមានការប្រែប្រួលសុខភាព ត្រូវរួសរាន់ផ្តល់ព័ត៌មានមកអាជ្ញាធរមូលដ្ឋាន ឬលេខទូរស័ព្ទ ០១២ ៩៥៥ ៤៧៤/ ០៧៧ ៧៨៩ ០០១ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវបន្តទៀត។ ទន្ទឹមនឹងនេះ ដើម្បីអនុវត្តតាមគោលការណ៍ណែនាំរបស់រាជរដ្ឋាភិបាល ក្រសួងសុខាភិបាល និងក្រសួង-ស្ថាប័នពាក់ព័ន្ធ លើវិធានការទប់ស្កាត់ការរាលដាលនៃជំងឺកូវីដ-១៩ នៃព្រឹត្តិការណ៍សហគមន៍ ២០ កុម្ភៈ កំពុងបន្តការរាលដាលក្នុងសហគមន៍នៅតាមបណ្តារាជធានី-ខេត្តនោះ ប្រជាពលរដ្ឋ និងសាធារណជនទូទៅ ត្រូវយកចិត្តទុកដាក់អនុវត្តនូវវិធានការរបស់ក្រសួងសុខាភិបាល និងអនុសាសន៍របស់សម្តេចតេជោ នាយករដ្ឋមន្ត្រី គឺ ៣ ការពារ ដែលត្រូវពាក់ម៉ាស់ ត្រូវលាងដៃជាមួយសាប៊ូ ឬជែល និងត្រូវរក្សាគម្លាតសង្គម និង ៣កុំ គឺកុំចូលទៅ កន្លែងបិទជិតគ្មានខ្យល់ចេញ-ចូល កុំទៅកន្លែងមានមនុស្សច្រើនកុះករ និងកុំប៉ះពាល់គ្នា៕	2021-04-06T05:24:00+07:00	freshnewsasia.com	https://m.freshnewsasia.com/index.php/en/localnews/192379-2021-04-05-15-24-15.html
f239a27d-39d7-40f4-82ee-604fe9698186	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ នៅទូទាំងប្រទេស កើនដល់ចំនួន ៤៦៤,៨៤៤នាក់ គិតត្រឹមថ្ងៃទី០៥ ខែមេសា	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃនេះបង្ហាញថា គិតត្រឹមថ្ងៃទី០៥ ខែមេសា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស សរុបទាំងអស់ចំនួន៖ ៤៦៤,៨៤៤នាក់។	2021-04-06T05:15:00+07:00	freshnewsasia.com	https://m.freshnewsasia.com/index.php/en/localnews/192377-2021-04-05-15-15-04.html
a6ffca3b-97df-4d2c-9d5a-60d20d9a9e4a	អាជ្ញាធរឲ្យអ្នកពាក់ព័ន្ធ ជាមួយអាជីវករក្នុងផ្សារចាស់ ផ្ទុកជំងឺកូវីដ១៩ទៅ យកសំណាករកមេរោគនេះ	ភ្នំពេញ ៖ រដ្ឋបាលខណ្ឌដូនពេញ ឲ្យពាក់ព័ន្ធជាមួយអាជីវករឈ្មោះ សុខ ប៉េងសុន អាជីវករក្នុងផ្សារចាស់ដែលផ្ទុកជំងឺកូវីដ១៩ទៅយកសំណាក នៅមណ្ឌលសុខភាពចាក់អង្រែខណ្ឌមានជ័យ។ ក្នុងករណីខកខាន ឬគេចវេស អាជ្ញាធរមិនអនុញ្ញាតឲ្យចូលលក់ដូរក្នុងផ្សារចាស់ឡើយ៕	2021-04-06T04:31:00+07:00	dap-news.com	https://dap-news.com/national/2021/04/05/133077/
bb1d55c5-85b3-430e-8784-620f5e643773	ក្រសួងការងារ ប្រកាសចាក់វ៉ាក់សាំងកូវីដ-១៩ ជូនកម្មករតាមរោងចក្រ	ភ្នំពេញ ៖ ក្រសួងការងារ និងបណ្ដុះបណ្ដាលវិជ្ជាជីវ: នាថ្ងៃទី៥ ខែមេសា ឆ្នាំ២០២១នេះ បានចេញសេចក្តីជូនដំណឹងអំពីការចាក់វ៉ាក់សាំងកូវីដ-១៩ឈ្មោះ សុីណូវ៉ាក់ ជូនកម្មករ និយោជិត តាមរោងចក្រ និងសហគ្រាស នៅរាជធានីភ្នំពេញ៕	2021-04-06T03:46:00+07:00	dap-news.com	https://dap-news.com/national/2021/04/05/133065/
479dea05-513a-4982-ae2c-eaa01b7a4789	គ្រួសារយោធិន ទីបញ្ជាការ កងពលតូចលេខ៧០ ចំនួន ៦០០នាក់ ទទួលការចាក់វ៉ាក់សាំង បង្ការជំងឺកូវីដ-១៩ លើកទី១	ភ្នំពេញ៖ កងពលតូចលេខ៧០ នៅថ្ងៃទី៥ ខែមេសា ឆ្នាំ២០២១នេះ បានរៀបចំ ចាក់វ៉ាក់សាំងការពារកូវីដ-១៩ ជូនដល់គ្រួសារយោធិន (លើកទី១) ចំនួន ៦០០នាក់ ។ ថ្លែងក្នុងឱកាសនោះ ឧត្តមសេនីយ៍ឯក ម៉ៅ សុផាន់ មេបញ្ជាការកងពលតូចលេខ៧០ បានមានប្រសាសន៍ ទៅកាន់គ្រួសារយោធិនទាំងអស់ថា ត្រូវជឿជាក់លើវ៉ាក់សាំងនេះ ព្រោះទម្រាំផលិតបានវ៉ាក់សាំងមួយ គឺមានការគិតគូរ និងសិក្សាល្អិតល្អន់ ជាទីបំផុត ដូច្នេះកុំមានការព្រួយបារម្ភ នៅពេលចាក់ ដោយគ្រាន់តែអនុវត្ត តាមការណែនាំ របស់គ្រូពេទ្យជំនាញ ឲ្យបានត្រឹមត្រូវ។ មួយវិញទៀត ត្រូវជឿជាក់លើការសម្រេចចិត្ត ដ៏ត្រឹមត្រូវ និងខ្ពង់ខ្ពស់បំផុត របស់សម្ដេចតេជោ ហ៊ុន សែន ដែលទទួលយកវ៉ាក់សាំងនេះ មកចាក់ជូនប្រជាពលរដ្ឋកម្ពុជា ដោយឥតគិតថ្លៃ៕ ដោយ៖ សែន រចនា	2021-04-06T03:20:00+07:00	dap-news.com	https://dap-news.com/national/2021/04/05/133046/
501e0db7-60a5-4a2c-9ddc-b14c566ff6b8	UPDATE: ថៃរកឃើញចង្កោមចម្លងថ្មី នៃជំងឺកូវីដ-១៩ នៅក្នុងពន្ធនាគារជាង ៩០ករណី ក្នុងចំណោមករណីឆ្លងថ្មីជិត ២០០ករណី ដែលបានរាយការណ៍នៅថ្ងៃនេះ (Video inside)	មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃចន្ទនេះបានរាយការណ៍ពីការរកឃើញនូវករណីឆ្លងជំងឺ COVID-19 ថ្មីៗចំនួន ១៩៤ករណីបន្ថែមទៀត ដែលករណីភាគច្រើនត្រូវបានរកឃើញនៅក្នុងពន្ធនាគារមួយនៅខេត្តណារ៉ាធីវ៉ាត (Narathiwat) ភាគខាងត្បូង និងកន្លែងកម្សាន្តពេលរាត្រីនៅតាមបណ្ដាខេត្តមួយចំនួនទៀត។ នេះបើយោងតាមការចេញផ្សាយដោយសារព័ត៌មានចិនស៉ីនហួរ នៅថ្ងៃចន្ទ ទី០៥ ខែមេសា ឆ្នាំ២០២១។ ជំនួួយការអ្នកនាំពាក្យ CCSA លោកស្រី អភិសាម៉ៃ ស្រីរាំងសុន (Apisamai Srirangson) បានគូសបញ្ជាក់ថា ក្នុងចំណោមករណីឆ្លងថ្មីៗខាងលើនេះ មាន ១៨២ករណី ជាករណីឆ្លងក្នុងស្រុក និង ១២ករណីទៀត ជាករណីនាំចូលពីក្រៅប្រទេស។ រីឯក្នុងចំណោមករណីឆ្លងក្នុងស្រុកទាំង ១៨២ករណីខាងលើនេះ មាន ៩៤ករណីត្រូវបានរកឃើញនៅក្នុងពន្ធនាគារ Narathiwat និង ៧១ករណីត្រូវបានរកឃើញនៅតាមកន្លែងកម្សាន្តពេលរាត្រីមួយចំនួន រួមមានបារភោជនីយដ្ឋាន និងខារ៉ាអូខេដែលស្ថិតនៅតំបន់ Thong Lor និង Ekkamai នៃទីក្រុងបាងកក និងខេត្តផ្សេងទៀតផងដែរ ខណៈករណីដែលនៅសេសសល់ ត្រូវបានរកឃើញនៅតាមបណ្ដាខេត្តមួយចំនួនទៀត។ លោកស្រី Apisamai បានគូសបញ្ជាក់ថា ជុំវិញបញ្ហានេះ អាជ្ញាធរ អាចបង្កើនការរឹតត្បឹតបន្ថែម ដើម្បីទប់ស្កាត់ការឆ្លងរីករាលដាលនៃជំងឺឆ្លងដ៏កាចសាហាវនេះ ដូចជាការបិទជាបណ្តោះអាសន្ននូវកន្លែងកម្សាន្តមួយចំនួន ឬតំបន់ទាំងមូលដែលមានកន្លែងកម្សាន្តជាច្រើនស្ថិតនៅ។ គួរបញ្ជាក់ថា រហូតមកដល់ពេលនេះ ប្រទេសថៃកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ២៩,៣២១ករណី ក្នុងនោះមានអ្នកស្លាប់ ៩៥នាក់ និងអ្នកជាសះស្បើយឡើងវិញ ២៧,៨៤០នាក់៕	2021-04-06T01:47:00+07:00	freshnewsasia.com	https://m.freshnewsasia.com/index.php/en/internationalnews/192346-2021-04-05-11-47-34.html
903ade56-ebb6-426f-8e2f-8532fd1bfb49	ក្រសួងការងារ ជូនដំណឹងអំពីការចាក់វ៉ាក់សាំងបង្ការជំងឺកូវីដ១៩ ដល់កម្មករ និយោជិត តាមរោងចក្រ សហគ្រាស នៅរាជធានីភ្នំពេញ	ក្រសួងការងារ និងបណ្តុះបណ្តាលវិជ្ជាជីវៈ នៅថ្ងៃទី០៥ ខែមេសា ឆ្នាំ២០២១នេះ បានចេញសេចក្តីជូនដណណឹងមួយ ស្តីពីការចាក់វ៉ាក់សាំងបង្ការជំងឺកូវីដ១៩ ជូនដល់កម្មករ និយោជិត តាមរោងចក្រ សហគ្រាស នៅក្នុងរាជធានីភ្នំពេញ។ ការចាក់វ៉ាក់សាំងបង្ការជំងឺកូវីដ១៩ ជូនដល់កម្មករ និយោជិត តាមរោងចក្រ សហគ្រាស នៅក្នុងរាជធានីភ្នំពេញ ធ្វើឡើងតបតាមអនុសាសន៍របស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ បើតាមក្រសួងការងារ, ក្រុមគ្រូពេទ្យចាក់វ៉ាក់សាំងចំនួន៣០ក្រុម នឹងចល័តចាក់វ៉ាក់សាំងចំនួន២០ម៉ឺនដូស ក្នុងមួយខែ ជូនដល់កម្មករ និយោជិតនៅតាមរោងចក្រ សហគ្រាស នៅក្នុងដែនរាជធានីភ្នំពេញ។ ដោយឡែកក្រុមគ្រូពេទ្យចាក់វ៉ាក់សាំងចំនួន៣០ក្រុមផ្សេងទៀត នឹងចល័តចាក់វ៉ាក់សាំងជូនដល់កម្មករ និយោជិត តាមរោងចក្រ សហគ្រាសនៅតាមបណ្តាខេត្តផ្សេងទៀត តាមការចាំបាច់ និងតាមចំ នួនវ៉ាក់សាំងដែលមាន។ ក្នុងលិខិតជូនដំណឹងនេះ អនុគណៈកម្មការចំពោះកិច្ចចាក់វ៉ាក់សាំងកូវីដ១៩ ជូនកម្មករ និយោជិត ក៏បានបង្ហាញអំពីកាលបរិច្ឆេទ និងទីតាំង និងយន្តការចាក់វ៉ាក់សាំងកូវីដ១៩ ស៊ីណូវ៉ាក់ ជូនដល់កម្មករ និយោជិត នៅរាជធានីភ្នំពេញផងដែរ៕	2021-04-06T01:19:00+07:00	freshnewsasia.com	https://m.freshnewsasia.com/index.php/en/localnews/192333-2021-04-05-11-19-54.html
95117554-a163-46d6-a36b-61d66cafcc05	សង្គមស៊ីវិលស្នើអាជ្ញាធរស៊ើបអង្កេតស៊ីជម្រៅរឿងពលករម្នាក់ស្លាប់ពេលធ្វើចត្តាឡីស័កនៅខេត្តបាត់ដំបង	មន្ត្រីសម្របសម្រួលសមាគមការពារសិទ្ធិមនុស្សអាដហុក (Adhoc) ខេត្តបាត់ដំបងលោក យិន ម៉េងលី ប្រាប់អាស៊ីសេរីនៅរសៀលថ្ងៃទី៥ ខែមេសា ថា មនុស្សស្លាប់មិនអាចបញ្ចប់ត្រឹមតែការធ្វើរបាយការណ៍របស់អភិបាលស្រុកបវេលបាននោះទេ។ លោកបន្តថា អាជ្ញាធរមិនបានបង្ហាញភស្តុតាងលំអិត និងសាក្សី ស្ថិតក្នុងហេតុហេតុការណ៍ ដែលបញ្ជាក់ថា ជនរងគ្រោះពិតជាមានប្រវត្តិកើតជំងឺផ្លូវចិត្ត ហើយបានចងកស្លាប់ខ្លួនឯងនោះឡើយ។ មន្ត្រីសង្គមស៊ីវិលរូបនេះបញ្ជាក់ទៀតថា ដើម្បីឱ្យមហាជនអស់មន្ទិលសង្ស័យអាជ្ញាធរពាក់ព័ន្ធគួរតែបង្កើតគណៈកម្មការឯករាជ្យមួយចុះស្រាវជ្រាវរកការពិតលើរឿងនេះឱ្យបានច្បាស់លាស់៖ « ប្រតិកម្មរបស់អ្នកការពារសិទ្ធិមនុស្សនេះ ក្រោយពេលអភិបាលស្រុកបវេលលោក នូ ប៊ុនយ៉ាង សន្និដ្ឋានថា ពលករខ្មែរម្នាក់ដែលស្លាប់ក្នុងពេលធ្វើចត្តាឡីស័ក កាលពីថ្ងៃទី៤ ខែមេសា នោះ បានចងកសម្លាប់ខ្លួនឯង ព្រោះតែវិបត្តិគ្រួសារ។ លិខិតរបស់អភិបាលស្រុកបវេល ខេត្តបាត់ដំបងលោក នូ ប៊ុនយ៉ាង រាយការណ៍ជូនទៅអភិបាលខេត្តបាត់ដំបងលោក ងួន រតនៈ កាលពីថ្ងៃទី៤ ខែមេសា បានអះអាងថា ពលករខ្មែរម្នាក់ឈ្មោះ នី ម៉ាប់ អាយុ ៤៧ឆ្នាំ បានស្លាប់ក្នុងពេលកំពុងធ្វើចត្តាឡីស័កនៅអនុវិទ្យាល័យបវេល-សាមគ្គី ហើយសមត្ថកិច្ចជំនាញ នៃស្នងការនគរបាលខេត្តបាត់ដំបង និងស្ថាប័នពាក់ព័ន្ធនៅក្នុងខេត្តនេះ បានសន្និដ្ឋានតាមជំនាញរៀងៗខ្លួន ថាលោក នី ម៉ាប់ ស្លាប់ដោយចងកបណ្ដាលមកពីវិបត្តិផ្លូវចិត្ត។ ទាក់ទងនឹងបញ្ហានេះស្នងការនគរបាលខេត្តបាត់ដំបងលោក សាត គឹមសាន ប្រាប់អាស៊ីសេរីយ៉ាងខ្លីថា រឿងនេះមិនមានអ្វីត្រូវស៊ើបអង្កេតបន្តទៀតទេ ដោយសារអាជ្ញាធរបានពិនិត្យរកឃើញថា ជនរងគ្រោះបានចងកស្លាប់នៅក្នុងបន្ទប់ទឹកដោយខ្លួនឯង៖ « អាស៊ីសេរីមិនអាចទាក់ទងសាច់ញាតិជនរងគ្រោះដើម្បីសាកសួរជុំវិញបញ្ហានេះបានទេ នៅថ្ងៃទី៥ ខែមេសា។ នេះមិនមែនជាករណីទី១ដែលពលករខ្មែរបានស្លាប់ក្នុងពេលធ្វើចត្តាឡីស័កនោះ។ កាលពីដើមខែមករាកន្លងទៅពលករខ្មែរម្នាក់អាយុ ៥២ឆ្នាំ បានស្លាប់ក្នុងពេលធ្វើចត្តាឡឺស័ករយៈពេល ១៤ថ្ងៃ នៅក្នុងខេត្តត្បូងឃ្មុំ។ នៅពេលនោះរដ្ឋមន្ត្រីក្រសួងព័ត៌មានលោក ខៀវ កាញារីទ្ធ បានសរសេរនៅក្នុងទំព័រហ្វេសប៊ុករបស់លោកថា ជនរងគ្រោះមានជំងឺគាំងបេះដូង ហើយបានដួលបោកក្បាលនឹងថាសបង្គន់ បណ្ដាលឱ្យស្លាប់នៅកន្លែងកើតហេតុ។ ក្រោយមកទៀតមានពលករខ្មែរម្នាក់ទៀតក៏បានស្លាប់ក្នុងពេលប្រមូលសម្ភារៈត្រៀម ដើម្បីឡើងជិះរថយន្តរបស់ទាហានទៅធ្វើចត្តាឡីស័កនៅស្រុកម៉ាឡៃ ខេត្តបន្ទាយមានជ័យផងដែរ។ ភ្លាមៗនោះអាជ្ញាធរខេត្តបន្ទាយមានជ័យ បានចេញលិខិតបកស្រាយថា ពលកររូបនោះបានដើររអិលជើងដួលបែកក្បាលស្លាប់ដោយខ្លួនឯង។ កន្លងមកអាជ្ញាធររបបក្រុងភ្នំពេញមិនបានចុះស៊ើបអង្កេតស៊ីជម្រៅ ដើម្បីស្វែងរកការពិតចំពោះការស្លាប់របស់ក្រុមពលករខ្មែរទាំងនោះឡើយ។ មន្ត្រីសិទ្ធិមនុស្សលោក យិន ម៉េងលី និយាយថា ការបញ្ចប់សំណុំរឿងត្រឹមតែចេញរបាយការណ៍របស់អាជ្ញាធរនេះ មិនអាចទទួលយកបាននោះឡើយ។ ជាមួយគ្នានេះក្រសួងសុខាភិបាលរកឃើញអ្នកឆ្លងជំងឺកូវីដ-១៩ នៅក្នុងសហគមន៍ចំនួន ៦៣នាក់ ហើយករណីជាសះស្បើយចំនួន ៩៤នាក់ នៅទី៥ ខែមេសា។ អ្នកឆ្លងថ្មីនេះមានជនជាតិជនជាតិខ្មែរ ៦០នាក់ វៀតណាម ២នាក់ និងម៉ាឡេស៊ីម្នាក់។ អ្នកជំងឺទាំងអស់រកឃើញនៅរាជធានីភ្នំពេញ ខេត្តព្រះសីហនុ និងខេត្តស្វាយរៀង។ គិតត្រឹមថ្ងៃទី៥ ខែមេសា កម្ពុជាមានអ្នកឆ្លងជំងឺកូវីដជាង ២ពាន់៧រយ នាក់ (២.៧៥២) ក្នុងនោះកំពុងសម្រាកព្យាបាលមានជិត ១ ពាន់នាក់(៩៧៩)។ ចំណែកអ្នកស្លាប់វិញ ក្រសួងទទួលស្គាល់ថាមានចំនួន ២១នាក់៕	2021-04-05T23:37:00+07:00	rfa.org	https://www.rfa.org/khmer/news/health/human-rights-urge-authorities-investigate-in-case-of-worker-died-during-quarantine-04052021123523.html
ed7fdf0d-c2af-474e-abf0-84952dad3740	រដ្ឋបាលខេត្តកំពង់ចាម អនុញ្ញាតឲ្យបើកដំណើរការសិប្បកម្មឡឥដ្ឋមួយកន្លែងនៅស្រុកកងមាសឡើងវិញ ក្រោយបិទមួយរយៈពាក់ព័ន្ធអ្នកកើតជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី០៥ ខែមេសា ឆ្នាំ២០២១នេះ បានអនុញ្ញាតឲ្យលោក ឯក គឹមធូក ម្ចាស់សិប្បកម្មឡឥដ្ឋ ស្ថិតនៅភូមិអូរកណ្ដោ ឃុំព្រែកក្របៅ ស្រុកកងមាស បើកដំណើរការអាជីវកម្មឡើងវិញ ក្រោយបិទមួយរយៈដោយសារមានបុគ្គលិកកើតជំងឺកូវីដ១៩។ នេះបើតាមលិខិតរបស់រដ្ឋបាលខេត្ដ ដែលបណ្ដាញព័ត៌មាន Fresh News ទទួលបាន។ លិខិតរបស់រដ្ឋបាលខេត្តកំពង់ចាម បានបញ្ជាក់ថា ការសម្រេចឲ្យបើកដំណើរការសិប្បកម្មឡឥដ្ឋនេះឡើងវិញ បន្ទាប់ពីកម្មករដែលបម្រើការនៅទីនោះ បានជាសះស្បើយពីជំងឺកូវីដ១៩ ប៉ុន្ដែបុគ្គលរូបនោះ តម្រូវឲ្យបន្ដការធ្វើចត្តាឡីស័កនៅផ្ទះរយៈពេល១៤ថ្ងៃ។ ជាមួយគ្នានេះ អភិបាលខេត្តកំពង់ចាម ក៏បានស្នើឲ្យម្ចាស់សិប្បកម្ម បន្ដចូលរួមជាមួយអាជ្ញាធរ ផ្សព្វផ្សាយវិធានការអនាម័យ ការពារទប់ស្កាត់ការឆ្លងរីករាលដាលជំងឺកូវីដ១៩ តាមការណែនាំរបស់ក្រសួងសុខាភិបាល ជូនដល់កម្មករ កម្មការិនី ក្នុងសិប្បកម្មនេះបន្ដទៀត។ អ្នកពាក់ព័ន្ធនឹងពលរដ្ឋ ២នាក់ប្ដីប្រពន្ធខាងលើ មានចំនួន ២២៩នាក់ (ផ្ទាល់ ១១នាក់) ទទួលបានលទ្ធលធ្វើតេស្តលើកទី២ សុទ្ធតែ ៕	2021-04-05T23:29:00+07:00	freshnewsasia.com	https://m.freshnewsasia.com/index.php/en/localnews/192310-2021-04-05-09-29-24.html
f405edf5-dd2f-4258-a381-d92a4aa8483d	រដ្ឋបាលខេត្តកំពង់ចាម បើកឲ្យដំណើរការឡើងវិញ សិប្បកម្មឡឥដ្ឋ ដែលពាក់ព័ន្ធ នឹងអ្នកជំងឺកូវីដ-១៩ នៅស្រុកកងមាស	លិខិតអនុញ្ញាត របស់រដ្ឋបាលខេត្តកំពង់ចាម មានខ្លឹមសារទាំងស្រុងដូចខាងក្រោម ៖	2021-04-05T23:28:00+07:00	dap-news.com	https://dap-news.com/national/2021/04/05/133014/
c1f634ca-a250-4519-98b3-15b2a83461d3	ស្រ្តីជាអ្នកលក់ដូរ តាមរ៉ឺម៉ក់ ឆ្លងជំងឺកូវីដ១៩	ក្នុងបញ្ជីឈ្មោះអ្នកឆ្លងជំងឺកូវីដ១៩ របស់រដ្ឋបាលរាជធានីភ្នំពេញ គឺមាន៣១នាក់ឆ្លងជំងឺនេះ ។ ក្នុងនោះរដ្ឋបាលរាជធានីភ្នំពេញ បានស្នើឲ្យអ្នក ដែលដឹងខ្លួនថា បានប៉ះពាល់ត្រូវទៅធ្វើតេស្តរកជំងឺ ដើម្បីជៀសវាងការចម្លង ទៅអ្នកផ្សេងទៀត៕	2021-04-05T23:24:00+07:00	dap-news.com	https://dap-news.com/national/2021/04/05/133004/
d061a042-70da-4731-965f-f5092ab9ffbc	ពលរដ្ឋស្រុកកំពង់រោទិ៍ ៣៧នាក់ ត្រូវបានយកសំណាកទៅពិនិត្យ ក្រោយពាក់ព័ន្ធនឹង អ្នកជំងឺកូវីដ១៩ម្នាក់ ដែលទៅលេងស្រុកនេះ	ប្រជាពលរដ្ឋ ៣៤នាក់ និងក្មេងតូចៗ៣នាក់ ដែលប៉ះពាល់ផ្ទាល់ និងប្រយោលជាមួយ អ្នកមានវិជ្ជមានកូវីដ-១៩ ឈ្មោះ នេត ប៊ុនធាន ដែលបានទៅលេងស្រុកនេះ ត្រូវបានក្រុមគ្រូពេទ្យចុះយកសំណាកទៅពិនិត្យ នៅថ្ងៃទី០៥ ខែមេសា ឆ្នាំ២០២១នេះ។ ការចុះយកសំណាកនេះ មានការដឹកនាំដោយ លោក សុច ពិសី អភិបាលស្រុកកំពង់រោទិ៍ ក្រោមកិច្ចសហការជាមួយក្រុមគ្រូពេទ្យស្រុកប្រតិបត្តិស្វាយទាប (OD)។ លោក សុច ពិសី និងក្រុមការងារ បានធ្វើការអប់រំណែនាំដល់ប្រជាពលរដ្ឋដែលត្រូវបានយកសំណាកនេះ ត្រូវធ្វើចត្តាឡីស័កនៅតាមផ្ទះរៀងៗខ្លួនរយៈពេល១៤ថ្ងៃ ហើយត្រូវពាក់ម៉ាស់ សម្អាតដៃនឹង សាប៊ូ ជែល ឬអាកុល ឱ្យបានញឹកញាប់ ហើយរង់ចាំលទ្ធផលវិភាគសំណាកនៅពេលក្រោយទៀត។ លោកអភិបាលស្រុក ក៏បានអំពាវនាវដល់ប្រជាពលរដ្ឋទាំងអស់ក្នុងមូលដ្ឋានរ បស់ខ្លួន អនុវត្តឲ្យបានម៉ឺងម៉ាត់តាមការណែនាំរបស់ ប្រមុខរាជរដ្ឋាភិបាល ដោយប្រកាន់ខ្ជាប់នូវវិធានការ «៣ការពារ ៣កុំ» ដើម្បីប្រយុទ្ធប្រឆាំងនឹងជំងឺកូវីដ១៩ ដែលកំពុងរីករាលដាលជាសាកលលោក។ សូមបញ្ជាក់ថា ចំពោះស្ថានភាពទូទៅនៅស្រុកកំពង់រោទិ៍ តំបន់កាស៊ីណូ និងតាមផ្ទះប្រជាពលរដ្ឋមួយចំនួន ហាក់មានសភាពស្ងប់ស្ងាត់ និងមានការប្រុងប្រយ័ត្នខ្ពស់ ចំពោះជំងឺកូវីដ១៩ ដោយបានគោរពទៅតាមវិធានការការពាររបស់ក្រសួងសុខាភិបាល និងអាជ្ញាធរ ដោយផ្ទះលក់ទំនិញមួយចំនួនបានវាតខ្សែមិនឲ្យអ្នកទិញទំនិញ ចូលក្នុងផ្ទះបាននោះទេ ដោយឲ្យតម្រូវទិញពីខាងក្រៅវិញផងដែរ។ បើតាមការអាជ្ញាធរខេត្តស្វាយរៀង បានឲ្យដឹងថា ខេត្តស្វាយរៀងស្ថានភាពជំងឺកូវីដ-១៩ មិនទាន់ថមថយនៅឡើយទេ ដោយមានអ្នកឆ្លងក្នុងព្រឹត្តិការណ៍សហគមន៍ ២០កុម្ភៈ រហូតដល់ទៅ ១២៣នាក់ និងមានអ្នកជាសះស្បើយតែ២នាក់ប៉ុណ្ណោះ ហើយអាជ្ញាធរបានត្រៀមមន្ទីរពេទ្យបន្ថែមទៀតសម្រាប់ព្យាបាលអ្នកជំងឺ ដោយបច្ចុប្បន្ន មានមន្ទីរពេទ្យ២ គឺមន្ទីពេទ្យបង្អែកស្រុកស្វាយជ្រំ និងមន្ទីរពេទ្យបង្អែកស្រុករំដួល សម្រាប់ព្យាបាលអ្នកជំងឺកូវីដ-១៩ ផងដែរ៕	2021-04-05T23:20:00+07:00	freshnewsasia.com	https://m.freshnewsasia.com/index.php/en/localnews/192304-2021-04-05-09-20-46.html
270fa1cd-fe98-4ec1-bd26-37a5ee066650	អ្នកឃ្លាំមើលសិទ្ធិការងារថា ការព្រមានបញ្ឈប់កម្មករដោយសារមិនព្រមចាក់វ៉ាក់សាំង គឺខុសនឹងគោលការណ៍ស្ម័គ្រចិត្ត	សារគំរាមបញ្ឈប់កម្មករនេះធ្វើឡើងជាថ្មីដោយតំណាងរបស់ក្រសួងការងារគឺលោក ហេង សួរ។ លោក ហេង សួរ បានបង្ហោះសារក្នុងបណ្ដាញសង្គម (Telegram) ថា ចាប់ពីខែសីហាខាងមុខទៅរោងចក្រណាដែលបរាជ័យក្នុងការចុះឈ្មោះកម្មករឱ្យចាក់វ៉ាក់សាំងបានតិចជាង ៧០ ភាគរយ នឹងរងពិន័យពីក្រុមអធិការកិច្ចរបស់ក្រសួង។ អ្នកនាំពាក្យក្រសួងការងាររូបនេះ ក៏បានបើកដៃឲ្យថៅកែរោងចក្រអាចបញ្ឈប់កម្មករបានក្រោមហេតុផលមិនបានចាក់វ៉ាក់សាំង។ ជាមួយគ្នានេះ លោកបញ្ជាក់ថា ខាងពេទ្យការងារក៏នឹងមិនពិនិត្យ ឬមិនចេញវិញ្ញាបនបត្រឲ្យកម្មករសម្រាប់ចូលធ្វើការងារដែរ បើកម្មកររូបនោះគ្មានកាតចាក់វ៉ាក់សាំង។ ក្រៅតែពីសារគំរាមមួយនេះ លោក ហេង សួរ ក៏បានបង្ហោះសារតាមហ្វេសប៊ុក (facebook) លើកទឹកចិត្តឲ្យកម្មករចេះរាយការណ៍ពីគ្នា ឬអាចថតរូបទុកហើយប្រាប់ទៅនគរបាលក្នុងករណីមានកម្មករ ឬមាននរណាម្នាក់គំរាមកំហែង ញុះញង់ ឬបំផុសកម្មករ កុំឱ្យចាក់វ៉ាក់សាំង។ លោកអះអាងថា ការធ្វើបែបនេះ កម្មករនឹងបានបុណ្យច្រើន និងអាចរួចផុតពីគ្រោះថ្នាក់នៃជំងឺកូវីដ១៩ បានមួយគ្រួសារ។ អាស៊ីសេរី មិនអាចសុំការបញ្ជាក់បន្ថែមពីលោក ហេង សួរ បានទេ នៅថ្ងៃទី០៥ ខែមេសា ជុំវិញសារគំរាមកំហែងទាំងនេះ។ អ្នកគ្រប់គ្រងកម្មវិធីសិទ្ធិការងារនៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្សហៅកាត់អង្គការសង់ត្រាល់ (CENTRAL) លោក ឃុន ថារ៉ូ ថា ក្រសួងស្ថាប័នពាក់ព័ន្ធ គួរតែបង្កើនការផ្សព្វផ្សាយអប់រំដល់កម្មករកម្មការិនីឲ្យយល់ដឹងអំពីគុណភាពនិងប្រសិទ្ធភាពនៃវ៉ាក់សាំងបង្ការជំងឺកូវីដ១៩នេះជាមុនសិន។ លោកយល់ថា ការគំរាមបញ្ឈប់កម្មករ ក្រោមហេតុផលមិនបានចាក់វ៉ាក់សាំង គឺខុសនឹងគោលការណ៍របស់ក្រសួងសុខាភិបាល។ លោក ឃុន ថារ៉ូ ជំរុញឲ្យរដ្ឋាភិបាលទិញវ៉ាក់សាំងដែលមានការទទួលស្គាល់គុណភាពពីអង្គការសុខភាពពិភពលោកជាជាងការប្រើយុទ្ធសាស្ត្រគំរាមកំហែងឲ្យចាក់វ៉ាក់សាំង ដែលគ្មានការទទួលស្គាល់គុណភាពត្រឹមត្រូវ។ អ្នកឃ្លាំមើលសិទ្ធិមនុស្សរូបនេះ ក៏ទាមទារឲ្យមន្ត្រីរដ្ឋាភិបាលបញ្ឈប់ការប្រើប្រាស់សារ ឬការគំរាមកំហែងបង្ខំឲ្យកម្មករចាក់វ៉ាក់សាំង ដែលខុសពីគោលការណ៍ស្ម័គ្រចិត្ត៖ »។ សារព្រមានម្ចាស់រោងចក្រ និងកម្មករឲ្យទៅចាក់វ៉ាក់សាំងនេះ ធ្វើឡើងក្រោយពេលលោកនាយករដ្ឋមន្ត្រីប្រកាសពីគម្រោងចាក់វ៉ាក់សាំងឲ្យបានមួយលានដូស (១.០០០.០០០) ក្នុងមួយខែ។ វ៉ាក់សាំងដែលរដ្ឋាភិបាលចាក់ឲ្យមន្ត្រីរាជការកម្មករនិងពលរដ្ឋទូទៅនោះភាគច្រើនលើសលុប គឺជាវ៉ាក់សាំងរបស់ចិន (Sinopharm & Sinovac) ដែលមិនទាន់មានការទទួលស្គាល់គុណភាព។ ឯវ៉ាក់សាំង (Astra Zeneca) របស់អង់គ្លេសដែលមានការទទួលស្គាល់គុណភាពត្រឹមត្រូវជាជំនួយមនុស្សធម៌ (COVAX) សម្រាប់កម្ពុជានោះ ភាគច្រើនត្រូវបានចាត់ចែងសម្រាប់ចាក់ឲ្យមន្ត្រីជាន់ខ្ពស់នៃរបបក្រុងភ្នំពេញនិងក្រុមគ្រួសាររបស់ពួកគេ។ បើទោះជារដ្ឋាភិបាលកំពុងដំណើរការចាក់វ៉ាក់សាំងយ៉ាងទូលាយនៅកម្ពុជាបែបណាក៏ដោយក៏ពលរដ្ឋនិងកម្មករខ្លះមិនទាន់យល់ដឹងពីគុណភាពវ៉ាក់សាំងនៅឡើយទេ។ កម្មកររោងចក្រញ៉ូ អូរៀន (New Orient) នៅតំបន់សេដ្ឋកិច្ចពិសេសកាណាឌីយ៉ា រាជធានីភ្នំពេញ លោក ប៊ុន វ៉ាន ស្ម័គ្រចិត្តចាក់វ៉ាក់សាំងនៅសប្ដាហ៍ក្រោយ ក្នុងរោងចក្ររបស់លោកកំពុងធ្វើការ។ កម្មកររូបនេះនិយាយថា ទាំងលោកនិងកម្មករខ្លះទៀតមិនបានដឹងពីគុណភាព ឬ ប្រភេទវ៉ាក់សាំងអ្វីទេ គឺពួកលោកនាំគ្នាចាក់តាមគ្នា៖ ។ ជុំវិញគម្រោងចាក់វ៉ាក់សាំងឲ្យកម្មករតាមរោងចក្រនេះដែរ អាស៊ីសេរីមិនអាចសុំការបញ្ជាក់ពីអគ្គលេខាធិការសមាគមរោងចក្រកាត់ដេរនៅកម្ពុជាលោក ខេន លូ បានទេ នៅថ្ងៃដដែលនេះ។ តែលោកធ្លាប់ប្រាប់អាស៊ីសេរីថា លោកចង់ឲ្យកម្មករស្ម័គ្រចិត្តទៅចាក់វ៉ាក់សាំងបង្ការជំងឺកូវីដ១៩ ឲ្យបានច្រើន ដើម្បីទប់ស្កាត់ការឆ្លងរាលដាលទ្រង់ទ្រាយធំក្នុងរោងចក្រនិងជាផលប្រយោជន៍ផ្ទាល់ខ្លួនរបស់កម្មករនិងក្រុមគ្រួសារពួកគេ។ ក្រសួងការងារ បានហ្វឹកហាត់គិលានុបដ្ឋាក គិលានុបដ្ឋាយិកា និងវេជ្ជបណ្ឌិតផ្នែកពេទ្យការងារ សរុបជាងប្រាំរយ (៥៣០) នាក់ សម្រាប់ត្រៀមចាក់វ៉ាក់សាំងជូនកម្មករនិយោជិតនៅតាមរោងចក្រ។ ក្រសួងនេះបានកំណត់យកថ្ងៃទី០១ ខែមេសា ជាថ្ងៃចាប់ផ្ដើមចាក់វ៉ាក់សាំង (Sinovac) ឲ្យមន្ត្រីរាជការក្នុងក្រសួង។ ក្រសួងការងារមានគម្រោងចាក់វ៉ាក់សាំងស៊ីណូវ៉ាក់ (Sinovac) ឲ្យក្រុមអាទិភាពក្នុងវិស័យការងារមានទាំងកម្មករផងឲ្យបានប្រមាណជាងប្រាំពីរសែន (៧៤ម៉ឺន) នាក់៕	2021-04-05T22:54:00+07:00	rfa.org	https://www.rfa.org/khmer/news/health/unions-and-workers-react-to-labor-ministry-for-forcing-vaccinations-04052021114037.html
6f605094-4275-4d86-afa0-9c0169898b53	រកឃើញអាជីវករ ផ្សារអូឬស្សី ២នាក់ទៀត ឆ្លងជំងឺកូវីដ១៩	អ្នកជំងឺទាំងនោះមានឈ្មោះ ដួង ចាន់ពិសារ ភេទប្រុស អាយុ២៥ឆ្នាំ មុខរបរ អាជីករផ្សារអូឬស្សី និងប៊ុន សុខលាប ភេទស្រី អាយុ៥១ឆ្នាំ មុខរបរអាជីវករផ្សារអូឬស្សី ។ ចំពោះទីតាំងខាងលើ គណៈបញ្ជាការឯកភាពខណ្ឌ សម្រេចបិទហាមចេញ-ចូល នឹងទុកធ្វើចត្តាឡី សម្រាប់មនុស្ស៣នាក់ទៀត ដោយរងចាំក្រុមសុខាភិបាល ចុះមកយកសំណាក ៕	2021-04-05T22:47:00+07:00	dap-news.com	https://dap-news.com/national/2021/04/05/132990/
77af642a-ef48-4033-b83c-f37982eeeed7	ហេតុផលធំៗទាំង ៥ ដែលគ្រប់គ្នាគួរពាក់ម៉ាស មិនអាចអាក់ខាន	ដើម្បីទប់ស្កាត់ការឆ្លងរាលដាលនៃវីរុសកូវីដ-១៩ នៅក្នុងសហគមន៍ ការអនុវត្តនូវវិធានការ ៣ការពារ ៣កុំ គឺជាករណីកិច្ចរបស់ប្រជាពលរដ្ឋគ្រប់រូប មិនអាចអាក់ខានទេ។ ចំណែកឯការពាក់ម៉ាស ក៏ជាជាវិធានមួយដ៏សំខាន់ក្នុងចំណោមនោះ មិនអាចរំលងឡើយ ព្រោះហេតុផលធំៗទាំង ៥ នេះ៖ ក្នុងករណីដែលអ្នកជំងឺដឹងថាខ្លួនមានផ្ទុកកូវីដ-១៩ នោះពួកគេនឹងត្រូវសម្រាកព្យបាលឬធ្វើចត្តាឡីស័ក។ ប៉ុន្តែករណីខ្លះអ្នកជំងឺមិនបានដឹងថាខ្លួនឆ្លងវីរុសពីពេលណានោះទេ ព្រោះវាមិនចេញរោគសញ្ញាភ្លាមៗឡើយ។ បែបនេះហើយ បានជាការពាក់ម៉ាសជាកាតព្វកិច្ចសំខាន់និងជាមធ្យោបាយមួយដើម្បីការពារអ្នកនៅជុំវិញខ្លួន។ មិនថា មជ្ឈមណ្ឌលត្រួតពិនិត្យនិងបង្ការជំងឺ (CDC) អង្គការសុខភាពពិភពលោក (WHO) ឬក្រសួងសុខាភិបាលនៃព្រះរាជាណាចក្រកម្ពុជា សុទ្ធតែបានណែនាំនិងជំរុញឱ្យគ្រប់គ្នាពាក់ម៉ាសជានិច្ចនៅពេលចេញក្រៅផ្ទះ ព្រោវាជាវិធីមួយដើម្បីជួយទប់ស្កាត់ការរីករាលដាលនៃមេរោគដោយមិនដឹងខ្លួនដល់អ្នកដទៃ ជាពិសេសអ្នកដែលងាយនឹងធ្លាក់ខ្លួនឈឺធ្ងន់ធ្ងរ ប្រសិនបើឆ្លងវីរុសនេះ។ ការចម្លងមេរោគពីមនុស្សម្នាក់ទៅមនុស្សម្នាក់កើតឡើងតាមរយៈដំណក់ទឹកពីផ្លូវដង្ហើមនៅពេលក្អក កណ្ដាស ឬនិយាយ។ មូលហេតុនេះ ទើបការពាក់ម៉ាសអាចទប់ស្កាត់ដំណក់ទឹកទាំងនេះបាន។ លោក Ron Waldman សាស្ត្រាចារ្យផ្នែកសុខភាពពិភពលោកនៃសាកលវិទ្យាល័យ ចចវ៉ាស៊ីនតោន (GWU) សហរដ្ឋអាមេរិក បានពន្យល់ថា ម៉ាសដើរតួជារបាំងដើម្បីការពារភាគល្អិតផ្ទុកវីរុសឱ្យគេចផុតពីបុគ្គលមានមេរោគ ក៏ដូចជាទប់ស្កាត់ការឆ្លងទៅកាន់មនុស្សម្នាក់ទៀត។ វាក៏មានប្រសិទ្ធិភាពក្នុងការកាត់បន្ថយចំនួនដំណក់ទឹកដែលរាយប៉ាយទៅក្នុងខ្យល់អាកាសផងដែរ។ ការសិក្សាមួយចំនួនបានបង្ហាញថា ម៉ាសក្រណាត់ផ្តល់នូវការការពារបានខ្លះ ហើយបើសិនអ្នកពាក់របាំងមុខបន្ថែមទៀត ច្បាស់ណាស់អ្នកអាចគ្របមាត់និងច្រមុះជិតល្អ និងបង្កើនសុវត្ថិភាពកាន់តែខ្ពស់។ កាលណាមនុស្សពាក់ម៉ាសកាន់តែច្រើន ការឆ្លងរាលដាលក្នុងសហគមន៍ក៏កាន់តែថយចុះ។ លោក Waldman ប្រសាសន៍ថា “ម៉ាសដើរតួនាទីយ៉ាងសំខាន់ក្នុងការកាត់បន្ថយការបញ្ជូនរោគ។ វាមិនត្រឹមតែការពារអ្នកដទៃ តែអ្នកផ្ទាល់ក៏មានឱកាសតិចក្នុងការឆ្លងវីរុសដែរ”។ ការពាក់ម៉ាសក៏អាចផ្តល់នូវអត្ថប្រយោជន៍ផ្នែកសេដ្ឋកិច្ចផងដែរ។ របាយការណ៍មួយចេញផ្សាយដោយក្រុមហ៊ុនវិនិយោគ Goldman Sachs បានរកឃើញថា ការលក់ម៉ាសអាចកាត់បន្ថយបញ្ហាសេដ្ឋកិច្ចបាន ៥% នៅក្នុងវិបត្តិអត់ការងារធ្វើនៅសហរដ្ឋអាមេរិក។ នេះមានន័យថា ម៉ាសអាចជួយទប់បញ្ហាជីវភាពបានខ្លះ បើទោះបីសេដ្ឋកិច្ចកំពុងជាប់គាំង ប៉ុន្តែកម្មករផលិតម៉ាសនៅតែអាចរក្សាឆ្នាំងបាយបាន។ ក្នុងករណីដែលមិនមានវ៉ាក់សាំងនិងវិធីព្យាបាលដែលមានប្រសិទ្ធភាពជាងមុនសម្រាប់អ្នកជំងឺកូវីដ-១៩ វិធានការបង្ការរួមមាន ការលាងដៃ គម្លាតសង្គម និងការពាក់ម៉ាសគឺជា “រឿង ៣ មានប្រសិទ្ធភាពដើម្បិទប់ស្កាត់ការឆ្លងរាលដាល”។ តាមពិតការពាក់ម៉ាសជាវិធីសាមញ្ញបំផុតដើម្បីជួយបង្ការការចម្លងរោគ ដូច្នេះកុំខ្ជិល សូមពាក់ម៉ាសឱ្យបានគ្រប់ៗគ្នា! ចុចអាន៖ ចុចអាន៖	2021-04-05T22:43:00+07:00	kampucheathmey.com	https://www.kampucheathmey.com/health/96332
c390ed36-d7be-4ecb-8c7f-f5f1da1469a8	រដ្ឋមន្ត្រី អ៉ិត សំហេង អំពាវនាវដល់បុគ្គលិក មន្ត្រីរាជការនៃក្រសួងការងារ កម្មករនិយោជិតចូលរួមចាក់វ៉ាក់សាំងជំងឺកូវីដ-១៩ តាមគោលការណ៍ស្ម័គ្រចិត្ត	លោក អ៉ិត សំហេង រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ នាថ្ងៃទី០៥ ខែមេសា ឆ្នាំ២០២១នេះ បានចុះពិនិត្យមើលយុទ្ធនាការចាក់វ៉ាក់សាំងការពារជំងឺកូវីដ-១៩ សម្រាប់បុគ្គលិក មន្ត្រីរាជការក្រោមឱវាទរបស់ក្រសួងការងារ ដោយបានអំពាវនាវដល់បុគ្គលិក មន្ត្រីរាជការនៃក្រសួងការងារ ព្រមទាំងកម្មករនិយោជិតចូលរួមចាក់វ៉ាក់សាំងជំងឺកូវីដ-១៩ តាមគោលការណ៍ស្ម័គ្រចិត្តឱ្យបានគ្រប់គ្នា។ លោក អ៉ិត សំហេង បានលើកឡើងថា វ៉ាក់សាំងកូវីដ-១៩ ជាឧបករណ៍ថ្មីមួយបន្ថែមលើវិធានការសុខាភិបាលដែលមានស្រាប់ សម្រាប់ទប់ស្កាត់ការរីករាលដាលនៃជំងឺកូវីដ-១៩ និងសង្រ្គោះជីវិតមនុស្សដែលជួយបុគ្គលមិនឲ្យឈឺធ្ងន់ធ្ងរនៅពេលឆ្លងជំងឺកូវីដ-១៩ និងកាត់បន្ថយការព្យាបាលនៅមន្ទីរពេទ្យ។ វ៉ាក់សាំងកូវីដ-១៩ ដែលកំពុងប្រើប្រាស់នៅកម្ពុជា ជាវ៉ាក់សាំងដែលបានធ្វើតេស្តពីសុវត្ថិភាព និងប្រសិទ្ធភាពម៉ត់ចត់ និងកំពុងប្រើប្រាស់នៅតាមបណ្តាប្រទេសនានាក្នុងតំបន់ និងក្នុងពិភពលោក ដែលបណ្តាប្រទេសមួយចំនួន បាននិងកំពុងដំណើរការចាក់បានរាប់សិបលាននាក់ទៅហើយ។ លោកលើកឡើងបន្តថា ការទទួលចាក់វ៉ាក់សាំងដោយស្ម័គ្រចិត្ត ដើម្បីការពារខ្លួនអ្នក ការពារក្រុមគ្រួសារអ្នក និងការពារសហគមន៍ ដើម្បីកុំឲ្យវីរុសកូវីដ-១៩ វាយលុកចូលទៅក្នុងខ្លួន ចូលទៅក្នុងផ្ទះ និងចូលក្នុងសង្គម ដែលធ្វើឲ្យមានមហន្តរាយសុខភាពសាធារណៈ ក៏ដូចជាមានការប៉ះពាល់ធ្ងន់ធ្ងរដល់សេដ្ឋកិច្ចគ្រួសារ ក៏ដូចជាសេដ្ឋកិច្ចជាតិរបស់យើងផងដែរ។ ជាមួយគ្នានេះដែរ ទោះបីជាបុគ្គលម្នាក់ៗបានទទួលវ៉ាក់សាំងរួចហើយក្តី ក៏ត្រូវចងចាំថា ត្រូវតែបន្តចូលរួមត្រួតពិនិត្យ និងការពារហានិភ័យនៃការចម្លងនៃជំងឺកូវីដ-១៩ កាត់បន្ថយលើផលប៉ះពាល់លើសេដ្ឋកិច្ច និងសង្គម ដោយបន្តអនុវត្តវិធានការ ៣កុំ និង ៣ការពារ ដើម្បីទប់ស្កាត់ការចម្លងវីរុសកូវីដ-១៩ នៅក្នុងសហគមន៍នៅក្នុងប្រទេសកម្ពុជា ដែលជាការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ សូមជម្រាបថា សម្តេចតេជោនាយករដ្ឋមន្ត្រីនៃកម្ពុជា បានចាត់តាំងឲ្យគណៈកម្មការចំពោះកិច្ចចាក់វ៉ាក់សាំងកូវីដ-១៩ សហការជាមួយក្រសួង-ស្ថាប័ន អាជ្ញាធរដែនដីគ្រប់លំដាប់ថ្នាក់ បើកយុទ្ធនាការចាក់វ៉ាក់សាំងជាលក្ខណៈទ្រុងទ្រោយធំទូទាំងប្រទេស។ នៅក្នុងយុទ្ធនាការនេះ ក្រុមការងាររបស់ក្រសួងសុខាភិបាល បានត្រៀមចាក់វ៉ាក់សាំងដល់ក្រុមអាទិភាពជាង ៧៤ ម៉ឺននាក់ សម្រាប់ដូសទី១ នៃវ៉ាក់សាំងស៊ីណូវ៉ាក់ ដោយចាប់ផ្ដើមនៅថ្ងៃទី១ ខែមេសា ឆ្នាំ២០២១។ ដោយឡែក សម្រាប់បុគ្គលិក មន្ត្រីរាជការនៃក្រសួងការងារ និងបណ្តុះបណ្តាលវិជ្ជាជីវៈ នាព្រឹកថ្ងៃទី៣ ខែមេសា ឆ្នាំ២០២១ បានត្រៀមខ្លួនរួចជាស្រាច់ក្នុងការទទួលចាក់វ៉ាក់សាំងការពារជំងឺកូវីដ-១៩ ដែលរៀបចំធ្វើឡើងនៅទីស្តីការក្រសួងការងារ និងបណ្តុះបណ្តាលវិជ្ជាជីវៈផ្ទាល់តែម្តង។ យុទ្ធនាការចាក់វ៉ាក់សាំងនេះ រៀបចំឡើងដោយគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស សហការជាមួយអនុគណៈកម្មការចំពោះកិច្ចចាក់វ៉ាក់សាំងបង្ការជំងឺកូវីដ-១៩ នៃក្រសួងការងារ និងបណ្តុះបណ្តាលវិជ្ជាជីវៈ ក្នុងគោលបំណងដើម្បីបង្ការ និងទប់ស្កាត់ការឆ្លងរីករាលដាលជំងឺកូវីដ-១៩៕	2021-04-05T22:41:00+07:00	freshnewsasia.com	https://m.freshnewsasia.com/index.php/en/localnews/192296-2021-04-05-08-41-07.html
52ce97b9-44cd-46bc-929f-f008011ca284	រដ្ឋបាលខេត្តកំពង់ឆ្នាំង ពង្រឹងវិធានការសន្ដិសុខ សណ្ដាប់ធ្នាប់ និងវិធានការបង្ការទប់ស្កាត់ជំងឺកូវីដ១៩ ក្នុងឱកាសបុណ្យចូលឆ្នាំខ្មែរ	រដ្ឋបាលខេត្តកំពង់ឆ្នាំង នៅថ្ងៃទី៥ ខែមេសា ឆ្នាំ២០២១នេះ បានចេញសេចក្តីណែនាំស្តីពី ការពង្រឹងវិធានការមួយចំនួន ដើម្បីទប់ស្កាត់ការឆ្លងរាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មី និងពង្រឹងសន្តិសុខ សុវត្ថិភាព សណ្តាប់ធ្នាប់សាធារណៈ អនាម័យ ចូលរួមអបអរសាទរ ពិធីបុណ្យចូលឆ្នាំថ្មីប្រពៃណីជាតិ។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន៕	2021-04-05T22:21:00+07:00	freshnewsasia.com	https://m.freshnewsasia.com/index.php/en/localnews/192291-2021-04-05-08-21-58.html
6e8fd513-b2df-4e1a-9ebd-018527065281	បើកប្រាក់ខែ ឲ្យនាទាហាន ត្រូវប្រើប៊ិចផ្សេងគ្នា ចុះហត្ថលេខា ជៀសវាងការ ចម្លងជំងឺកូវីដ១៩	No Content	2021-04-05T21:30:00+07:00	dap-news.com	https://dap-news.com/national/2021/04/05/132963/
ebf98e48-0c8e-4173-a78a-f96bcb61d6f6	គ្រួសារយោធិនចំនួន ៦០០នាក់ បានចាក់វ៉ាក់សាំងការពារជំងឺកូវីដ-១៩(លេីកទី១) នៅទីបញ្ជាការកងពលចោមចៅ	ភ្នំពេញ ៖ ថ្ងៃទី៥ ខែមេសា ឆ្នាំ២០២១ កងពលតូចលេខ៧០ បានរៀបចំ ចាក់វ៉ាក់សាំងការពារកូវីដ-១៩ ជូនដល់គ្រួសារយោធិន (លេីកទី១)ចំនួន ៦០០នាក់។ ថ្លែងក្នុងឱកាសនោះ ឧត្តមសេនីយ៍ឯក ម៉ៅ សុផាន់ មេបញ្ជាការកងពលតូចលេខ៧០ បានមានប្រសាសន៍ទៅកាន់គ្រួសារយោធិនទាំងអស់ថា ត្រូវជឿជាក់លើវ៉ាក់សាំងនេះ ព្រោះទម្រាំផលិតបានវ៉ាក់សាំងមួយ គឺមានការគិតគូរ និងសិក្សាល្អិតល្អន់ជាទីបំផុត ដូច្នេះកុំមានការព្រួយបារម្ភនៅពេលចាក់ ដោយគ្រាន់តែអនុវត្តតាមការណែនាំរបស់គ្រូពេទ្យជំនាញឲ្យបានត្រឹមត្រូវ។ មួយវិញទៀត ត្រូវជឿជាក់លើការសម្រេចចិត្តដ៏ត្រឹមត្រូវ និងខ្ពង់ខ្ពស់បំផុតរបស់សម្ដេចតេជោ ហ៊ុន សែន ដែលទទួលយកវ៉ាក់សាំងនេះ មកចាក់ជូនប្រជាពលរដ្ឋកម្ពុជាដោយឥតគិតថ្លៃ៕ រក្សាសិទ្ធិដោយ:ចេស្តារ	2021-04-05T21:21:11+07:00	cen.com.kh	https://cen.com.kh/archives/318132.html
3404afd6-8236-4ea1-8c76-b0987e1ebdf2	មេសហជីព ឲ្យកម្មករ ទៅចាក់វ៉ាក់សាំង កូវីដ១៩ គ្រប់គ្នា	លោកបន្តថា ទាំងអស់គ្នាមិនអាចបន្តរស់នៅ និងធ្វើការដោយភាពភ័យខ្លាចតទៅទៀត បាននោះទេ ព្រោះសង្គមមួយ ដែលមានសេដ្ឋកិច្ចរឹងមាំបាន គឺអាស្រ័យលើសុខភាពរបស់ពលរដ្ឋ ទាំងសេដ្ឋកិច្ចគ្រួសារ និងសេដ្ឋកិច្ចជាតិ ដូច្នេះត្រូវចូលរួមចាក់ វ៉ាក់សាំងកូវីដ១៩។ បច្ចុប្បន្នដំណើរ ការចាក់វ៉ាក់ សាំងស៊ីណូវ៉ាក់ ដែលរាជរដ្ឋាភិបាលកម្ពុជា បានចំណាយថវិកា ១.៥លានដុល្លារ បញ្ជាទិញពីក្នុងចំនួន១.៥លានដូស កំពុងចាក់ជូន ដល់មន្រ្តី នៅតាមស្ថាប័ន-ក្រសួងថ្នាក់ ក្រោមជាតិ ព្រមទាំងកម្មករ នៅតាមបណ្តារោងចក្រនានា ក្រោយបើកយុទ្ធនាការ ចាក់កាលពីថ្ងៃ១ មេសា ។ សូមបញ្ជាក់ថា គិតមកត្រឹមថ្ងៃ៤ មេសា គណៈកម្មការចំពោះកិច្ចចាក់ វ៉ាក់សាំងកូវីដ១៩ ក្នុងក្របខណ្ឌទូទាំង ប្រទេស (គ.វ.ក-១៩) បានចាត់ចែងយុទ្ធនាការ ចាក់វ៉ាក់សាំងស៊ីណូវ៉ាក់ បានចំនួន១៤០.៧៧៣នាក់ហើយ ។ ធ្វើឲ្យចំនួនប្រជាជនចាក់វ៉ាក់សាំងស៊ីណូហ្វាម ស៊ីណូវ៉ាក់ និងកូវីសែលសរុបទាំង៣មុខវ៉ាក់ សាំងនេះ កើនឡើងដល់៤១៨.៥៦៩ នាក់ នៅទូទាំងប្រទេស ៕	2021-04-05T20:10:00+07:00	dap-news.com	https://dap-news.com/national/2021/04/05/132949/
05caf778-1e21-45b8-bc5f-91f1f764d745	តើភាពស៊ាំវ៉ាក់សាំងការពារកូវីដ -១៩ នៅយូរបានកម្រិតណា?	វ៉ាក់សាំងផលិតដោយក្រុមហ៊ុន Pfizer និង Moderna មានប្រសិទ្ធភាពខ្ពស់ដើម្បីការពារករណីឆ្លងកូវីដ-១៩ក្នុងស្ថានភាពជាក់ស្តែង ហើយអ្នកស្រាជ្រាវបានលើកឡើងថា វាមានប្រសិទ្ធភាពយូរ។ ទោះបីជាយ៉ាងណា គេនៅតែមិនច្បាស់ទេថា តើវ៉ាក់សាំងអាចការពារកូវីដ-១៩បានយូរដល់ពេលណា ឬត្រូវការបន្តចាក់នៅពេលអស់ប្រសិទ្ធភាព ឬក៏វ៉ាក់សាំងនឹងត្រូវបានផលិតទៅតាមការប្រែប្រួលវីរុសបំប្លែងថ្មី។ តាមប្រភព មជ្ឈមណ្ឌលគ្រប់គ្រង និងការពារជំងឺឆ្លង (CDC) បានសិក្សាលើមនុស្សប្រហែល៤ពាន់នាក់ដែលបានចាក់វ៉ាក់សាំងរួចរាល់ក្នុងនោះបុគ្គិកពេទ្យ អ្នកឆ្លើយតបជួរមុខ បុគ្គលសំខាន់ និងបុគ្គលិកធ្វើការជួរមុខ។ ពួកគេរកឃើញថា សញ្ញាវ៉ាក់សាំង RNA (mRNA) ដែលបានផលិតដោយក្រុមហ៊ុន Pfizer-BioNTech និង Moderna បានការពារ៨០%នៃករណីឆ្លង បន្ទាប់ពីចាក់លើកទី១រួច និង៩០% បន្ទាប់ពីចាក់លើកទី២។ អ្នកធ្វើការជួរមុខនៅក្នុងការសិក្សាត្រូវបានធ្វើតេស្តកូវីដ-១៩ជារៀងរាល់សប្តាហ៍ក្នុងរយៈពេល១៣សប្តាហ៍។ អ្នកស្រាវជ្រាវបាននិយាយថា ការធ្វើតេស្តកម្រមានវិជ្ជមានកូវីដ-១៩នៅក្នុងក្រុមសិក្សាបង្ហាញថា វ៉ាក់សាំងបានកាត់បន្ថយហានិភ័យនៃការឆ្លង SARS-CoV-2 ពីមនុស្សដែលបានចាក់វ៉ាក់សាំងរួចទៅអ្នកដទៃ។ តាមរបាយការណ៍បានកត់សំគាល់ថា ៖«ការកាត់បន្ថយហានិភ័យនៃការឆ្លង ដែលអាចកើតឡើងក្នុងចំណោមបុគ្គលមានរោគសញ្ញាឆ្លង ឬក្នុងចំណោមមនុស្សដែលច្រើនថ្ងៃមុនពេលមានរោគសញ្ញា ពិតជាសំខាន់ណាស់ក្នុងចំណោមបុគ្គលិកសុខាភិបាល អ្នកឆ្លើយតបជួរមុខ អ្នកសំខាន់ និងអ្នកធ្វើការជួរមុខដែលផ្តល់ឲ្យពួកគេមានសក្តានុពលដើម្បីទប់ស្កាត់វីរុសតាមរយៈទំនាក់ទំនងជិតស្និទ្ធជាមួយអ្នកជំងឺ និងសាធារណជន»។ អ្នកស្រីវេជ្ជបណ្ឌិត Susan Bailey អ្នកជំនាញអាឡែរហ្ស៊ី និងជំនាញភាពស៊ាំ ជាប្រធានសមាគមវេជ្ជសាស្ត្រអាមេរិកបាននិយាយថា ៖«មានកាន់តែច្រើនឡើងដែលបង្ហាញថា ការចម្លងវីរុស បន្ទាប់ពីចាក់វ៉ាក់សាំងរួចហើយមានកម្រិតទាបណាស់»។ Pfizer-BioNTech បាននិយាយដាច់ដោយឡែកមួយថា ការសាលល្បងដំណាក់កាលទី៣នៃវ៉ាក់សាំង mRNA របស់ខ្លួនបង្ហាញថា ប្រព័ន្ធស៊ាំការពារបាននៅយូរហូតដល់៦ខែក្នុងចំណោមអ្នកដែលបានចាក់វ៉ាក់សាំងរួច។ អ្នកស្រាវជ្រាវបានរកឃើញថា វ៉ាក់សាំងនេះមានប្រសិទ្ធភាព១០០%ប្រឆាំងនឹងជំងឺធ្ងន់ធ្ងរ ដែលចំណុចនេះបញ្ជាក់ដោយ CDC និងមានប្រសិទ្ធភាព៩៥.៣%ប្រឆាំងជំងឺកូវីដ-១៩ធ្ងន់ធ្ងរដែលចំណុចនេះបញ្ជាក់ដោយរដ្ឋបាលគ្រប់គ្រងចំណីអាហារ និងឱសថ (FDA)។ វ៉ាក់សាំងក៏ត្រូវបានរកឃើញមានប្រសិទ្ធភាព១០០%ប្រឆាំងនឹងវីរុសបំប្លែង (B.1.351)ក្នុងចំណោមវីរុយបំប្លែងកូវីដ-១៩ ដែលកំពុងសាយភាយទូទាំងអាហ្វ្រិកខាងត្បង។ ការសិក្សាមួយដែលរាប់បញ្ចូលទាំងអ្នកចាក់វ៉ាក់សាំងរួចរាល់១២០០០នាក់ក៏រកឃើញថា «គ្មានការព្រួយបារម្ភធំដុំពីសុវត្ថិភាព»ឡើយចំពោះវ៉ាក់សាំង Pfizer-BioNTech។ អ្នកស្រីវេជ្ជបណ្ឌិត Bailey បាននិយាយថា ៖«វាជាដំណឹងល្អដែលវ៉ាក់សាំង Pfizer មានប្រសិទ្ធភាព៦ខែ ភាពស៊ាំការពារនៅតែខ្លាំង ហើយយើងរំពឹងថា ភាពស៊ាំនឹងនៅតែខ្លាំង»។ ជាការកត់សំគាល់ក្នុងការស្រាវជ្រាវបង្ហាញថា វ៉ាក់សាំងមិនអាចលុបលំបាត់ហានិភ័យនៃការវិវត្តរបស់កូវីដ-១៩បានទាំងស្រុងទេ។ របាយការណ៍ថ្មីមួយស្តីពីករណីឆ្លងកូវីដ-១៩ ចំនួន១០០នាក់បានកើតឡើងចំពោះមនុស្សដែលបានចាក់វ៉ាក់សាំងរួចនៅទីក្រុងវ៉ាស៊ីនតោនដែលបានធ្វើឲ្យមានការព្រួយបារម្ភដល់សាធារណមួយចំនួន។ ប៉ុន្តែក្រុមអ្នកជំនាញបាននិយាយថា ករណីរកឃើញអ្វីមួយត្រូវបានគេរំពឹង និងបង្ហាញថា គ្រាន់តែជាចំណែកមួយនៃប្រជាជនទីក្រុងវ៉ាស៊ីនតោនជាង១លាននាក់ដែលបានចាក់វ៉ាក់រួចប៉ុណ្ណោះ។ វេជ្ជបណ្ឌិរ Umair A. Shah លេខាធិការនៃមន្ទីរសុខាភិបាលទីក្រុងវ៉ាស៊ីនតោនបាននិយាយថា ៖«ការរកឃើញអំណះអំណាងនៃករណីឆ្លងចំពោះអ្នកដែលអ្នកបានចាក់វ៉ាក់សាំងរួចហើយបានបន្តរំលឹកយើងទាំងអស់គ្នា សូម្បីអ្នកចាក់វ៉ាក់សាំងរួច ត្រូវតែពាក់ម៉ាស់ រក្សាគម្លាតសង្គម និងលាងដៃឲ្យបានញឹកញាប់ដើម្បីការពាររីករាលដាលកូវីដ-១៩ទៅអ្នកដែលមិនទាន់ចាក់វ៉ាក់សាំង»៕	2021-04-05T19:42:00+07:00	kampucheathmey.com	https://www.kampucheathmey.com/global-news/96182
4061dee3-de86-4725-b932-b96ecfc08b23	រដ្ឋបាលខេត្តស្វាយរៀង សម្រេចយកអគារចំនួន២ របស់កាស៉ីណូបាវិត-ម៉ុកបាយ ជាកន្លែងព្យាបាលអ្នកកើតជំងឺកូវីដ	លោក ម៉ែន វិបុល អភិបាលខេត្តស្វាយរៀង បានសម្រេចយកអគារចំនួន២ របស់ក្រុមហ៊ុនកាស៉ីណូបាវិត-ម៉ុកបាយ ជាមណ្ឌលព្យាបាលអ្នកកើតជំងឺកូវីដ១៩ នៅខេត្តស្វាយរៀង ដែលមានទីតាំងស្ថិតនៅភូមិតាបឹប សង្កាត់បាវិត ក្រុងបាវិត។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៥ ខែមេសា ឆ្នាំ២០២១។ ត្រូវសហការជាមួយក្រុមការងាររដ្ឋបាលខេត្ត និងមន្ដ្រីនៃមន្ទីរសុខាភិបាលខេត្ត ដើម្បីរៀបចំទីតាំងខាងលើឲ្យមានលក្ខណៈសមស្រប ជាមណ្ឌលព្យាបាលអ្នកជំងឺកូវីដ១៩ ត្រូវរៀបចំសម្អាតអនាម័យ បាញ់ថ្នាំសម្លាប់មេរោគនៅក្នុងទីតាំងអគារទាំងក្នុង និងជុំវិញបរិវេណអគារ ក្រុមហ៊ុន មុននឹងពេលយកអ្នកជំងឺមកព្យាបាល និងក្រោយពេលបញ្ចប់មុខងារជាមណ្ឌលព្យាបាលអ្នកជំងឺកូវីដ១៩ ត្រូវណែនាំដល់បុគ្គលិក និងអ្នកពាក់ព័ន្ធក្នុងអគារក្រុមហ៊ុន ដែលចាំបាច់ត្រូវនៅបម្រើការងារបន្ដដូចជាៈ អ្នកសម្អាតអនាម័យ, អ្នកដាំស្ល, ឬសន្ដិសុខ ឲ្យអនុវត្តឲ្យបានត្រឹមត្រូវតាមការណែនាំរបស់ក្រសួងសុខាភិបាល ដោយត្រូវស្នាក់នៅដាច់ដោយឡែក ពីអគារដែលជាមណ្ឌលព្យាបាល មិនត្រូវចេញទៅក្រៅដោយគ្មានការអនុញ្ញាតពីអាជ្ញាធរមានសមត្ថកិច្ចឡើយ ត្រូវវេចខ្ចប់ទុកដាក់សំរាមឲ្យបានត្រឹមត្រូវ ដើម្បីក្រុមហ៊ុនប្រមូលសំរាមដឹកជញ្ជូនយកទៅដុតកម្ទេចចោល៕	2021-04-05T19:38:00+07:00	freshnewsasia.com	https://m.freshnewsasia.com/index.php/en/localnews/192261-2021-04-05-05-38-31.html
7f3bec94-021b-45e3-8349-6d15a5e3de48	រដ្ឋបាលរាជធានីភ្នំពេញ ចេញសេចក្ដីណែនាំពង្រឹងការអនុវត្តវិធានការសន្ដិសុខ សណ្ដាប់ធ្នាប់ និងវិធានការបង្ការ-ទប់ស្កាត់ជំងឺកូវីដ១៩ ក្នុងឱកាសឈប់សម្រាកពិធីបុណ្យចូលឆ្នាំខ្មែរ	រដ្ឋបាលរាជធានីភ្នំពេញ នៅថ្ងៃទី០៥ ខែមេសា ឆ្នាំ២០២១នេះ បានចេញសេចក្តីណែនាំ ស្តីពីការរឹតបន្តឹងការអនុវត្តវិធានការសន្តិសុខ សុវត្ថិភាព សណ្តាប់ធ្នាប់ និងរបៀបរៀបរយ និងវិធានការបង្ការ-ទប់ស្កាត់ ការរាតត្បាតនៃជំងឺកូវីដ១៩ នៅក្នុងឱកាសឈប់សម្រាក នៃពិធីបុណ្យចូលឆ្នាំថ្មីប្រពៃណីជាតិខ្មែរ ក្នុងភូមិសាស្ត្ររាជធានីភ្នំពេញ។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន។ ត្រូវបង្កើនស្មារតីប្រុងប្រយ័ត្នខ្ពស់ចំពោះភ្លើងទៀន-ធូប ភ្លើងចង្ក្រាន ការប្រើប្រាស់ប្រេងឥន្ធនៈ ឧស័ន្ម ហ្គាស និងចរន្តអគ្គិសនី ដើម្បីបង្ការ ទប់ស្កាត់គ្រោះអគ្គិភ័យជាយថាហេតុ និងដើម្បីបញ្ចៀសការបាត់បង់ទ្រព្យសម្បត្តិ និងអាយុជីវិតប្រជាពលរដ្ឋទូទៅ ហាមដាច់ខាតការលេងល្បែងស៊ីសងគ្រប់ប្រភេទ និងការលេងបាញ់ទឹក ជនទឹក គប់ស្យុងទឹក ប៉ាតម្សៅ លាបធ្យូង វាយដោយរំពាត់ ឬ ឧបករណ៍ផ្សេងៗ អុជផាវ និងគ្រឿងផ្ទុះនផ្សេងៗ ដែលជាសកម្មភាពខុសច្បាប់ និងប៉ះពាល់យ៉ាងធ្ងន់ធ្ងរដល់ប្រពៃណីដ៏ល្អផូរផង់របស់សង្គមជាតិ ចៀសវាងការធ្វើដំណើរចេញក្រៅលំនៅឋាន ឬទីសំណាក់ដែលមិនចាំបាច់ និងចៀសវាងការធ្វើដំណើរកម្សាន្ត ឬធ្វើដំណើរទៅកាន់ខេត្តផ្សេងៗ ដែលអាចជាហានិភ័យខ្ពស់នៃការចម្លងជំងឺកូវីដ-១៩ ទៅបុគ្គលដទៃ គ្រួសារផ្សេងទៀត និងក្នុងសហគមន៍កាន់តែធ្ងន់ធ្ងរ ព្រោះថារាជធានីភ្នំពេញ ត្រូវបានក្រសួងសុខាភិបាល កំណត់ថាជាទីតាំងភូមិសាស្ត្រក្នុងចំណោម៥ រាជធានី-ខេត្ត មានការឆ្លងរាលដាលនៃជំងឺកូវីដ-១៩ ក្នុង «ព្រឹត្តិការណ៏សហគមន៍ ២០កុម្ភៈ២០២១» ផ្អាកការរៀបចំសង្ក្រាន្ត «វត្តភ្នំ» និងការរៀបចំសង្ក្រាន្តតាមបណ្តាខណ្ឌទាំង ១៤ ក្នុងឱកាសនៃពិធីបុណ្យចូលឆ្នាំខ្មែរប្រពៃណីជាតិ ឆ្នាំឆ្លូវ ត្រីស័ក ព.ស.២៥៦៤ គ.ស.២០២១ នាពេលខាងមុខនេះ ហាមដាច់ខាតការប្រមូលផ្តុំរៀបចំកម្មវិធីកម្សាន្តបែបប្រពៃណី កម្មវិធីរាំច្រៀង ពិធីជប់លៀង និងការជួបជុំគ្រប់ប្រភេទ ដែលមានសភាពអ៊ូអរ និងមានមនុស្សចូលរួមច្រើន លើកលែងតែការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬ ទីសំណាក់ជាមួយគ្នា គ្រប់វត្តអារាម ទីកន្លែងសក្ការៈបូជា រមណីយដ្ឋាន ភោជនីយដ្ឋាន-អាហារដ្ឋាន អាជីវកម្មដ្ឋាន និងទីតាំងសប្បាយភាពនានា ត្រូវផ្តល់កិច្ចសហការល្អជាមួយអាជ្ញាធរមូលដ្ឋាន និងមន្ត្រីជំនាញមានសមត្ថកិច្ចក្នុងនោ៖ គណៈគ្រប់គ្រង ឬម្ចាស់ទីតាំង ត្រូវចាត់ចែងអនុវត្តដូចជា ទី១៖ ចាត់ឲ្យមានអ្នកវាស់កម្តៅបាញ់អាល់កុល-ដែល ចែកម៉ាស និងចូលរួមអនុវត្តការស្កេន QR Code «ទប់ស្កាត់កូវីដ Stop Covid», ទី២៖ អនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពឲ្យបានត្រឹមត្រូវ, ទី៣៖ រៀបចំទីតាំងឲ្យមានខ្យល់ចេញ-ចូលគ្រប់គ្រាន់ ចៀសវាងទីតាំងបិទជិត និងប្រើម៉ាស៊ីនត្រជាក់ច្រើនពេក និងទី៤៖ កំណត់ចំនួនមនុស្សចេញ-ចូលជាអតិបរមា សមាមាត្រទៅនឹងទំហំទីតាំង ចៀសវាងដាច់ខាតការប្រជ្រៀតគ្នា ឬ ប្រមូលផ្តុំមនុស្សច្រើន ខុសពីវិធានសុខាភិបាល ចំពោះក្រុមហ៊ុនដឹកជញ្ជូនអ្នកដំណើរគ្រប់ប្រភេទ ក្នុងមូលដ្ឋានរាជធានីភ្នំពេញ មិនត្រូវដំឡើងថ្លៃសេវាដឹកជញ្ជូនអ្នកដំណើរឡើយ និងត្រូវយកចិត្តទុកដាក់អនុវត្តវិធានការសុខាភិបាល សំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ក្នុងចំណោមអ្នកបើកបរ-បុគ្គលិក និងអ្នកដំណើរទាំងឡាយដែលប្រើប្រាស់សេវាកម្មដឹកជញ្ជូនរបស់ក្រុមហ៊ុនខ្លួន សូមលើកទឹកចិត្តចំពោះការសម្រាកជួបជុំក្រុមគ្រួសារ នៅក្នុងលំនៅឋានរៀងៗខ្លួន ហើយប្រសិនបើមានតម្រូវការចាំបាច់ខានមិនបាន ក្នុងការធ្វើដំណើរ ត្រូវប្រកាន់ខ្ជាប់ជានិច្ចការគោរពច្បាប់ស្តីពីចរាចរណ៍ផ្លូវគោក និងលិខិតបទដ្ឋានគតិយុត្តពាក់ព័ន្ធជាធរមាន សមស្របតាមពាក្យស្លោកដែលដាក់ចេញដោយ ប្រមុខរាជរដ្ឋាភិបាលកម្ពុជា គឺ «ថ្ងៃនេ៖ ថ្ងៃស្អែក គ្មានគ្រោះថ្នាក់ចរាចរណ៍» និងត្រូវអនុវត្តឲ្យបានម៉ឺងម៉ាត់តាមការណែនាំ របស់ក្រសួងសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ចូលទៅក្នុងសហគមន៍។ ត្រូវបង្កើនស្មារតីយកចិត្តទុកដាក់អនុវត្តវិធានការការពារខ្លួន គ្រួសារ និងសហគមន៍ ស្របតាមរបត់ថ្មី គឺ «ការរស់នៅធម្មតា តាមបែបគន្លងថ្មី ក្នុងបរិបទប្រយុទ្ធនឹងជំងឺកូវីដ១៩» តាមរយៈការប្រកាន់ខ្ជាប់នូវគោលការណ៍ណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា៕	2021-04-05T19:28:00+07:00	freshnewsasia.com	https://m.freshnewsasia.com/index.php/en/localnews/192256-2021-04-05-05-28-02.html
c90f5805-7055-4f99-8814-3f64da0ee3d7	រដ្ឋបាលខេត្តកំពង់ចាម បន្តទទួលបានអំណោយពីសប្បុរសជន ដើម្បីរួមគ្នាប្រយុទ្ធប្រឆាំងនឹងជំងឺកូវីដ-១៩	លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនិងជំងឺកូវីដ-១៩ នៅព្រឹកថ្ងៃទី៥ ខែមេសា ឆ្នាំ២០២១នេះ បានបន្តទទួលអំណោយឧបត្តម្ភពីសប្បុរសជន ដើម្បីចូលរួមប្រយុទ្ធប្រឆាំងជំងឺកូវីដ-១៩ ជាពិសេសព្រឹត្តិការណ៍សហគមន៍ ២០ កុម្ភៈ។ លោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅដល់សប្បុរសជនទាំងអស់ ដែលបានរួមគ្នានាំអំណោយដ៏ថ្លៃថ្លាទាំងនេះផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំងការឆ្លងរាលដាលជំងឺកូវីដ-១៩ នៅពេលនេះ។ អំណោយទាំងអស់រួមមាន៖ អង្ករ ១តោន, មីម៉ាម៉ា ២០កេស, ទឹកបរិសុទ្ធ ២០កេស, ម៉ាស់ ១០,០០០ម៉ាស់និងទឹកអាល់កុល ៦០លីត្រ៕	2021-04-05T19:16:00+07:00	freshnewsasia.com	https://m.freshnewsasia.com/index.php/en/localnews/192247-2021-04-05-05-16-57.html
988b1dfa-8bc4-4abb-b560-1f71822fb821	អាជ្ញាធរភ្នំពេញ បង្ហាញអត្តសញ្ញាណ អ្នកឆ្លងកូវីដ១៩ ចំនួន៣១នាក់ និងអំពាវនាវអ្នកពាក់ព័ន្ធ ទៅធ្វើតេស្ត	No Content	2021-04-05T18:52:00+07:00	dap-news.com	https://dap-news.com/national/2021/04/05/132910/
0be4c201-c10a-48df-b274-f3dc23593e6b	ស្នងការដ្ឋាននគរបាលខេត្តរតនគីរី បញ្ជាក់ថាឈ្មោះ ញឹក សុជា គឺអវិជ្ជមានជំងឺកូវីដ១៩	រតនគីរី ៖ ស្នងការដ្ឋាននគរបាលខេត្តរតនគីរី ចេញសេចក្តីជូនដំណឹង ដោយបញ្ជាក់ថា ឈ្មោះ ញឹក សុជា ភេទប្រុស អាយុ៣១ឆ្នាំ ជនជាតិខ្មែរ មុខរបរជាអ្នកលក់បន្លែ រស់នៅឃុំសំបុក ស្រុកចិត្របុរី ខេត្តក្រចេះ និងបានមកប្រកបរបរប្រចាំថ្ងៃលក់បន្លែ នៅឃុំតែវែងលើ ស្រុកតាវែង ខេត្តរតនគីរី គឺអវិជ្ជមានជំងឺ កូវីដ១៩។ ស្នងការដ្ឋាននគរបាលខេត្តរតនគីរី សូមគោរពរាយការណ៍ជូន ស្តីពី ការបកស្រាយរបស់លោកវេជ្ជបណ្ឌិត អេង គុណវុឌ្ឍ ប្រធានការិយាល័យ គ្រប់គ្រង និងបង្ការ នៃមន្ទីរសុខាភិបាលខេត្តរតនគិរី ពាក់ព័ន្ធករណីពលរដ្ឋ០១រូប វិជ្ជមានកូវីដ-១៩ ។ ស្នងការនគរបាលខេត្តរតនគិរី មានកិត្តិយសសូមគោរពរាយការណ៍ជូន ឯកឧត្តមនាយខេត្តមសេនីយ៍ សន្តិបណ្ឌិត អគ្គស្នងការនគរបាលជាតិ មេត្តាជ្រាបថា៖ កាលពីថ្ងៃទី ០៤ ខែមេសា ឆ្នាំ២០២១ រដ្ឋបាលខេត្តរតនគិរី បានចេញសេចក្តីជូនដំណឹងស្ដីពីការរកឃើញអ្នកផ្ទុកមេរោគកូវីដ-១៩ ចំនួន០១ករណី នៅស្រុកតាវែង ខេត្តរតនគិរី មានឈ្មោះ ញឹក សុជា ភេទប្រុស អាយុ៣១ឆ្នាំ ជនជាតិ ខ្មែរ មុខរបរ ជាអ្នកលក់បន្លែ ដែលទើបត្រឡប់មកពីភូមិសំបុក ឃុំសំបុក ស្រុកចិត្របុរី ខេត្តក្រចេះ ថ្ងៃទី ២៥ ខែ មីនា ឆ្នាំ២០២១ ។ ក្រោយមកថ្ងៃទី០៥ ខែមេសា ឆ្នាំ២០២១ លោកវេជ្ជបណ្ឌិត អេង គុណវុឌ្ឍ ប្រធានការិយាល័យគ្រប់គ្រង និងបង្ការ នៃមន្ទីរសុខាភិបាលខេត្តរតនគិរី បានរាយការណ៍តាមប្រព័ន្ធសារ WhatsApp បកស្រាយជូនក្រុមការងារកូវីដ-១៩ ថ្នាក់ខេត្ត ស្តីអំពី កំហុសឆ្គងក្នុងការបញ្ចូលទិន្នន័យ(Une LE) ក្រោយដំណើរការផ្ទៀងផ្ទាត់ជាមួយទម្រង់ស្នើសុំធ្វើតេស្តរបស់មន្ទីរពិសោធន៍បញ្ជីទិន្ន័យបានផ្លាស់ប្តូរ ពីវិជ្ជមាន(+) មកអវិជ្ជមាន(-)វិញ ជាលទ្ធផលការធ្វើតេស្ត ឈ្មោះ ញឹក សុជា ភេទប្រុស អាយុ៣១ ឆ្នាំជនជាតិ ខ្មែរ មុខរបរ ជាអ្នកលក់បន្លែ នៅទីរួមស្រុកតាវែង ខេត្តរតនគិរី គឺ អវិជ្ជមាន(-)៕រក្សាសិទ្ធិដោយ៖បញ្ញាស័ក្តិ	2021-04-05T18:50:42+07:00	cen.com.kh	https://cen.com.kh/archives/318104.html
bce22466-4160-4371-b333-aec7fb45ba77	សប្បុរសជន បន្តនាំអំណោយ ប្រគល់ជូនគណៈកម្មការខេត្ត ដើម្បីចូលរួមប្រយុទ្ធ ប្រឆាំងជំងឺកូវីដ-១៩	អំណោយដែលបានប្រគល់ ជូនគណៈកម្មាធិការ ខេត្តប្រយុទ្ធប្រឆាំងជំងឺកូវីដ-១៩ នាពេលនោះមានដូចជា អង្ករ ១តោន , មីម៉ាម៉ា ២០កេស , ទឹកបរិសុទ្ធ ២០កេស, ម៉ាស់ ១០.០០០ម៉ាស់ , និងទឹកអាល់កុល ៦០លីត្រ ។ ស្ថិតក្នុងឱកាសនោះ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្ត ប្រឆាំងជំងឺកូវីដ-១៩ បានថ្លែងអំណរគុណយ៉ាងជ្រាលជ្រៅ ដល់សប្បុរសជនទាំងអស់ ដែលបានរួមគ្នា នាំអំណោយដ៏ថ្លៃថ្លាទាំងនេះ យកមកផ្ដល់ជូនគណៈកម្មការ ដើម្បីចូលរួមចំណែក ក្នុងការប្រយុទ្ធប្រឆាំង ការឆ្លងរាលដាលជំងឺកូវីដ-១៩ នៅពេលនេះ ។	2021-04-05T18:49:00+07:00	dap-news.com	https://dap-news.com/national/2021/04/05/132905/
abff1ab7-17c3-4fec-9465-4fae188a56da	រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣១នាក់ ដែលរកឃើញម្សិលមិញ	រដ្ឋបាលរាជធានីភ្នំពេញ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣១នាក់ ដែលបានរកឃើញនៅថ្ងៃទី០៤ ខែមេសា ឆ្នាំ២០២១ម្សិលមិញនេះ។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ទាំង ៣១នាក់នេះ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-04-05T18:28:00+07:00	freshnewsasia.com	https://m.freshnewsasia.com/index.php/en/localnews/192240-2021-04-05-04-28-43.html
95167101-c023-465f-b7a1-2d2b1a5157c2	រដ្ឋមន្ត្រីក្រសួងយុត្តិធម៌ដឹកនាំកិច្ចប្រជុំ ជាមួយតំណាងរដ្ឋបាលរាជធានីខេត្ត ផ្សព្វផ្សាយអំពីវិធានការតាមផ្លូវច្បាប់នានា ទាក់ទងនឹងការទប់ស្កាត់ការរីករាលដាលនៃជំងឺកូវីដ១៩	ភ្នំពេញ៖ ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ អញ្ជើញដឹកនាំកិច្ចប្រជុំ រវាងថ្នាក់ដឹកនាំក្រសួងយុត្តិធម៌ ជាមួយតំណាងរដ្ឋបាលរាជធានីខេត្ត ផ្សព្វផ្សាយអំពីវិធានការតាមផ្លូវច្បាប់នានាទាក់ទងនឹងការទប់ស្កាត់ការរីករាលដាលនៃជំងឺកូវីដ១៩ ។ នៅថ្ងៃចន្ទ ទី០៥ ខែមេសា ឆ្នាំ២០២១ វេលាម៉ោង ០៣រសៀល ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ អញ្ជើញដឹកនាំកិច្ចប្រជុំ រវាងថ្នាក់ដឹកនាំក្រសួងយុត្តិធម៌ ជាមួយតំណាងរដ្ឋបាលរាជធានីខេត្តទាំងអស់ ដើម្បីពន្យល់ និងផ្សព្វផ្សាយអំពីវិធានការតាមផ្លូវច្បាប់នានាទាក់ទងនឹងការទប់ស្កាត់ការរីករាលដាលនៃជំងឺកូវីដ១៩ ក៏ដូចជាបកស្រាយរាល់ចម្ងល់ទាក់ទងនឹងការដាក់ចេញនូវវិធានការនានារបស់រដ្ឋបាលរាជធានីខេត្តតាមរយៈប្រព័ន្ធ Zoom ៕រក្សាសិិទ្ធិដោយ៖បញ្ញាស័ក្តិ	2021-04-05T18:18:00+07:00	cen.com.kh	https://cen.com.kh/archives/318080.html
7e57279e-9994-4ed2-9e2c-77657c03b671	រកឃើញអាជីវករម្នាក់ នៅផ្សារចាស់កើតជំងឺកូវីដ, ក្រុមអាជីវករ ដែលជាប់ពាក់ព័ន្ធសូម ទៅយកសំណាក ហើយអ្នកគេចវេះ មិនឲ្យបើកតូបរកស៊ី	ភ្នំពេញ ៖ រដ្ឋបាលខណ្ឌដូនពេញ អំពាវនាវឲ្យក្រុមអាជីវករនៅផ្សារចាស់ដែលជាប់ពាក់ព័ន្ធ និងមានតូបនៅក្បែរតូបអ្នកកើតកូវីដ-១៩ម្នាក់ទៅយកសំណាក ហើយក្នុងករណីដែល អាជ្ញាធរពិនិត្យឃើញថា បងប្អូនខកខាន ឬគេចវេសមិនបានយកសំណាក ហើយអាជ្ញាធរពិនិត្យទៅមានពាក់ព័ន្ធ ជាមួយអាជីវករលក់ដូរនៅផ្សារចាស់ ដែលមានផ្ទុកមេរោគកូវីដ-១៩នោះ អាជ្ញាធរមិនអនុញ្ញាតឱ្យបងប្អូនដែលមិនបាន ទៅយកសំណាករកមេរោគកូវីដ-១៩ នោះចូល ប្រកបអាជីវកម្មលក់ដូរឡើយ។ រដ្ឋបាលខណ្ឌដូនពេញ សូមជម្រាបជូនដំណឹងដល់បងប្អូនអាជីវករប្រកបអាជីវកម្មនៅផ្សារចាស់ ដែលមានតូបឈ្មោះសុខ ម៉េងសុន ព្រមទាំងអ្នកដែលពាក់ព័ន្ធទាំងអស់សូមអញ្ជើញទៅពិនិត្យយកសំណាករកមេរោគកូវីដ-១៩ នៅមណ្ឌលសុខភាពចាក់អង្រែ ស្ថិតក្នុងខណ្ឌមានជ័យ ឱ្យបានគ្រប់ៗគ្នា ដោយបញ្ជាក់ ពីអាសយដ្ឋានបច្ចុប្បន្នដែលខ្លួនកំពុងរស់នៅឱ្យបាន ច្បាស់លាស់ ជូនក្រុមគ្រូពេទ្យពិនិត្យ យកសំណាកនៅមណ្ឌលសុខភាពចាក់អង្រែ ខណ្ឌមានជ័យ ។ ក្នុងករណីដែល អាជ្ញាធរពិនិត្យឃើញថា បងប្អូនខកខាន ឬគេចវេសមិនបានយកសំណាក ហើយអាជ្ញាធរពិនិត្យទៅមានពាក់ព័ន្ធ ជាមួយអាជីវករលក់ដូរនៅផ្សារចាស់ ដែលមានផ្ទុកមេរោគកូវីដ-១៩នោះ អាជ្ញាធរមិនអនុញ្ញាតឱ្យបងប្អូនដែលមិនបាន ទៅយកសំណាករកមេរោគកូវីដ-១៩ នោះចូល ប្រកបអាជីវកម្មលក់ដូរឡើយ (នៅពេលដែលអាជ្ញាធរបើកដំណើរការ តូបរបស់ ឈ្មោះ សុខ ម៉េងសុន ឡើងវិញឡើយ ) ។ ទទួលបានសេចក្តីជូនដំណឹងនេះ រដ្ឋបាលខណ្ឌដូនពេញ សង្ឃឹមយ៉ាងមុតមាំថា បងប្អូនអាជីវករពាក់ព័ន្ធ ទាំងអស់ នឹងចូលរួមទៅពិនិត្យយកសំណាករកមេរោគកូវីដ-១៩គ្រប់ៗគ្នាប្រកបដោយទំនួលខុសត្រូវខ្ពស់ ដើម្បីទប់ ស្កាត់ការរីករាលដាលនៃជម្ងឺកាចសាហាវ កូវីដ-១៩នេះ ៕រក្សាសិទ្ធិដោយ៖បញ្ញាស័ក្តិ	2021-04-05T18:10:51+07:00	cen.com.kh	https://cen.com.kh/archives/318074.html
d0aaf12d-ff82-4efb-a69c-b94f7e5e9374	កម្ពុជា មានអ្នកស្លាប់ដោយជំងឺកូវីដ១៩ ម្នាក់ទៀត ជាបុរសជនជាតិចិនអាយុ ៤២ឆ្នាំ	ភ្នំពេញ៖ ក្រសួងសុខាភិបាល បានប្រកាសឲ្យដឹងថា មានបុរសជនជាតិចិនអាយុ៤២ឆ្នាំ ដែលរស់នៅ Appartment PRINCE TOWER សង្កាត់វាលវង់ ខណ្ឌ៧មករា រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ កាលពីម៉ោង ១០យប់ ថ្ងៃទី៤ ខែមេសា ឆ្នាំ២០២១ ។ យោងតាមសេចក្ដីប្រកាស របស់ក្រសួងសុខាភិបាល នៅព្រឹកថ្ងៃទី៥ មេសា បានឲ្យដឹងថា អ្នកជំងឺខាងលើត្រូវបានរកឃើញវិជ្ជមានកូវីដ-១៩ នៅថ្ងៃទី២៧ ខែមីនា ឆ្នាំ២០២១ ហើយត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត នៅថ្ងៃ២៧ មីនាដដែល។ ដោយស្ថានភាពអ្នកជំងឺមានសភាពធ្ងន់ធ្ងរ តាំងពីចូលសម្រាកពេទ្យដំបូង តម្រូវឲ្យក្រុមគ្រូពេទ្យប្រើប្រាស់ម៉ាស៊ីនជំនួយដង្ហើមតាំងពី ថ្ងៃចូលសម្រាកពេទ្យដំបូង តែទោះបីជាក្រុមគ្រូពេទ្យបានខិតខំ ជួយសង្គ្រោះតាមលក្ខណៈបច្ចេកទេស យ៉ាងណាក៍ដោយក៍មិនអាចជួយអ្នកជំងឺបាន ហើយស្ថានភាពអ្នកជំងឺកាន់តែធ្ងន់ធ្ងរឡើងៗ បណ្តាលឲ្យអ្នកជំងឺបានស្លាប់បាត់បង់ជីវិតនៅថ្ងៃ៤ មេសា វេលាម៉ោង ២២:០០នាទី ។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិចិនអាយុ ៤២ឆ្នាំ ខាងលើនេះបានស្លាប់បាត់បង់ជីវិត ដោយសារខ្សោយ សួតធ្ងន់ធ្ងរ និងរលាកសួតសងខាងដោយសារជំងឺកូវីដ-១៩ ។ សូមបញ្ជាក់ថា គិតមកដល់ថ្ងៃ៥ មេសានេះ កម្ពុជាមានអ្នកស្លាប់ដោយសារជំងឺកូវីដ១៩ចំនួន២១នាក់៕	2021-04-05T17:59:00+07:00	dap-news.com	https://dap-news.com/national/2021/04/05/132880/
aabdecc7-9587-4e5e-828f-555738363961	រដ្ឋបាលខេត្តកំពង់ធំ ដាក់ចេញវិធានការរដ្ឋបាល៩ថ្ងៃ ដើម្បីទប់ស្កាត់ការរីករាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មី	រដ្ឋបាលខេត្តកំពង់ធំ បានសម្រេចដាក់ចេញនូវវិធានការរដ្ឋបាលជាបណ្តោះអាសន្នរយៈពេល៩ថ្ងៃ ចាប់ពីថ្ងៃទី១០ ដល់ថ្ងៃទី១៨ ខែមេសា ឆ្នាំ២០២១។ វិធានការនេះ ធ្វើឡើងដើម្បីទប់ស្កាត់ការរីករាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មីប្រពៃណីជាតិ។ មន្ទីរទេសចរណ៍សហការជាមួយរដ្ឋបាលក្រុងស្រុក ដោយផ្ទាកជាបណ្តោះអាសន្ននូវសកម្មភាព អាជីវកម្មចំពោះអាហារដ្ឋាន ភោជនីយដ្ឋាន ហាងកាហ្វេ ហាងភេសជ្ជៈ និងភោជនីយដ្ឋាននៅតាមសណ្ឋាគារ ប៉ុន្តែអាចលក់អាហារវេចខ្ចប់បាន។ រមណីយដ្ឋានធម្មជាតិ រមណីយដ្ឋានប្រវត្តិសាស្ត្រ និងរមណីយដ្ឋានកែច្នៃនានា ត្រូវរៀបចំកងកម្លាំងត្រួតពិនិត្យ យាមល្បាតឱ្យបានតឹងរឹងមិនឱ្យមានការកម្សាន្ត ឬការប្រមូលផ្តុំណាមួយឡើយ។ គណៈបញ្ជាការឯកភាពរដ្ឋបាលក្រុងស្រុក៖ - ត្រូវផ្អាកជាបណ្តោះអាសន្ននូវការប្រមូលផ្តុំ ឬការជួបជុំគ្នាទទួលទានអាហារ ភេសជ្ជៈ ឬទទួលទានគ្រឿងស្រវឹង លើកលែងតែជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬទីសំណាក់ជាមួយគ្នា។ - ត្រូវរឹតបន្តឹងការធ្វើដំណើរ ឬការដឹកជញ្ជូនមនុស្សដែលមានចំនួនច្រើន។ ចំពោះបងប្អូនប្រជាពលរដ្ឋត្រឡប់មកលេងស្រុក ដែលមកពីតំបន់មានការរីករាលដាលខ្លាំង នៃជំងឺកូវីដ១៩ ដែលកំណត់ដោយក្រសួងសុខាភិបាល ត្រូវធ្វើចត្តាឡីស័ករយៈពេល ១៤ថ្ងៃ នៅតាមលំនៅឋានរៀងៗខ្លួន ឬមណ្ឌលចត្តាឡីស័កក្រុង/ស្រុក ឬខេត្តតាមការជាក់ស្តែង។ - ត្រូវណែនាំបងប្អូនប្រជាពលរដ្ឋឱ្យចៀសវាងការធ្វើដំណើរចេញក្រៅផ្ទះដោយមិនចាំបាច់ ជាពិសេសទៅកាន់តំបន់ ឬទីកន្លែងដែលមានហានិភ័យខ្ពស់នៃការឆ្លងរាលដាលជំងឺកូវីដ១៩។ - ត្រូវណែនាំបងប្អូនប្រជាពលរដ្ឋឱ្យអនុវត្តវិធានការ «៣ការពារ និង៣កុំ» ព្រមជាមួយនឹងវិធានសុខាភិបាលផ្សេងទៀតសំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ឱ្យបានខ្ជាប់ខ្ជួន និងគ្រប់ៗគ្នា។ មន្ទីរធម្មការ និងសាសនាត្រូវណែនាំដល់គ្រប់វត្តអារាមឱ្យពុទ្ធបរិស័ទពាក់ម៉ាស វាស់កំដៅ និងលាងដៃដោយអាល់កុល ឬហ្សែល ជាចាំបាច់មុននឹងអនុញ្ញាតឱ្យចូលក្នុងទីវត្តអារាម វិហារ សាលាឆាន់ និងកុដិ។ ម្យ៉ាងវិញទៀត ត្រូវកំណត់ចំនួនពុទ្ធបរិស័ទដែលត្រូវអនុញ្ញាតឱ្យចូលដោយត្រូវគិតពីគម្លាតសុវត្ថិភាព ១.៥ម៉ែត្រ ទោះដើរ អង្គុយ ឈរ ឬវេរចង្ហាន់ និងទេយ្យទាន ពីបុគ្គលម្នាក់ទៅម្នាក់។ ចំពោះចង្ហាន់សម្រាប់ព្រះសង្ឃត្រូវរៀបចំម្នាក់ៗដាច់ដោយឡែកពីគ្នា ចៀសវាងការឆាន់រួមគ្នា៕	2021-04-05T17:48:00+07:00	freshnewsasia.com	https://m.freshnewsasia.com/index.php/en/localnews/192233-2021-04-05-03-48-29.html
42cc3107-39f0-4aee-ae01-b00062f35743	TOP NEWS: ក្រសួងសុខាភិបាល ប្រកាសអំពីករណីជនជាតិចិនម្នាក់ អាយុ៤២ឆ្នាំ ស្លាប់ដោយសារជំងឺកូវីដ១៩ (Video inside)	ជនជាតិចិនម្នាក់ អាយុ៤២ឆ្នាំ រស់នៅក្នុងអគារ Prince Tower សង្កាត់វាលវង់ រាជធានីភ្នំពេញ បានស្លាប់ដោយសារជំងឺកូវីដ១៩ នៅយប់ ថ្ងៃទី០៤ ខែមេសា ឆ្នាំ២០២១។ នេះបើតាមការប្រកាសផ្លូវការរបស់ក្រសួងសុខាភិបាល។ ក្រសួងសុខាភិបាល បានបញ្ជាក់ថា អ្នកជំងឺម្នាក់នេះ ត្រូវបានរកឃើញវិជ្ចមានជំងឺកូវីដ១៩ នៅថ្ងៃទី២៧ ខែមីនា ឆ្នាំ២០២១ ហើយត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ដោយសារតែស្ថានភាពអ្នកជំងឺមានសភាពធ្ងន់ធ្ងរតាំងពីចូលសម្រាកពេទ្យដំបូង តម្រូវឱ្យក្រុមគ្រូពេទ្យប្រើប្រាស់ម៉ាស៊ីនជំនួយផ្លូវដង្ហើមតាំងពីថ្ងៃចូលសម្រាកពេទ្យដំបូង ទោះបីជាក្រុមគ្រូពេទ្យបានខិតខំជួយសង្គ្រោះតាមលក្ខណៈបច្ចេកទេសយ៉ាងណាក៏ដោយ ក៏មិនអាចជួយអ្នកជំងឺបាន ហើយស្ថានភាពអ្នកជំងឺកាន់តែធ្ងន់ធ្ងរឡើងៗ ដែលបណ្តាលឱ្យគាត់ស្លាប់បាត់បង់ជីវិត នៅថ្ងៃទី០៤ ខែមេសា ឆ្នាំ២០២១ វេលាម៉ោង២២៖០០នាទី។ ក្រសួងសុខាភិបាល បានបញ្ជាក់បន្ថែមទៀតថា៖ ។ គិតរហូតមកដល់ពេលនេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៧៥២នាក់ ក្នុងនោះព្យាបាលជាសះស្បើយចំនួន១៧៤៧ និងស្លាប់សរុប២១នាក់។ នេះបើតាមការបញ្ជាក់របស់ក្រសួងសុខាភិបាល៕	2021-04-05T17:35:00+07:00	freshnewsasia.com	https://m.freshnewsasia.com/index.php/en/localnews/192228-2021-04-05-03-35-39.html
8ccf1a50-3e7c-401b-b1ec-665cb2a90f12	កម្ពុជា មានអ្នកជាសះស្បើយថ្មី ពីជំងឺកូវីដ១៩ ចំនួន៩៤នាក់ និងអ្នកឆ្លងថ្មី ៦៣នាក់	ក្នុងនោះ អ្នកឆ្លងថ្មីមាននៅភ្នំពេញ ចំនួន៣១នាក់ ស្វាយរៀងចំនួន២២នាក់ ព្រះសីហនុចំនួន៦នាក់ កំពង់ឆ្នាំងម្នាក់ កោះកុងម្នាក់ កណ្តាលម្នាក់ និងព្រៃវែងម្នាក់។ គិតត្រឹមព្រឹកថ្ងៃ៥ មេសា កម្ពុជា មានអ្នកឆ្លងជំងឺកូវីដ១៩ សរុបចំនួន២៧៥២នាក់ អ្នកជាសះស្បើយចំនួន១៧៤៧នាក់ អ្នកកំពុងព្យាបាល ចំនួន៩៧៩នាក់ និងអ្នកស្លាប់ចំនួន២១ នាក់ ៕	2021-04-05T17:34:00+07:00	dap-news.com	https://dap-news.com/national/2021/04/05/132866/
ca46213a-acaa-4ee0-8cd0-b69d5cd4c78c	TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ថ្មីចំនួន៦៣ នាក់ថែមទៀត ខណៈអ្នកជំងឺ៩៤នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៥ ខែមេសា ឆ្នាំ២០២១នេះ បានសេចក្តីប្រកាសព័ត៌មាន បញ្ជាក់ពីការបន្តឃើញអ្នកឆ្លងជំងឺកូវីដ១៩ ថ្មីចំនួន៦៣នាក់ថែមទៀត ខណៈអ្នកជំងឺចំនួន៩៤នាក់ ជាសះស្បើយ ត្រូវបានអនុញ្ញតឲ្យចេញពីមន្ទីរពេទ្យ។ ក្រសួងសុខាភិបាលបានបន្តថា សម្រាប់អ្នកឆ្លងថ្មីទាំង៦៣នាក់ គឺសុទ្ធសឹងជាករណីឆ្លងក្នុងសហគមន៍នៃព្រឹត្តិការណ៍ ២០កុម្ភៈ រួមមាន៖ នៅរាជធានីភ្នំពេញ ៣១នាក់ ខេត្តស្វាយរៀង២២នាក់ ខេត្តព្រះសីហនុ៦នាក់ ខេត្តកំពង់ឆ្នាំង២នាក់ និងព្រៃវែងម្នាក់។ អ្នកឆ្លងទាំង៦៣នាក់ មានជាជនជាតិខ្មែរ៦០នាក់ ជនជាតិវៀតណាម២នាក់ និងជនជាតិម៉ាឡេស៊ីម្នាក់។ ដោយឡែកសម្រាប់អ្នកជាសះស្បើយទាំង៩៤នាក់វិញ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៥ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ២៧៥២នាក់ ក្នុងនោះករណីសហគមន៍២០កុម្ភៈ ចំនួន២២២២នាក់, អ្នកជាសះស្បើយចំនួន ១៧៤៧នាក់, អ្នកកំពុងសម្រាកព្យាបាលចំនួន៩៧៩នាក់, អ្នកស្លាប់ចំនួន ២១នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-05T17:28:00+07:00	freshnewsasia.com	https://m.freshnewsasia.com/index.php/en/localnews/192226-2021-04-05-03-28-28.html
59ea39da-8bc7-4957-9d50-0d4bd7959aad	BREAKING: សហរដ្ឋអាមេរិក៖ មនុស្ស ៣.៦៩ម៉ឺននាក់ទៀតឆ្លងកូវីដ-១៩ និងអ្នកជំងឺ ២៧០នាក់ស្លាប់ នៅក្នុងរយៈពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៦,១៥៤នាក់ទៀតបានឆ្លងជំងឺ COVID-19 ខណៈអ្នកជំងឺ ៨០៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី០៥ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,៤២០,៣៣១ករណី ក្នុងនោះមានអ្នកស្លាប់សរុបចំនួន ៥៦៨,៧៧៧នាក់ និងជាសះស្បើយឡើងសរុប ២៣,៩៤៦,៧០៣នាក់។ បើតាមមជ្ឈមណ្ឌលបង្ការ និងទប់ស្កាត់ជំងឺអាមេរិក (CDC) បានអះអាងកាលពីសប្តាហ៍មុននេះថា ប្រជាជនអាមេរិកដែលបានទទួល ការចាក់វ៉ាក់សាំងបង្ការ COVID-19 គ្រប់ដូសហើយនោះ គឺអាចធ្វើដំណើរនៅទូទាំងសហរដ្ឋអាមេរិកបាន ដោយមិនចាំបាច់ត្រូវឆ្លងកាត់ការធ្វើតេស្ត ឬចត្តាឡីស័កនោះឡើយ ប៉ុន្តែពួកគេពាក់ម៉ាស់ជាប់់ជានិច្ចដដែល នៅពេលធ្វើដំណើរតាមយន្តហោះ រថយន្តក្រុង និងរថភ្លើងជាដើម។ ដោយឡែកនៅក្នុងឱកាសនៃពិធីបុណ្យ អ៉ីស្តឺរ (Easter) លោកប្រធានាធិបតី ចូ បៃដិន បានធ្វើការបួងសួង ឲ្យពលរដ្ឋអាមេរិកាំងទាំងអស់ ជួបតែសំណាងល្អ ហើយលោក និងជំទាវទី១អាមេរិក ជីល បៃដិន (Jill Biden) ក៏មិនភ្លេចលើកទឹកចិត្តឲ្យពលរដ្ឋទាំងឡាយ ទៅទទួលការចាក់វ៉ាក់សាំងបង្ការ COVID-19 ជាកាតព្វកិច្ចផ្នែកសីលធម៌ ដែលគ្រប់គ្នាគួរធ្វើផងដែរ៕	2021-04-05T17:21:00+07:00	freshnewsasia.com	https://m.freshnewsasia.com/index.php/en/internationalnews/192224-2021-04-05-03-21-40.html
b01181bf-ae7d-4adf-a9ab-c40e9717c50c	ក្នុងលិខិតអបអរ សាទរ ប្រធានរដ្ឋវៀតណាម ! សម្ដេចតេជោ ប្ដេជ្ញាធ្វើការយ៉ាងជិតស្និទ្ធ ជាមួយអ្នកបន្ដវេន ពីលោក ង្វៀន សួនហ្វ៊ុក ពិសេសជម្នះបញ្ហា ប្រឈមកូវីដ១៩	នៅថ្ងៃទី៥ មេសា នេះ លោក ង្វៀង សួនហ៊្វុក អតីតនាយករដ្ឋមន្រ្តវៀតណាម ត្រូវបានសភាវៀតណាម បោះឆ្នោតជ្រើសតាំង ជាប្រធានាធិបតីវៀតណាម បន្ទាប់ពីលោក ង្វៀង សួនហ៊្វុក បានបញ្ចប់តំណែងជានាយករដ្ឋមន្រ្តីប៉ុន្មានថ្ងៃ ។ ការបោះឆ្នោតនេះ បានធ្វើឡើង ក្នុងសម័យប្រជុំលើកទី១៤ នៃរដ្ឋសភាវៀតណាម ។ ក្នុងលិខិតរបស់សម្ដេចតេជោ នាថ្ងៃទី៥ ខែមីនា ឆ្នាំ២០២១ បានឲ្យដឹងថា «ក្នុងនាមរាជរដ្ឋាភិបាល និងប្រជាជន នៃព្រះរាជាណាចក្រកម្ពុជា និងខ្លួនខ្ញុំផ្ទាល់ ខ្ញុំសូមផ្ញើជូនឯកឧត្តម នូវការអបអរសាទរយ៉ាងជ្រាលជ្រៅអស់ពីដួងចិត្ត ចំពោះការតែងតាំង ឯកឧត្តម ជាប្រធានាធិបតីវៀតណាម ។ ការទទួលបាន នូវតំណែងដ៏ឧត្តុង្គឧត្តម និងស័ក្កសមបំផុត សម្រាប់ឯកឧត្តម បានបង្ហាញអំពីជំនឿជឿជាក់ និងទំនុកចិត្តយ៉ាងខ្លាំង របស់បក្សកុម្មុយនិស្ត និងប្រជាជនវៀតណាម ទាំងមូលមកលើភាព ជាអ្នកដឹកនាំដ៏វាងវៃរបស់ឯកឧត្តម» ។ សម្ដេចតេជោ ជឿជាក់យ៉ាងមុតមាំថា ក្រោមការគ្រប់គ្រង និងការដឹកនាំ ដ៏ឈ្លាសវៃ របស់ លោក ង្វៀង សួនហ៊្វុក សាធារណរដ្ឋសង្គម និយមវៀតណាមនឹងបន្តទទួល បាននូវការ រីកចម្រើនផ្នែកសេដ្ឋកិច្ច និងសង្គមកាន់តែធំធេង ថែមទៀត ឈានទៅសម្រេច បាននូវគោលដៅក្លាយ ទៅជាប្រទេសអភិវឌ្ឍន៍នៅឆ្នាំ ២០៤៥ និងបន្តបំពេញតួនាទី ដ៏សកម្មទាំងនៅលើឆាកតំបន់ និងអន្តរជាតិ។ សម្ដេចតេជោ មានប្រសាសន៍ថា	2021-04-05T17:15:00+07:00	dap-news.com	https://dap-news.com/national/2021/04/05/132856/
66a28be8-9b2f-4b84-92c1-1535fa8effc8	ដោយសារអាជីវករម្នាក់នៅផ្សារចាស់ ផ្ទុកជំងឺកូវីដ១៩ ទើបបិតតូបមួយក្នុងផ្សារជាបណ្ដោះអាសន្ន	នេះបើយោងតាមការបញ្ជាក់របស់លោក ម៉េត មាសភក្តី អ្នកនាំពាក្យរដ្ឋបាលរាជធានីភ្នំពេញ នៅរសៀលថ្ងៃទី៥ ខែមេសា ឆ្នាំ២០២១នេះ បានអោយដឹងថា មិនមានការបិទផ្សារចាស់នោះទេ។ ប៉ុន្តែមាន តូបមួយត្រូវបានបិទជាបណ្តោះអាសន្ន ដោយសារតែអាជីវករម្នាក់ បានឆ្លងកូវីដ១៩។ គួរបញ្ជាក់ផងដែរថា នៅក្នុងបញ្ជីឈ្មោះអ្នកឆ្លងកូវីដ ដែលត្រូវបានចេញផ្សាយដោយរដ្ឋបាលរាជធានីភ្នំពេញ នៅថ្ងៃទី៥ ខែមេសា ឆ្នាំ២០២១នេះ បានអោយដឹងថា មានលោកគ្រូម្នាក់ ដែលបង្រៀននៅវិទ្យាល័យហ៊ុនសែន តាខ្មៅ បានឆ្លងកូវីដ១៩ ដោយក្នុងនោះគ្រួសាររបស់គាត់ជាអ្នកលក់ដូរនៅផ្សារចាស់៕ ដើម្បីទទួលបានព័ត៌មានជាច្រើនទៀតសូមចូលទៅកាន់ Channel Telegram Komsan News ប្រភព៖	2021-04-05T16:45:55+07:00	kbnnews.com	https://kbn.news/archives/215523
d3798aab-a41b-45b4-90a9-5e660db41fe3	ស្វែងយល់អំពី ជំងឺដុំសាច់របស់ស្រោមខួរក្បាល!	ដុំសាច់នេះគឺវាបានកើតឡើងពីស្រោមខួរក្បាលរបស់យើង ហើយគេសង្កេតឃើញថា វាកើតលើស្ត្រីច្រើនជាងបុរស។ ក) តើជំងឺនេះមានរោគសញ្ញាអ្វីខ្លះ? – ការរីកលូតលាស់របស់ដុំសាច់នេះមានសភាពយឺតយ៉ាវ ដូច្នេះរោគសញ្ញារបស់វាអាស្រ័យទៅតាមទំហំ និង ទីកន្លែងរបស់វា ។ – រោគសញ្ញាដែលជួបប្រទះញឹកញាប់ដូចជា៖ • ឈឺក្បាល • ប្រកាច់ • មើលពុំច្បាស់ • ភាពខ្សោយអវយវៈ • និងប្រសិនបើដុំសាច់នោះធំខ្លាំងអាចបណ្តាលឲ្យសន្លប់បាត់ស្មារតី។ ខ) មូលហេតុ៖ រហូតមកដល់បច្ចុប្បន្ននេះ នៅពុំទាន់មានការស្រាវជ្រាវណា ដែលបញ្ជាក់ពីមូលហេតុច្បាស់លាស់របស់ជំងឺនេះទេ។ គ) តើមានមធ្យោបាយអ្វីដែលអាចឲ្យយើងដឹងថា មានដុំសាច់ប្រភេទនេះ? – កាថតដោយម៉ាស៊ីន CT Scan ឬ MRI អាចអោយយើងធ្វើរោគវិនិច្ឆ័យបាន ដោយឆាប់រហ័សបំផុត។ ឃ) ការព្យាបាល៖ – ការវះកាត់ជាមធ្យោបាយ និងជាជម្រើសដំបូងបំផុត ដើម្បីព្យាបាល ដុំសាច់ប្រភេទនេះ ហើយប្រសិនបើការវះកាត់នោះពុំអាចយក ដុំសាច់នោះចេញអស់ យើងត្រូវបន្តការព្យាបាលដោយបាញ់កាំរស្មី (Radiation therapy)។ លើសពីនេះទៅទៀត ប្រសិនបើដុំសាច់នេះតូច ហើយស្ថិតនៅទីកន្លែងដែលលំបាក និងគ្រោះថ្នាក់បំផុត គេអាចធ្វើការព្យាបាលដោយ Radiosurgery ។ «ដូចនេះប្រសិនបើលោកអ្នកមានអាការៈ និងរោគសញ្ញាដូចបានជម្រាបជូនខាងលើ សូមមេត្តាអញ្ជើញមកជួបជាមួយក្រុមការងារវេជ្ជបណ្ឌិតជំនាញនៅមន្ទីរពេទ្យកាល់ម៉ែត ដើម្បីការធ្វើរោគវិនិច្ឆ័យ និងទទួលការព្យាបាលដោយបច្ចេកវិទ្យាទំនើប ប្រកបដោយជោគជ័យ និងប្រសិទ្ធភាពខ្ពស់៕	2021-04-05T16:29:00+07:00	kampucheathmey.com	https://www.kampucheathmey.com/health/96101
afaa7c50-d163-4ee8-b276-194805cc635f	មេបញ្ជាការ កងរាជអាវុធហត្ថ ខេត្តពោធិ៍សាត់ ស្លាប់ដោយជំងឺគាំងបេះដូង មិនមែនចាក់វ៉ាក់សាំង កូវីដ១៩ទេ	លោកមិនមែនស្លាប់ ដោយការចាក់វ៉ាក់សាំងកូវីដ១៩ទេ ។ នេះបើតាមការផ្សព្វផ្សាយ ក្នុងបណ្តាញសង្គមហ្វេសប៊ុក របស់លោក អេង ហ៊ី អ្នកនាំពាក្យកងរាជអាវុធហត្ថលើផ្ទៃប្រទេស ។ បើតាមលោកអេង ហ៊ី ដដែល ឧត្តមសេនីយ៍ត្រី សូ សុវណ្ណឌី ក៏បានធ្វើតេស្តរកមេរោគកូវី១៩ដែរ តែលទ្ធផលពិនិត្យសំណាករោគកូវីដ១៩ គឺ “អវិជ្ជមាន”។ សូមបញ្ជាក់ថា មានផេកហ្វេសប៊ុកមួយឈ្មោះថា News Assembly ផ្សាយថា “មេបញ្ជាការ កងរាជអាវុធហត្ថខេត្តពោធិ៍សាត់ បានស្លាប់ក្រោយពេលចាក់ វ៉ាក់សាំងចិន” ៕	2021-04-05T16:24:00+07:00	dap-news.com	https://dap-news.com/national/2021/04/05/132802/
824929a7-a12a-469a-89c3-88ada47ed6ea	កំពូលអាហារងាយរកទាំង ៥ ជួយបន្ថយហានិភ័យជំងឺមហារីក	ជំងឺមហារីកត្រូវបានគេដឹងថាជាមូលហេតុបង្កធំមួយក្នុងចំណោមមូលហេតុផ្សេងទៀតដែលធ្វើឲ្យមនុស្សយើងស្លាប់ច្រើនលើពិពភលោក។ កាលពីឆ្នាំ២០១៧ មានការប៉ាន់ប្រមាណថាមនុស្ស៩,៦លាននាក់ស្លាប់ដោយសារជំងឺមហារីកប្រភេទផ្សេងៗគ្នា ក្នុងនោះមនុស្សមានវ័យ៧០ឆ្នាំឡើងមានប្រហែល៤៦ភាគរយ។ ដើម្បីបន្ថយហានិភ័យកើតជំងឺមហារីក យើងគ្រប់គ្នាគួរដាក់បន្លែងាយរកប៉ុន្មានប្រភេទនេះ ចូលក្នុងរបបអាហារ។ ខាត់ណាខៀវ មានផ្ទុកសារធាតុ sulforaphaneដែលតាមការសិក្សារកឃើញថាអាចកាត់បន្ថយទំហំ និងចំនួនកោសិកាមហារីកដោះ បានរហូតដល់៧៥ភាគរយ។ ដូចគ្នាដែរ ការសិក្សាលើសត្វកណ្ដុរបានរកឃើញថា sulforaphaneក៏អាចជួយសម្លាប់កោសិកាមហារីកក្រពេញប្រូស្តាត និងកាត់បន្ថយដុំសាច់បង្កជំងឺមហារីកបានជាង៥០ភាគរយ។ ការសិក្សាមួយចំនួនទៀតបានរកឃើញថាការញ៉ាំបន្លែដូចជាខាត់ណាខៀវបានច្រើន ក៏អាចមានទំនាក់ទំនងក្នុងការកាត់បន្ថយហានិភ័យកើតជំងឺមហារីកពោះវៀនធំផងដែរ។ ការសិក្សាបានរកឃើញថា ការញ៉ាំផ្លែប៉េងបោះជាប្រចាំក៏បានរួមចំណែកក្នុងការកាត់បន្ថយហានិភ័យជំងឺមហារីកក្រពេញប្រូស្តាត។ គ្នាយើងអាចបន្ថែមផ្លែប៉េងប៉ោះពីរផ្លែទៅក្នុងរបបអាហារក្នុងមួយថ្ងៃ ដើម្បីទទួលបានគុណប្រយោជន៍ទាំងនេះ។ រមៀតត្រូវបានគេដឹងជាយូរមកហើយថាមានផ្ទុកសារធាតុសំខាន់ៗជួយដល់សុខភាពមនុស្សយើង ក្នុងនោះក៏មានសារធាតុប្រឆាំងការរលាក ប្រឆាំងអុកស៊ីតកម្ម និងប្រឆាំងផលរំខានដោយជំងឺមហារីកផងដែរ។ ការសិក្សាបានរកឃើញថា រមៀតមានសារធាតុជួយបន្ថយការរាលដាលកោសិកាមហារីកពោះវៀនធំ ដោយសារធាតុនៅក្នុងរមៀតបានរំខានដល់អង់ហ្សីមដែលធ្វើឲ្យមហារីកលូតលាស់។ ដូចគ្នាដែរ សារធាតុនៅក្នុងរមៀតក៏ជួយពន្យឺតការលូតលាស់កោសិកាមហារីកសួត សុដន់ និងក្រពេញប្រូស្តាតដូចគ្នា។ ការសិក្សាជាច្រើនបានរកឃើញថាញ៉ាំការ៉ុតច្រើនមានទំនាក់ទំនងក្នុងការកាត់បន្ថយហានិភ័យកើតជំងឺមាហារីកមួយចំនួន។ ការសិក្សាចំនួនប្រាំបានរកឃើញថាការញ៉ាំការ៉ុតអាចជួយកាត់បន្ថយហានិភ័យកើតជំងឺមហារីកក្រពះរហូតដល់២៦ភាគរយ។ ការសិក្សាផ្សេងទៀតបានរកឃើញថាការញ៉ាំការ៉ុតជាប្រចាំក៏មានទំនាក់ទំនងក្នុងការកាត់បន្ថយការវិវត្តទៅជាជំងឺមហារីកក្រពេញប្រូស្តាតបាន១៨ភាគរយដែរ។ សម្រាប់គ្រឿងទេសមួយប្រភេទនេះវិញ មានផ្ទុកធាតុសកម្មមួយឈ្មោះថា allicinដែលអាចជួយសម្លាប់កោសិកាមហារីក។ ការសិក្សាមួយចំនួនបានរកឃើញថា ការញ៉ាំខ្ទឹមសជាប្រចាំបានចូលរួមកាត់បន្ថយហានិភ័យកើតជំងឺមហារីកបាន។ ការសិក្សាថ្មីៗជាច្រើនបានរកឃើញថារបបអាហារ ពិតជាបានរួមចំណែកយ៉ាងច្រើនដល់មនុស្សយើងក្នុងការកាត់បន្ថយហានិភ័យកើតជំងឺមហារីក។ ដូចនេះ គ្នាយើងមិនគួររំលងអាហារងាយៗ ដូចបានរៀនរាប់ខាងលើនោះទេ៕ ចុចអាន៖ ចុចអាន៖	2021-04-05T16:18:00+07:00	kampucheathmey.com	https://www.kampucheathmey.com/health/96081
a68b31f5-cb57-4902-82d1-a4434a178f4b	ស្រាហ្នឹងឆ្ងាញ់ណាស់ ! បានជានាំគ្នាផឹកស៊ីច្រៀងឡូឡា មិនខ្លាចឆ្លងកូវីដបែបនេះ	បុរស១ក្រុម មានគ្នាចំនួន០៣នាក់ បាននាំគ្នាព័ទ្ធវង់ផឹកស៊ីច្រៀងឡូឡារំខានដល់គេឯង ដែលល្មើសវិធានការសុខាភិបាល មិនគោរពតាមគោលការណ៍របស់រាជរដ្ឋាភិបាល ស្តីអំពីការទប់ស្តាត់ការឆ្លងរីករាលដាលនៃជំងឺកូវីដ១៩ (៣កុំ ៣ការពារ) នៅចំណុចក្នុងផ្សារបឹងបីតង ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ តែយ៉ាងណា សកម្មភាពនេះ ត្រូវកម្លាំងប៉ុស្តិ៍នគរបាលរដ្ឋបាលគោកឃ្លាង បានចុះទៅបង្រ្កាបកាលពីយប់ថ្ងៃទី០៤ ខែមេសា ឆ្នាំ២០២១ ។ បុរសដែលស្រលាញ់ស្រាជាងជីវិតខ្លួននេះ ទី១.ឈ្មោះ អូន រតនា ភេទប្រុស អាយុ៣៧ឆ្នាំ ជនជាតិខ្មែរ មុខរបរ ជាងជួសជុលម៉ាស៉ីនក្នុងរោងចក្រ ស្នាក់នៅបន្ទប់ជួលគ្មានលេខ ផ្លូវបេតុង ភូមិត្រពាំងស្វាយ សង្កាត់គោកឃ្លាង។ ទី២.ឈ្មោះ ហូ រុនមុនី ភេទប្រុស អាយុ៣០ឆ្នាំ មុខរបរ លក់ដូរ ស្នាក់នៅបន្ទប់ជួលគ្មានលេខ ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ រាជធានីភ្នំពេញ និងទី៣.ឈ្មោះ ហេង សូវីត ភេទប្រុស អាយុ៧២ឆ្នាំ ជនជាតិខ្មែរ មុខរបរនៅផ្ទះ ស្នាក់នៅ បន្ទប់ជួលគ្មានលេខ ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ រាជធានីភ្នំពេញ។ ជាមួយគ្នានេះ សមត្ថកិច្ចធុងបាស់ម៉ាកអាយអិន ពណ៌ខ្មៅចំនួន០១គ្រឿង ,ម៉ៃក្រូហ្វូន ចំនួន ០១គូ , កៅអីជ័រ ចំនួន៥៕	2021-04-05T16:02:55+07:00	kbnnews.com	https://kbn.news/archives/215477
a07ff0ba-b560-4087-95e0-d0b2b3a72f60	គ្រូពេទ្យចុះយកសំណាក អាជីករផ្សារអូឬស្សី ចំនួនពីរនាក់ដែលមានផ្ទុកជំងឺកូវីដ១៩	នៅវេលាម៉ោង១៤និង៤៧នាទីថ្ងៃទី០៥ ខែមេសា ឆ្នាំ២០២១ ក្រុមគ្រូពេទ្យមន្ទីរពេទ្យបង្អែករាជធានីនៃមន្ទីរសុខាភិបាលរាជធានីភ្នំពេញ ដោយមានការសម្របសម្រួលពីគណៈបញ្ជាការឯកភាពខណ្ឌ បានចុះមកយក អ្នកជំងឺ០២នាក់ ប្រុស០១ នៅចំណុចផ្ទះលេខ ៥៧A ផ្លូវ ២០៤ ភូមិ៦ សង្កាត់ទឹកល្អក់ទី៣ខណ្ឌទួលគោកដែលមានផ្ទុកកូវីដ។ អ្នកជំងឺទាំងពីររួមមាន៖ 1-ដួង ចាន់ពិសារ ភេទប្រុស អាយុ២៥ឆ្នាំ មុខរបរ អាជីករផ្សារអូឬស្សី ។ 2-ប៊ុន សុខលាប ភេទស្រី អាយុ៥១ឆ្នាំ មុខរបរអាជីវករផ្សារអូឬស្សី ។ ចំពោះទីតាំង គណៈបញ្ជាការឯកសម្រេចអោយបិទហាមចេញចូល ធ្វើចត្តាឡីស័ក នៅនឹងទីតាំង០៣នាក់ ស្រី០១នាក់ រងចាំក្រុមសុខាភិបាលចុះមកយកសំណាក៕ ប្រភព៖	2021-04-05T15:55:56+07:00	kbnnews.com	https://kbn.news/archives/215492
8c00eb20-3552-4620-8232-bef7136f4fcc	មន្ត្រីនគរបាលខេត្តត្បូងឃ្មុំពីររូប ដែលកើតជំងឺកូវីដ១៩ បានជាវិញហើយ	មន្ត្រីព័ត៌មានខេត្តត្បូងឃ្មុំ បានបញ្ជាក់នៅព្រឹកថ្ងៃទី០៥ ខែមេសា នេះថា លោក ឡេង ពៅ និងលោក វ៉ាន់ ណាក្រូ ដែលជាមន្ត្រីនគរបាលខេត្តត្បូងឃ្មុំ រកឃើញជំងឺកូវីដ១៩នោះ បានជាវិញអស់ហើយ។ ប្រភពពីមន្ត្រីព័ត៌មានខេត្តត្បូងឃ្មុំ បានបញ្ជាក់ថា មន្ត្រីនគរបាលទាំងពីររូបនេះ ត្រូវបានតេស្តចំនួន៣លើក ក្រោយព្យាបាល លទ្ធផលបង្ហាញថា អវិជ្ជមានជំងឺកូវីដ១៩។ សូមបញ្ជាក់ថា លោក ឡេង ពៅ ត្រូវបានរកឃើញកើតជំងឺកូវីដ១៩ កាលពីថ្ងៃទី២៣ ខែមីនា ឆ្នាំ២០២១។ ដោយឡែកលោក វ៉ាន់ ណាក្រូ បានរកឃើញកើតកូវីដ១៩ នៅថ្ងៃទី២៤ ខែមីនា ឆ្នាំ២០២១៕	2021-04-05T15:48:00+07:00	freshnewsasia.com	https://m.freshnewsasia.com/index.php/en/localnews/192214-2021-04-05-01-48-07.html
49fb5d00-2f56-4eec-86af-7a5f3477a7e0	២ ចំណុចសំខាន់ ជួយប្រព័ន្ធការពាររាងកាយកូនតូចរឹងមាំ ជំងឺផ្សេងៗកម្រមកបៀតបៀន	យើងហើយថា ប្រព័ន្ធការពាររាងកាយក្មេងៗខ្សោយខ្លាំងណាស់ ងាយនឹងរងការវាយលុកពីពពួកបាក់តេរី ឬមេរោគផ្សេងៗ ដែលនេះជាក្តីបារម្ភរបស់ម៉ាក់ប៉ាទាំងអស់។ តើត្រូវធ្វើម៉េចខ្លះដើម្បីឲ្យប្រព័ន្ធការពារកូនរឹងមាំ មិនសូវប្រឈមនឹងជំងឺផ្សេងៗ? បញ្ហានេះ លោកវេជ្ជបណ្ឌិតឯកទេសរោគកុមារ ឆ្លើយតបថា ដើម្បីឲ្យទារក ឬកុមារមានប្រព័ន្ធកាពារបានល្អ អាចប្រឆាំងជាមួយមេរោគផង និងដើម្បីសម្រួលដល់ការលូតលាស់នៃរាងកាយ បញ្ញាស្មារតីផង ទី១ ត្រូវឲ្យម៉ឹមទឹកដោះម្តាយ ព្រោះទឹកដោះម្តាយសម្បូរដោយសារធាតុចិញ្ចឹម វីតាមីន សារធាតុរ៉ែផ្សេងៗ មានទាំងព្រីបាយអូទិក ប្រូបាយអូទិក មីក្រូបាយអូតា ដែលអាចបង្កើន និងជំរុញឲ្យក្មេងមានប្រព័ន្ធការពាររាងកាយរឹងមាំល្អ។ ក្នុងនោះលោកវេជ្ជបណ្ឌិតសញ្ញាប័ត្រពីបារាំង និងកូរ៉េរូបនេះបានលើកឡើងថា ទឹកដោះដំបូងល្អបំផុតសម្រាប់ទារក ដោយសារតែវាមានប្រព័ន្ធការពារចេញពីម្តាយមក អាចការពារក្មេងពីជំងឺមួយចំនួនធំ ទម្រាំដល់វ័យមួយដែលអង់ទីករដែលបានពីម្តាយនោះសាបរលាបទៅម្តងបន្តិចៗ។ បន្ថែមពីការបំបៅកូនដោយទឹកដោះម្តាយ ទី ២ លោកវេជ្ជបណ្ឌិតបានណែនាំឲ្យម៉ាក់ប៉ាយកកូនទៅចាក់វ៉ាក់សាំងឲ្យបានគ្រប់មុខទៅតាមកម្មវិធីជាតិ ឬក៏ចាក់វ៉ាក់សាំងបន្ថែមផ្សេងទៀតទៅតាមលទ្ធភាពរបស់ខ្លួន ដើម្បីជួយឲ្យប្រព័ន្ធកាពាររបស់កូនកាន់តែមាំទៅៗ។ យោងតាមអង្គការសុខភាពពិភពលោក (WHO) ក្មេងដែលបៅទឹកដោះម្តាយតែមួយមុខគត់ អាចកាត់បន្ថយគ្រោះថ្នាក់នៃជំងឺធាត់ជ្រុល ជំងឺហឺត ជំងឺសរសៃឈាមបេះដូង និងជំងឺទឹកនោមផ្អែម ប្រភេទទី២។ ក្រៅពីកាត់បន្ថយគ្រោះថ្នាក់នៃជំងឺសំខាន់ៗទាំង ៤ មុខនេះ ការដែលឲ្យកូនម៉ឹមទឹកដោះម្តាយ អាចកាត់បន្ថយជំងឺរាករូស ជំងឺផ្លូវដង្ហើម ឯបញ្ញាស្មារតីក៏ឆ្លាតវាងវៃ និងទទួលបានភាពកក់ក្តៅពីម្តាយ ដែលបីថ្នាក់ថ្នមពេលបំបៅម្តងៗ។ ភស្តុតាងវិទ្យាសាស្ត្រថា ការ ដោយទឹកដោះម្តាយភ្លាមក្នុងអំឡុងម៉ោងដំបូងបន្ទាប់ពីសម្រាល អាចទប់ស្កាត់ការស្លាប់របស់ទារកភ្លាមៗបានប្រហែល ២០%។ ចំណែកឯកុមារដែលទទួលបានការបំបៅដោយទឹកដោះម្តាយតែមួយមុខគត់រយៈពេល ៦ ខែ ដំបូង អាចកាត់បន្ថយជំងឺរាករូសបាន ១១ ដង និងជំងឺរលាកសួតបាន ១៥ ដង បើប្រៀបធៀបជាមួយកុមារដែលមិនបានបំបៅកូនដោយទឹកដោះម្តាយ។ ទឹកដោះម្តាយសម្បូរសារធាតុចិញ្ចឹម វីតាមីន អង់ទីករ និងពិសេសបែបនេះហើយ ទើបអង្គការសុខភាពពិភពលោក និងក្រសួងសុខាភិបាល ណែនាំឲ្យស្ត្រីដែលសម្រាលកូនរួច ត្រូវបំបៅដោះកូនឲ្យបានយ៉ាងតិច ៦ ខែ៕ ចុចអាន៖ ចុចអាន៖	2021-04-05T15:48:00+07:00	kampucheathmey.com	https://www.kampucheathmey.com/health/96042
9389f5ea-8ef6-41d2-baf9-3080c5a4bfc1	រដ្ឋបាលខេត្តកំពង់ឆ្នាំង ពង្រឹងវិធានការមួយចំនួន ដើម្បីទប់ស្កាត់ការឆ្លងរាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មី	នៅថ្ងៃទី៥ ខែមេសា ឆ្នាំ២០២១នេះ រដ្ឋបាលខេត្តកំពង់ឆ្នាំង បានចេញសេចក្តីណែនាំស្តីពី ការពង្រឹងវិធានការមួយចំនួន ដើម្បីទប់ស្កាត់ការឆ្លងរាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មី និងពង្រឹងសន្តិសុខ សុវត្ថិភាព សណ្តាប់ធ្នាប់សាធារណៈ អនាម័យ ចូលរួមអបអរសាទរ ពិធីបុណ្យចូលឆ្នាំថ្មីប្រពៃណីជាតិ។ សូមអានសេចក្តីលម្អិតដូចខាងក្រោមនេះ៖	2021-04-05T15:36:34+07:00	kbnnews.com	https://kbn.news/archives/215484
5016dc55-c441-4dad-b211-8ab920fb6016	មិនចង់ឲ្យកូនឆ្លងកូវីដនិងជំងឺផ្លូវដង្ហើមផ្សេងៗ ម៉ាក់ប៉ាគួរធ្វើបែបនេះ	ពេលនេះប្រទេសកម្ពុជាកំពុងជួបប្រទះជំងឺ COVID-19 ឆ្លងជាសហគមន៍ ដូចនេះហើយម៉ាក់ប៉ាមានការបារម្ភពីសុខទុក្ខកូនខ្លាំងណាស់។ ជាពិសេសអ្នកមានទារកតូចៗដែលងាយប្រឈមនឹងបញ្ហាឆ្លងជំងឺនានា ហើយអ្វីដែលខ្លាចបំផុតនោះគឺជំងឺ COVID-19 និងជំងឺផ្លូវដង្ហើមដទៃទៀត។ ចំពោះបញ្ហានេះលោកវេជ្ជបណ្ឌិត បានឲ្យដំបូន្មានថា ស្របពេលឥឡូវស្ថិតក្នុងខែត្រជាក់ទៀតនោះ សុខភាពកូនតូចទទួលរងការគំរាមកំហែងខ្លាំងណាស់ពីជំងឺផ្សេងៗដូចជា ជំងឺ RSV ផ្ដាសាយ គ្រុនក្ដៅ ឬជាពិសេស COVID-19 ដូចនេះដើម្បីបង្ការជំងឺអស់ទាំងប៉ុន្មានដូចបានរៀបរាប់ខាងលើក្នុងកាលៈទេសៈបែបនេះ វេជ្ជបណ្ឌិតឯកទេសជំងឺទូទៅរូបនោះបានណែនាំម៉ាក់ប៉ាមិនគួរឲ្យអ្នកដទៃដែលមិនមែនជាសមាជិកគ្រួសារលេង ឬបី ថើបកូនយើងឡើយ។ ម្យ៉ាងវិញទៀតកុំនាំកូនទៅកន្លែងដែលមានមនុស្សច្រើនដូចជាផ្សារ ហាងទំនិញដទៃទៀត ព្រោះមនុស្សជាច្រើនដែលឃើញទារកថ្លោសៗ មុខមាត់គួរឲ្យស្រលាញ់ អាចនឹងយកដៃទៅប៉ះមុខ ឬសុំពរ ជាហេតុនាំឲ្យឆ្លងរោគ។ ធ្វើបែបនេះត្បិតថាកំណាញ់បន្តិចមែន តែជួយទប់ស្កាត់មេរោគផ្សេងៗឆ្លងមកលើកូនបាន ហើយពេលកូនឈឺអ្នកដែលពិបាកមានតែយើងខ្លួនឯង មិនមាននរណាមកពិបាកជាមួយឡើយ។ លោកក៏ឲ្យណែនាំឲ្យម៉ាក់ប៉ាទាំងអស់ត្រូវប្រយ័ត្នចំពោះខ្លួនឯងដែលជាអ្នកថែទាំកូនផ្ទាល់ ព្រោះយើងក៏ត្រូវចេញទៅក្រៅជួបមនុស្សជាច្រើន។ ដូចនេះពេលចេញទៅណាមកណាត្រូវពាក់ម៉ាស់ និងលាងដៃឲ្យស្អាតជាមួយសាប៊ូ ឬអាល់កុលឲ្យបានញឹកញាប់ ហើយពេលត្រឡប់ចូលផ្ទះវិញត្រូវផ្លាស់ប្ដូរសម្លៀកបំពាក់ ព្រោះវាចៀសវាងមេរោគទុំជាប់ខោអាវ។ ទម្លាប់បែបនេះមិនមែនការពារបានតែ COVID-19 ទេ មេរោគដទៃដូចជាព្រូន ផ្សិតក៏យើងអាចទប់ស្កាត់បានដូចគ្នា។ ប្រភេទជំងឺដែលជួបប្រទះច្រើនក្នុងពេលអាកាសធាតុត្រជាក់បែបនេះ មានដូចជា ផ្ដាសាយ អាលែកហ្សី ជំងឺផ្លូវដង្ហើម និងមេរោគផ្សិត ដែលធ្វើឲ្យយើងគ្រុនផ្ដាសាយ ហៀរសំបោរ រលាកបំពង់ក រលាកក្រពះពោះវៀន ហឺត ជំងឺភ្នែកក្រហម។ អាកាសធាតុបែបនេះមិនគួរដាក់កូនតូចមិនគួរគេងក្នុងបន្ទប់ត្រជាក់ ឬបើកម៉ាស៊ីនត្រជាក់ ឬនាំកូនទៅកន្លែងមានខ្យល់ធ្លាក់ខ្លាំង ហើយស្លៀកពាក់ខោអាវក្រាស់ៗ រុំកនឹងកន្សែង ពាក់មួក និងស្រោមដៃ។ ចំពោះមូលហេតុមនុស្សងាយនឹងមានជំងឺអស់ទាំងនោះនារដូវរងា ព្រោះវីរុស អាចរស់នៅក្នុងខ្យល់បានយូរ ហើយមេរោគវីរុសរស់នៅក្នុងខ្យល់ ហើយពេលខ្យល់បក់ទៅប៉ះមនុស្ស អាចចម្លងរោគទាំងនោះតាមរយៈ ច្រមុះ ភ្នែក និងមាត់៕ ចុចអាន៖ ចុចអាន៖	2021-04-05T15:21:00+07:00	kampucheathmey.com	https://www.kampucheathmey.com/health/96026
efedd8aa-918b-43d9-9fe0-53f9eff4cf9c	ខ្លីៗអំពីដំណាក់កាលផ្សេងៗ នៃការព្យាបាលជំងឺរលាកថ្លើមប្រភេទ បេ!	យើងសង្កេតឃើញថាជំងឺក្រិនថ្លើម និងដុំសាច់មហារីកថ្លើម មានអត្រាកើនឡើងជាលំដាប់។ ជំងឺនេះបង្កឡើងដោយមូលហេតុចម្បងបីគឺ៖ – វីរុសរលាកថ្លើមប្រភេទ B ឬ C – ការបរិភោគស្រាច្រើនហួសកម្រិតជាដើម – ការប្រើប្រាស់ថ្នាំច្រើនហួសកម្រិត និងរយៈពេលវែង នៅប្រទេសកម្ពុជាយើង វីរុសរលាកថ្លើមប្រភេទ B មានអត្រាច្រើនជាង ហើយក៏ជាមូលហេតុដ៏ចម្បង ដែលបង្កជាជំងឺមហារីកថ្លើម។ ការយល់ដឹងពីវិធីសាស្ត្រនៃការព្យាបាល ជាគោលសំខាន់ៗ សម្រាប់វីរុសរលាកថ្លើមប្រភេទ B នេះ គឺមានសារសំខាន់បំផុត។ ការព្យាបាលជំងឺរលាកថ្លើមប្រភេទ B នេះមាន ២ ដំណាក់កាលសំខាន់គឺ៖ ១- ដំណាក់កាលទី ១៖ ការប្រើថ្នាំដើម្បីកម្ចាត់វីរុស មិនឲ្យមានវីរុសក្នុងឈាមទៀត ដែលជាទូទៅវាត្រូវការរយៈពេលចាប់ពី ៣ខែ ទៅ៦ខែ ទៅតាមបរិមាណនៃចំនួនវីរុស។ ប៉ុន្តែពេលដែលអស់វីរុសនេះ មិនមែនមានន័យថា អ្នកជំងឺបានជាសះស្បើយនោះទេ ព្រោះវានៅមានវីរុសនៅជាប់នឹងកោសិកាថ្លើមរបស់យើង ដែលវាអាចបង្កើតវីរុសមកវិញបានគ្រប់ពេល។ ២- ដំណាក់កាលទី ២៖ ការគ្រប់គ្រងកុំឲ្យមានវីរុសឡើងវិញ។ ដំណាក់កាលនេះមានសារៈសំខាន់ណាស់ ដើម្បីទប់កុំឲ្យ មានការផលិតវីរុសនេះចូលមកក្នុងឈាមវិញ ដែលអាចបង្កឲ្យខូចសាច់ថ្លើមបន្តទៀត។ ការព្យាបាលនេះវាត្រូវការរយៈពេល អាចពី ១ឆ្នាំ ទៅ ៥ឆ្នាំ ព្រោះវាអាស្រ័យលើប្រព័ន្ធការពាររបស់យើង ថាអាចបង្កើតអង់ទីករបានឬទេ (ជាទូទៅមានប្រហែល ៥%ប៉ុណ្ណោះ ដែលអ្នកទទួលការព្យាបាល អាចមានការកកើតប្រព័ន្ធការពារវីរុសនេះ) បើអង់ទីករដុះ និងមានចំនួនគ្រប់គ្រាន់ទើបយើងអាចបញ្ឈប់ការព្យាបាលបាន។ ទោះយ៉ាងណាក៏ដោយ លោក លោកស្រីមិនត្រូវអស់សង្ឃឹមនោះទេ ព្រោះថាបើអនុវត្តន៍តាមដានពិនិត្យ និងព្យាបាលបានត្រឹមត្រូវ គ្រូពេទ្យជំនាញអាចជួយព្យាបាលជំងឺថ្លើមបាន ដោយជៀសវាងពីការក្រិន និងមានដុំសាច់ក្នុងថ្លើម។ “ប្រសិនបើលោក លោកស្រីមានបញ្ហាប្រឈមដូចខាងលើនេះ សូមមេត្តាប្រញាប់មកពិគ្រោះជាមួយក្រុមការងារវេជ្ជបណ្ឌិតឯកទេសជំនាញនៃមន្ទីរពេទ្យកាល់ម៉ែត ដើម្បីទទួលបានរោគវិនិច្ឆ័យ និងវិជ្ជាសាស្ត្រនៃការព្យាបាលឲ្យបានឆាប់រហ័ស ប្រសិទ្ធភាពខ្ពស់”៕	2021-04-05T15:13:00+07:00	kampucheathmey.com	https://www.kampucheathmey.com/health/96027
635f0b2e-145a-4d93-9181-c0bb74c07eb1	មន្ត្រីម្នាក់ ធ្វើការនៅប្រៃសណីយ៍កម្ពុជា ឆ្លងជំងឺកូវីដ១៩	យោងតាមសេចក្ដីជូនដំណឹងរបស់រដ្ឋបាលរាជធានីភ្នំពេញ នៅថ្ងៃទី ០៥ ខែមេសា ឆ្នាំ ២០២១ នេះបានឲ្យដឹងថា នៅថ្ងៃទី ០៤ ខែមេសា ឆ្នាំ ២០២១ ម្សិលមិញនេះ នៅរាជធានីភ្នំពេញរកឃើញមានករណីវិជ្ជមានជំងឺកូវីដ១៩ ចំនួន ៣១នាក់ ដែលជាករណីឆ្លងក្នុងសហគមន៍ ។ ចាប់អារម្មណ៍ឃើញថា អ្នកវិជ្ជមានជំងឺកូវីដ១៩ ទាំង ៣១នាក់ ដែលមានរាយនាមនៅក្នុងសេចក្ដីជូនដំណឹងរបស់រដ្ឋបាលរាជធានីភ្នំពេញនេះ មានអ្នកវិជ្ជមានម្នាក់ធ្វើការនៅប្រៃសណីយ៍កម្ពុជា សាខាផ្លូវភ្លោះក្រមួនស។ សូមបញ្ជាក់ថា អ្នកវិជ្ជមានជំងឺកូវីដ១៩ ខាងលើមានឈ្មោះ ហ៊ុត តាំងរេន ភេទប្រុស អាយុ ៣៦ឆ្នាំ ទីលំនៅបច្ចុប្បន្នផ្ទះលេខ ៥D ភូមិព្រៃសាលា សង្កាត់កកាបទី១ ខណ្ឌពោធិ៍សែនជ័យ ។ ជាមួយគ្នានេះរដ្ឋបាលរាជធានីភ្នំពេញ ក៏បានអំពាវនាវផងដែរ ទៅដល់អ្នកដែលពាក់ព័ន្ធ ជាមួយអ្នកជំងឺកូវីដ១៩ ខាងលើ សូមទៅធ្វើតេស្តរកជំងឺកូវីដ១៩ បន្ទាន់ ៕ ដើម្បីទទួលបានព័ត៌មានជាច្រើនទៀតសូមចូលទៅកាន់ Channel Telegram Komsan News ប្រភព៖	2021-04-05T15:12:20+07:00	kbnnews.com	https://kbn.news/archives/215446
914ce43d-52c2-4fab-a675-c463ac747ec6	អាជ្ញាធរសន្និដ្ឋានថា ពលករខ្មែរម្នាក់ស្លាប់ដោយចងកពេលធ្វើចត្តាឡីស័ក ព្រោះវិបត្តិគ្រួសារ	អាជ្ញាធរស្រុកបវេល ខេត្តបាត់ដំបងសន្និដ្ឋានថា ពលករខ្មែរម្នាក់ ដែលស្លាប់ក្នុងពេលធ្វើចត្តាឡីស័ក កាលពីថ្ងៃទី៤ ខែមេសា នោះ គឺស្លាប់ដោយចងកសម្លាប់ខ្លួន ព្រោះវិបត្តិគ្រួសារ។ ទោះជាយ៉ាងណាក្ដី គេនៅមិនទាន់ឃើញអាជ្ញាធរធ្វើការស្រាវជ្រាវអំពីស្ថានភាព និងលក្ខខណ្ឌរស់នៅក្នុងមណ្ឌលចត្តាឡីស័ក ដែលអាចជាដើមចម នាំឱ្យអ្នកធ្វើចត្តាឡីស័ក ទ្រាំមិនបានរហូតដល់គិតខ្លីនោះទេ។ តាមរយៈលិខិតរបស់អភិបាលស្រុកបរវេល ខេត្តបាត់ដំបងលោក នូ ប៊ុនយ៉ាង រាយការណ៍ជូនទៅអភិបាលខេត្តបាត់ដំបងលោក ងួន រតនៈ កាលពីថ្ងៃទី៤ ខែ មេសា អះអាងថា ករណីស្លាប់របស់បុរសពលករខ្មែរឈ្មោះលោក នី ម៉ាប់ អាយុ ៤៧ឆ្នាំ ក្នុងពេលកំពុងធ្វើចត្តាឡីស័ក នៅអនុវិទ្យាល័យបរវេល-សាមគ្គី អភិបាលស្រុកនោះ គឺសមត្ថកិច្ចជំនាញ នៃស្នងការនគរបាលខេត្តបាត់ដំបង និងអ្នកជំនាញនៃអធិការដ្ឋាននគរបាលស្រុកបរវេល និងក្រុមគ្រូពេទ្យនៃមន្ទីរពេទ្យបង្អែកបរវេល សន្និដ្ឋានតាមជំនាញរៀងៗ ខ្លួនថា លោក នី ម៉ាប់ ស្លាប់ដោយចងកមកពីវិបត្តិផ្លូវចិត្ត។ ចំពោះវិបត្តិផ្លូវចិត្តនេះ អភិបាលស្រុកបរវេលថា អ្នកជំនាញសន្និដ្ឋាន ដោយសម្អាងលើការសាកសួរបងស្រីបង្កើត និងក្មួយប្រុសបង្កើតរបស់អ្នកស្លាប់ ថាមុនស្លាប់លោក នី ម៉ាប់ ធ្លាប់មានភាពរកាំរកូសជាញឹកញាប់ជាមួយប្រពន្ធ។ ទោះជាយ៉ាងនេះក្ដី នៅក្នុងរបាយការណ៍ទៅអភិបាលខេត្តបាត់ដំបង អភិបាលស្រុកបរវេល មិនបាននិយាយអំពីការស្រាវជ្រាវជុំវិញលក្ខខណ្ឌរស់នៅ និងការហូបចុកនៅក្នុងមណ្ឌលចត្តាឡីស័កនោះ ដែលអាចជាកត្តាធ្វើឲ្យអ្នកជាប់ចត្តាឡីស័កធុញថប់ និងមានបញ្ហាផ្លូវចិត្តដែរនោះទេ។ អាស៊ីសេរីមិនទាន់អាចសុំការបំភ្លឺជុំវិញរឿងនេះ ពីអភិបាលស្រុកបរវេលលោក នូ ប៊ុនយ៉ាង បាននៅឡើយទេ។ ចំណែកប្រធានមន្ទីរព័ត៌មានខេត្តបាត់ដំបងលោក សួស សុភ័ក្ត្រ លោកមិនអាចបំភ្លឺរឿងនេះបាននោះដែរ ដោយលោកអះអាងប្រាប់អាស៊ីសេរី ថា លោកត្រូវការពេលវេលាបន្ថែមទៀត៖ « »។ កន្លងមកមានករណីជាច្រើន ដែលអ្នកធ្វើចត្តាឡីស័ករអ៊ូរទាំ អំពីស្ថានភាពលំបាក និងគ្មានផាសុកភាពនៅតាមមណ្ឌលចត្តាឡីស័ក។ អ្នកខ្លះបានរត់ចេញ។ អ្នកខ្លះប៉ុនប៉ងរត់ចេញ ដោយសារមិនអាចស៊ូទ្រាំបាន។ មិនថាតែអ្នកដែលធ្វើចត្តាឡីស័កទេ ដែលត្អូញត្អែរអំពីបញ្ហាលំបាកនេះ សូម្បីតែគ្រូពេទ្យជួរមុខ ក៏ត្អូញត្អែរអំពីបន្ទុកការងារច្រើនពេកសម្រាប់គ្រូពេទ្យ។ កាលពីខែមីនា លោកគ្រូពេទ្យជួរមុខម្នាក់ឈ្មោះលោក ខឹម មុនីកុសល នៅខេត្តប៉ៃលិន បានសរសេរសារតាមបណ្ដាញសង្គមហ្វេសប៊ុកប្រាប់ពិភពលោក ឲ្យដឹងអំពីស្ថានភាពលំបាកនៅក្នុងមណ្ឌលចត្តាឡីស័ក គឺលោកថា « »។ ក្រោយលោកសរសេរសារនេះភ្លាម អភិបាលខេត្តប៉ៃលិនអ្នកស្រី បាន ស្រីមុំ បានបណ្តេញលោកចេញពីក្របខ័ណ្ឌរាជការភ្លាម ដោយចោទពីបទ «ប្រព្រឹត្តកំហុស និងការឆ្គាំឆ្គងក្នុងវិជ្ជាជីវៈ»។ ការបណ្ដេញនេះ រងការរិះគន់ជុំទិសពីមជ្ឈដ្ឋានទូទៅ។ លោក ខឹម មុនីកុសល ក៏មិនសុខចិត្តនឹងចំណាត់ការរបស់អភិបាលខេត្តប៉ៃលិននេះដែរ។ លោកបានប្តឹងជំទាស់។ ឥឡូវរដ្ឋមន្ត្រីក្រសួងមុខងារសាធារណៈលោក ព្រំ សុខា បានបង្វែរសំណុំរឿងនេះ ឲ្យទៅរដ្ឋបាលខេត្តប៉ៃលិនដោះស្រាយវិញ។ ថ្មីៗ នេះ ក៏មានភាពមិនប្រក្រតីនៅមណ្ឌលចត្តាឡីស័កព្រែកព្នៅនៅភ្នំពេញ ក្រោយមានជនជាតិចិនម្នាក់ ដែលផ្ទុកជំងឺកូវីដ-១៩ បានស្លាប់ពេលកំពុងសម្រាកព្យាបាលជំងឺនៅទីនោះ។ មណ្ឌលព្រែកព្នៅជាមណ្ឌលចត្តាឡីស័ក មិនមែនសម្រាប់ព្យាបាលជំងឺកូវីដ-១៩ នោះទេ។ ប៉ុន្តែអ្នកជំងឺកូវីដ-១៩ ត្រូវគេដាក់ឲ្យសម្រាកនៅទីនោះ។ ក្រោយការស្លាប់នេះភ្លាម លោកនាយករដ្ឋមន្ត្រី ស្តីបន្ទោសមន្ត្រីក្រោមឱវាទយ៉ាងចាស់ដៃ ប៉ុន្តែមិនបញ្ចេញឈ្មោះថា ជាមន្ត្រីណានោះឡើយ « »។ ភ្លាមៗ នោះ លោកបានឱកាស និងហេតុផលចាត់ចែងកូនប្រុសច្បងរបស់លោក គឺលោក ហ៊ុន ម៉ាណែត ដែលមានមុខតំណែងស្អេកស្កះរួចស្រេចទៅហើយនោះ ឲ្យចាត់ចែងរឿងកូវីដ-១៩ នេះដែរ ដោយឲ្យជម្លៀសអ្នកនៅមណ្ឌលព្រែកព្នៅទាំងអស់ ទៅសណ្ឋាគារគ្រេតដ្យូក (the Great Duke Hotel) អតីតសណ្ឋាគារអាំងទែរកុងទីណង់តាល់ ភ្លាមៗ ដើម្បីយកទៅសម្រាកព្យាបាលនៅទីនោះ។ កន្លែងសម្រាកព្យាបាលជំងឺកូវីដ-១៩ បានកើនឡើងបន្ថែម រួមទាំងមន្ទីរពេទ្យស្ត្រីនគរទេព នៅសង្កាត់ព្រៃស ខណ្ឌដង្កោ ដែលរដ្ឋាភិបាលលោក ហ៊ុន សែន ទើបទិញរួចដាក់ឈ្មោះថ្មីថា មន្ទីរពេទ្យ ហ្លួងម៉ែ។ ក្នុងពេលជាមួយគ្នានេះ ករណីអ្នកឆ្លងជំងឺកូវីដ-១៩ បន្តកើតមានរាល់ថ្ងៃ។ អ្នកស្លាប់ក៏បន្តកើតមានរាល់ថ្ងៃដែរ។ កាលពីថ្ងៃទី៤ ខែមេសា ក្រសួងសុខាភិបាលរកឃើញអ្នកឆ្លងថ្មី នៃព្រឹត្តិការណ៍សហគមន៍ ២០ កុម្ភៈ ៤៣នាក់ថែមទៀត និងនាំចូលម្នាក់ពីក្រៅប្រទេស។ ស្ត្រីខ្មែរម្នាក់ទៀតអាយុ ៧២ឆ្នាំ នៅពោធិ៍ចិនតុង បានស្លាប់ដោយសារជំងឺកូវីដ-១៩។ ការស្លាប់នេះ ធ្វើឲ្យចំនួនអ្នកស្លាប់ដោយសារជំងឺនេះ កើនដល់ ២០នាក់។ នេះនៅមិនទាន់រាប់បញ្ជូនមនុស្ស ៥នាក់ទៀត ដែលកើតជំងឺនេះ និងបានស្លាប់ដែរ ប៉ុន្តែក្រសួងសុខាភិបាលថា ស្លាប់ដោយសារអាការជំងឺផ្សេង។ កាលពីថ្ងៃទី៤ ខែមេសានោះដែរ ករណីចម្លងសហគមន៍នេះ បានរីករាលដាលដល់ខេត្តដាច់ស្រយាលនៃតំបន់ភាគឦសាន ក្រោយរដ្ឋបាលខេត្តរតនគិរី ប្រកាសថា អ្នកស្រុកតាវែងម្នាក់ នៅខេត្តនេះ បានផ្ទុកជំងឺកូវីដ-១៩ នេះដែរ។ ករណីផ្ទុកជំងឺកូវីដ-១៩ នៅកម្ពុជា គិតត្រឹមថ្ងៃទី៤ ខែមេសា បានវ៉ាលើសករណីនៅប្រទេសវៀតណាម ដោយកម្ពុជាមានសរុប ២.៦៨៩ករណី រីឯវៀតណាមមាន ២.៦៣១ករណី។ ប៉ុន្តែ វៀតណាមមានអ្នកស្លាប់ ៣៥នាក់៕	2021-04-05T14:22:00+07:00	rfa.org	https://www.rfa.org/khmer/news/health/cambodian-worker-died-during-quarantine-while-the-outbreak-now-reaches-far-flung-province-04052021032204.html
75e9e960-97fd-4a52-864d-023d2b05bf73	លោកជំទាវ ឱ វណ្ណឌីន៖ បើករណីឆ្លងនៅតែកើនឡើងខ្លាំង វិធានការបម្រាមគោចរអាចនឹងត្រូវពន្យារពី ១សប្តាហ៍ ទៅ ២សប្តាហ៍ទៀត	នាថ្ងៃទី០៥ ខែមេសា ឆ្នាំ២០២១ អ្នកនាំពាក្យក្រសួងសុខាភិបាល លោកជំទាវ ឱ វណ្ណឌីន បានបញ្ជាក់ថា ប្រសិនបើករណី នៃការឆ្លងវីរុសកូវីដ-១៩ នៅតែមានការកើនឡើងខ្ពស់នោះ វិធានការបម្រាមគោចរ ប្រហែលជានឹងត្រូវពន្យា ពី ១សប្តាហ៍ ទៅ ២សប្តាហ៍ទៀត។ លោក ឃួង ស្រេង អភិបាលរាជធានីភ្នំពេញ បានអះអាងប្រាប់ឲ្យដឹងកាលពីពេលថ្មីៗនេះថា ការអនុវត្តបម្រាមគោចរមានលទ្ធផលល្អ១០០% ហើយប្រជាពលរដ្ឋនៅក្នុងរាជធានីភ្នំពេញបានចូលរួមអនុវត្តវិធានការនេះយ៉ាងពេញទំហឹង។ ចំពោះការផាកពិន័យ ឬឃាត់យានយន្តរបស់អ្នកល្មើសនឹងបម្រាមគោចរនេះ គឺលោកមិនទាន់ទទួលបានរបាយការណ៍នៅឡើយទេ ប៉ុន្តែលោកបានកត់សម្គាល់ឃើញមានបញ្ហាមួយ គឺមានអ្នកចេញពីទីតាំងការងារឯកជនមួយចំនួន នៅចំពេលដែលអាជ្ញាធរអនុវត្តវិធានការដាក់បម្រាមគោចរ។ លោកបន្តថា អ្នកទាំងនោះត្រូវបានអនុញ្ញាតឲ្យបន្តការធ្វើដំណើរដោយសារមានលិខិតបញ្ជាក់ និងកាតបុគ្គលិកពីកន្លែងការងារ។ សាលារាជធានីភ្នំពេញនៅថ្ងៃទី ០១ខែមេសា បានសម្រេចដាក់ឲ្យអនុវត្តវិធានការរដ្ឋបាលជាបណ្តោះអាសន្ន ដើម្បីទប់ស្កាត់ការរីករាលដាលនៃជំងឺកូវីដ-១៩ នៅក្នុងភូមិសាស្ត្ររាជធានីភ្នំពេញ។ វិធានការទាំងនោះរួមមានផ្អាកការធ្វើដំណើរក្នុងភូមិសាស្ត្ររាជធានីភ្នំពេញ និងការជួបជុំប្រមូលផ្តុំនានា។ វិធានការនេះមានរយៈពេល២សប្តាហ៍ ដោយចាប់អនុវត្តពីថ្ងៃទី០១ ដល់ថ្ងៃទី១៤ ខែមេសា ឆ្នាំ២០២១ ចាប់ពីម៉ោង៨យប់ ដល់ម៉ោង៥ទៀបភ្លឺ ៕	2021-04-05T13:47:07+07:00	kbnnews.com	https://kbn.news/archives/215439
ad8e7b7a-d6c5-43e7-8713-d164354d93a4	រដ្ឋបាលរាជធានី ចេញសេចក្ដីណែនាំ៩ចំណុច ពង្រឹងការអនុវត្តវិធានការសន្ដិសុខ សណ្ដាប់ធ្នាប់ និងវិធានការបង្ការ-ទប់ស្កាត់ជំងឺកូវីដ១៩ ក្នុងឱកាសឈប់សម្រាកពិធីបុណ្យចូលឆ្នាំខ្មែរ	ភ្នំពេញ ៖ រដ្ឋបាលរាជធានីភ្នំពេញ នៅថ្ងៃទី០៥ ខែមេសា ឆ្នាំ២០២១នេះ បានចេញសេចក្តីណែនាំ ស្តីពីការរឹតបន្តឹងការអនុវត្តវិធានការសន្តិសុខ សុវត្ថិភាព សណ្តាប់ធ្នាប់ និងរបៀបរៀបរយ និងវិធានការបង្ការ-ទប់ស្កាត់ ការរាតត្បាតនៃជំងឺកូវីដ១៩ នៅក្នុងឱកាសឈប់សម្រាក នៃពិធីបុណ្យចូលឆ្នាំថ្មីប្រពៃណីជាតិខ្មែរ ក្នុងភូមិសាស្ត្ររាជធានីភ្នំពេញ។ រដ្ឋបាលរាជធានីភ្នំពេញ បានធ្វើការណែនាំដល់ប្រជាពលរដ្ឋ យុវជន-យុវនារី កម្មករ-កម្មការិនី និងសាធារណជនទាំងអស់ ត្រូវចូលរួមអនុវត្តវិធានការសន្ដិសុខ សុវត្ថិភាព សណ្ដាប់ធ្នាប់ និងរបៀបរៀបរយ និងវិធានការបង្ការ-ទប់ស្កាត់ការរាតត្បាតជំងឺកូវីដ១៩ ដូចខាងក្រោម៖ ១) ត្រូវបង្កើនស្មារតីប្រុងប្រយ័ត្នខ្ពស់ចំពោះភ្លើងទៀន-ធូប ភ្លើងចង្ក្រាន ការប្រើប្រាស់ប្រេងឥន្ធនៈ ឧស័ន្ម ហ្គាស និងចរន្តអគ្គិសនី ដើម្បីបង្ការ ទប់ស្កាត់គ្រោះអគ្គិភ័យជាយថាហេតុ និងដើម្បីបញ្ចៀសការបាត់បង់ទ្រព្យសម្បត្តិ និងអាយុជីវិតប្រជាពលរដ្ឋទូទៅ ២) ហាមដាច់ខាតការលេងល្បែងស៊ីសងគ្រប់ប្រភេទ និងការលេងបាញ់ទឹក ជនទឹក គប់ស្យុងទឹក ប៉ាតម្សៅ លាបធ្យូង វាយដោយរំពាត់ ឬ ឧបករណ៍ផ្សេងៗ អុជផាវ និងគ្រឿងផ្ទុះនផ្សេងៗ ដែលជាសកម្មភាពខុសច្បាប់ និងប៉ះពាល់យ៉ាងធ្ងន់ធ្ងរដល់ប្រពៃណីដ៏ល្អផូរផង់របស់សង្គមជាតិ ៣) ចៀសវាងការធ្វើដំណើរចេញក្រៅលំនៅឋាន ឬទីសំណាក់ដែលមិនចាំបាច់ និងចៀសវាងការធ្វើដំណើរកម្សាន្ត ឬធ្វើដំណើរទៅកាន់ខេត្តផ្សេងៗ ដែលអាចជាហានិភ័យខ្ពស់នៃការចម្លងជំងឺកូវីដ-១៩ ទៅបុគ្គលដទៃ គ្រួសារផ្សេងទៀត និងក្នុងសហគមន៍កាន់តែធ្ងន់ធ្ងរ ព្រោះថារាជធានីភ្នំពេញ ត្រូវបានក្រសួងសុខាភិបាល កំណត់ថាជាទីតាំងភូមិសាស្ត្រក្នុងចំណោម៥ រាជធានី-ខេត្ត មានការឆ្លងរាលដាលនៃជំងឺកូវីដ-១៩ ក្នុង «ព្រឹត្តិការណ៏សហគមន៍ ២០កុម្ភៈ២០២១» ៤) ផ្អាកការរៀបចំសង្ក្រាន្ត «វត្តភ្នំ» និងការរៀបចំសង្ក្រាន្តតាមបណ្តាខណ្ឌទាំង ១៤ ក្នុងឱកាសនៃពិធីបុណ្យចូលឆ្នាំខ្មែរប្រពៃណីជាតិ ឆ្នាំឆ្លូវ ត្រីស័ក ព.ស.២៥៦៤ គ.ស.២០២១ នាពេលខាងមុខនេះ ៥)ហាមដាច់ខាតការប្រមូលផ្តុំរៀបចំកម្មវិធីកម្សាន្តបែបប្រពៃណី កម្មវិធីរាំច្រៀង ពិធីជប់លៀង និងការជួបជុំគ្រប់ប្រភេទ ដែលមានសភាពអ៊ូអរ និងមានមនុស្សចូលរួមច្រើន លើកលែងតែការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬ ទីសំណាក់ជាមួយគ្នា ៦) គ្រប់វត្តអារាម ទីកន្លែងសក្ការៈបូជា រមណីយដ្ឋាន ភោជនីយដ្ឋាន-អាហារដ្ឋាន អាជីវកម្មដ្ឋាន និងទីតាំងសប្បាយភាពនានា ត្រូវផ្តល់កិច្ចសហការល្អជាមួយអាជ្ញាធរមូលដ្ឋាន និងមន្ត្រីជំនាញមានសមត្ថកិច្ចក្នុងនោ៖ គណៈគ្រប់គ្រង ឬម្ចាស់ទីតាំង ត្រូវចាត់ចែងអនុវត្តដូចជា ទី១៖ ចាត់ឲ្យមានអ្នកវាស់កម្តៅបាញ់អាល់កុល-ដែល ចែកម៉ាស និងចូលរួមអនុវត្តការស្កេន QR Code «ទប់ស្កាត់កូវីដ Stop Covid», ទី២៖ អនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពឲ្យបានត្រឹមត្រូវ, ទី៣៖ រៀបចំទីតាំងឲ្យមានខ្យល់ចេញ-ចូលគ្រប់គ្រាន់ ចៀសវាងទីតាំងបិទជិត និងប្រើម៉ាស៊ីនត្រជាក់ច្រើនពេក និងទី៤៖ កំណត់ចំនួនមនុស្សចេញ-ចូលជាអតិបរមា សមាមាត្រទៅនឹងទំហំទីតាំង ចៀសវាងដាច់ខាតការប្រជ្រៀតគ្នា ឬ ប្រមូលផ្តុំមនុស្សច្រើន ខុសពីវិធានសុខាភិបាល ៧) ចំពោះក្រុមហ៊ុនដឹកជញ្ជូនអ្នកដំណើរគ្រប់ប្រភេទ ក្នុងមូលដ្ឋានរាជធានីភ្នំពេញ មិនត្រូវដំឡើងថ្លៃសេវាដឹកជញ្ជូនអ្នកដំណើរឡើយ និងត្រូវយកចិត្តទុកដាក់អនុវត្តវិធានការសុខាភិបាល សំដៅបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ក្នុងចំណោមអ្នកបើកបរ-បុគ្គលិក និងអ្នកដំណើរទាំងឡាយដែលប្រើប្រាស់សេវាកម្មដឹកជញ្ជូនរបស់ក្រុមហ៊ុនខ្លួន ៨) សូមលើកទឹកចិត្តចំពោះការសម្រាកជួបជុំក្រុមគ្រួសារ នៅក្នុងលំនៅឋានរៀងៗខ្លួន ហើយប្រសិនបើមានតម្រូវការចាំបាច់ខានមិនបាន ក្នុងការធ្វើដំណើរ ត្រូវប្រកាន់ខ្ជាប់ជានិច្ចការគោរពច្បាប់ស្តីពីចរាចរណ៍ផ្លូវគោក និងលិខិតបទដ្ឋានគតិយុត្តពាក់ព័ន្ធជាធរមាន សមស្របតាមពាក្យស្លោកដែលដាក់ចេញដោយ ប្រមុខរាជរដ្ឋាភិបាលកម្ពុជា គឺ «ថ្ងៃនេ៖ ថ្ងៃស្អែក គ្មានគ្រោះថ្នាក់ចរាចរណ៍» និងត្រូវអនុវត្តឲ្យបានម៉ឺងម៉ាត់តាមការណែនាំ របស់ក្រសួងសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ចូលទៅក្នុងសហគមន៍។ ៩) ត្រូវបង្កើនស្មារតីយកចិត្តទុកដាក់អនុវត្តវិធានការការពារខ្លួន គ្រួសារ និងសហគមន៍ ស្របតាមរបត់ថ្មី គឺ «ការរស់នៅធម្មតា តាមបែបគន្លងថ្មី ក្នុងបរិបទប្រយុទ្ធនឹងជំងឺកូវីដ១៩» តាមរយៈការប្រកាន់ខ្ជាប់នូវគោលការណ៍ណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា៕ រក្សាសិទ្ធិដោយ៖បញ្ញាស័ក្តិ	2021-04-05T13:41:11+07:00	cen.com.kh	https://cen.com.kh/archives/317947.html
8234ec00-60a6-4bce-a770-6cb16e99803f	ថ្ងៃទី០៤ ខែមេសា មានករណីវិជ្ជមានវីរុសកូវីដ-១៩ ថ្មី ចំនួន ៦៣នាក់ និងមានករណីជាសះស្បើយចំនួន ៩៤នាក់	ភ្នំពេញ ៖ នៅថ្ងៃទី០៤ ខែមេសា ឆ្នាំ២០២១ មានករណីវិជ្ជមានវីរុសកូវីដ-១៩ ថ្មី ចំនួន ៦៣នាក់ និងមានករណីជាសះស្បើយចំនួន ៩៤នាក់ ។ យោងតាមសេចក្តីប្រកាសព័ត៌មានរបស់ក្រសួងសុខាភិបាលនៅព្រឹកថ្ងៃទី០៥ ខែមេសា ឆ្នាំ២០២១ នេះថា អ្នកមានវីរុសកូវីដ-១៩ សរុបចំនួន ២៧៥២នាក់, អ្នកព្យាបាលជាសះស្បើយ សរុបចំនួន ១៧៤៧នាក់, អ្នកកំពុងសម្រាកព្យាបាល សរុប ចំនួន ៩៧៩នាក់ និងអ្នកស្លាប់ចំនួន ២១នាក់ ។ យោងតាមសេចក្តីប្រកាសព័ត៌មានដដែលបន្តថា ករណីវិជ្ជមានវីរុសកូវីដ-១៩ ថ្មី ចំនួន ៦៣នាក់ គឺជាអ្នកពាក់ព័ន្ធទៅនឹងព្រឹត្តិការណ៍សហគមន៍ ២០កុម្ភៈ ។ ប្រភពដដែលបញ្ជាក់ថា ករណីជាសះស្បើយចំនួន ៩៤នាក់ គឺជាអ្នកពាក់ព័ន្ធទៅព្រឹត្តិការណ៍សហគមន៍ ២០កុម្ភៈ ៕រក្សាសិទ្ធិដោយ៖បញ្ញាស័ក្តិ	2021-04-05T13:26:15+07:00	cen.com.kh	https://cen.com.kh/archives/317935.html
c50ffca4-3800-4c5b-9df2-b03b0c20f42a	ក្ដៅៗ! អាជីវករទាំងអស់នៅផ្សារអូរឬស្សី ដែលមិនព្រមទៅធ្វើតេស្តរកវីរុសកូវីដ-១៩ នឹងមិនត្រូវអនុញ្ញាតឲ្យចូលលក់ដូរនោះទេ	រដ្ឋបាលរាជធានីភ្នំពេញបានអំពាវនាវដល់អាជីវករទាំងអស់នៅផ្សារអូរឬស្សី ឲ្យធ្វើតេស្តរកវីរុសកូវីដ-១៩ ក្រោយរកឃើញអាជីវករមួយចំនួន ឆ្លងជំងឺកូវីដ-១៩។ លោក ម៉េត មាសភក្តី អ្នកនាំពាក្យរដ្ឋបាលរាជធានីភ្នំពេញ អះអាងថា អាជីវករណា ដែលមិនទៅធ្វើតេស្តរកវីរុសកូវីដ-១៩ អាជីវករនោះ នឹងមិនត្រូវអនុញ្ញាតឲ្យចូលលក់ដូរនោះទេ នៅពេលផ្សារអូរឫស្សីបើកដំណើរការឡើងវិញ។ លោក ម៉េត មាសភក្តី ប្រាប់សារព័ត៌មានឲ្យដឹងថា ការអំពាវនាវឲ្យអាជីករទៅធ្វើតេស្ត គឺដើម្បីទប់ស្កាត់កុំឲ្យជំងឺកូវីដ-១៩រាតត្បាតកាន់តែខ្លាំងឡើង។ លោក បន្តថា បើអាជីករណា មិនមានលិខិតបញ្ជាក់ពីការធ្វើតេស្តរកវីរុសកូវីដ-១៩ទេ ពួកគេ នឹងមិនអាចបើកដំណើរការអាជីវកម្មរបស់ខ្លួនក្នុងផ្សារអូរឫស្សីឡើយ ពេលរដ្ឋបាលរាជធានីភ្នំពេញ អនុញ្ញាតឲ្យផ្សារនេះ ដំណើរការឡើងវិញ។ អ្នកនាំពាក្យរដ្ឋបាលរាជធានីភ្នំពេញរូបនេះ មានប្រសាសន៍ដូច្នេះថា៖«ដោយសារយើងមិនដឹងថាអ្នកណាពាក់ព័ន្ធខ្លះ អ៊ីចឹងបានយើងអំពាវនាវឲ្យអាជីវករទាំងអស់ទៅយកសំណាកកូវីដ-១៩ទៅ ពីព្រោះវាជាការគិតគូរពីសុខទុក្ខ សុខភាព និងអាយុជីវិតរបស់ពួកគាត់ដែរទេ»។ អាជីវករនៅផ្សារអូរឫស្សី ឬអ្នកពាក់ព័ន្ធជាមួយអាជីវករទាំងនោះ អាចទៅធ្វើតេស្តរកវីរុសកូវីដ-១៩ នៅវិទ្យាល័យបាក់ទូក។ ដើម្បីទប់ស្កាត់ជំងឺកូវីដ-១៩ កុំឲ្យរាលដាលកាន់តែខ្លាំង អាជ្ញាធររាជធានីភ្នំពេញ បានផ្អាកដំណើរការផ្សារអូរឫស្សីរយៈពេល២សប្តាហ៍ គឺចាប់ពី៤ ដល់ថ្ងៃទី១៧ ខែមេសា ឆ្នាំ២០២១។ អាជ្ញាធរ រកឃើញមានអាជីវករផ្សារអូរឫស្សីចំនួន១៦នាក់ហើយ ដែលឆ្លងជំងឺកូវីដ-១៩៕	2021-04-05T13:23:36+07:00	kbnnews.com	https://kbn.news/archives/215429
a8a0514a-2450-4c3b-a100-fc0830332ca7	អ្នកលក់នៅក្នុងផ្សារអូរប្ញស្សីទាំងអស់ សូមទៅធ្វើតេស្តរកជំងឺកូវីដ១៩ ដែលទីតាំងស្ថិតនៅវិទ្យាល័យបាក់ទូក	ភ្នំពេញ ៖ កាលពីថ្ងៃទី០៤ ខែមេសា ឆ្នាំ២០២១ ម្សិលមិញនេះ តាមរយៈទំព័រហ្វេសប៊ុក «អនុគណៈកម្មការស្រាវជ្រាវជំងឺកូវីដ១៩» បានចេញសេចក្តីជូនដំណឹងទាក់ទង ទៅនឹងអាជីវករនៅផ្សារអូរប្ញស្សីចំនួន ៦ នាក់ បានឆ្លងជំងឺកូវីដ១៩។ បុគ្គលដែលត្រូវបានរកឃើញវិជ្ជមានកូវីដ១៩ មានរាយនាមដូចខាងក្រោម៖ ១- ឈ្មោះ លី គឹមសុង ភេទប្រុស អាយុ ៤៨ឆ្នាំ មុខរបរលក់ឆ្នាំងដាំបាយអគ្គីសនី នៅតូបលេខ (ក.០៣ លេខ ១៣០–១៣១)។ បច្ចុប្បន្នស្នាក់នៅផ្ទះលេខ៥៦D១៣ ផ្លូវលេខ២៣០ ភូមិ៨ សង្កាត់បឹងសាឡាង ខណ្ឌទួលគោក រាជធានីភ្នំពេញ។ ២- ឈ្មោះ អ៉ឹង គឹមស្រ៊ុន ភេទប្រុស អាយុ ៤៧ឆ្នាំ មុខរបរលក់គ្រឿងអគ្គីសនី នៅតូបលេខ (ក.០៣ លេខ១៣៤)។ បច្ចុប្បន្នស្នាក់នៅផ្ទះលេខ ៧៤៧៦ ផ្លូវលេខ១៣A (បុរីចំកាដូង ) ភូមិប្រកា សង្កាត់ព្រៃស ខណ្ឌដង្កោ រាជធានីភ្នំពេញ ។ ៣- ឈ្មោះ ហាស់ កញ្ញា ភេទស្រី អាយុ ៤០ឆ្នាំ មុខរបរលក់ចាបហួយ នៅតូបលេខ ( ខ.២៣ លេខ២៤៦ )។ បច្ចុប្បន្នស្នាក់នៅផ្ទះលេខ៣០E.២ ផ្លូវលេខ១៦៤ ភូមិ៤ សង្កាត់អូឬស្សីទី៣ ខណ្ឌ៧មករារាជធានីភ្នំពេញ លេខទូរស័ព្ទ ០១២ ៥៩៣ ៧៩០ មានសមាជិកក្នុងគ្រួសារចំនួន៤នាក់ (ធ្វើតេស្តចំនួន១នាក់) ។ ៤- ឈ្មោះ រិន រិទ្ធី ភេទប្រុស អាយុ៣៣ឆ្នាំ តួនាទីអនុប្រធានផ្សារអូរឫស្សី។ បច្ចុប្បន្នស្នាក់នៅផ្ទះលេខ១៤E. ផ្លូវលេខ១១០ ភូមិព្រៃព្រីងខាងជេីង សង្កាត់ចោមចៅ៣ ខណ្ឌពោធិ៍ សែនជ័យ រាជធានីភ្នំពេញ។ ៥- ឈ្មោះ ឃីម ភារម្យ ភេទប្រុស អាយុ ២៨ឆ្នាំ បច្ចុប្បន្នស្នាក់នៅផ្ទះលេខ២៦ ផ្លូវលេខ១៦៨ សង្កាត់អូរឫស្សីទី១ ខណ្ឌ៧ មករា រាជធានីភ្នំពេញ។ ៦- ឈ្មោះ ម៉ា សុខុម ភេទប្រុស បច្ចុប្បន្នស្នាក់នៅផ្ទះលេខ១៨C ( បុរីមង្គលភ្នំពេញ ) សង្កាត់ទួលសង្កែ ខណ្ឌឫស្សីកែវ រាជធានីភ្នំពេញ។ ហេតុនេះ ប្រសិនបងប្អូនប្រជាពលរដ្ឋណា ដែលធ្លាប់មានទំនាក់ទំនងជាមួយអ្នកជំងឺដូចបានរៀបរាប់ខាងលើ ហើយរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វេីតេស្តរកមេរោគកូវីដ១៩ (COVID-19) ដែលមានទីតាំងនៅ៖ វិទ្យាល័យ បាក់ទូក , វិទ្យាល័យ បឹង ត្របែក, មណ្ឌលសុខភាពចាក់អង្រែក្រោម, មន្ទីរ ពេទ្យខ្មែរ-សូវៀត, សាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន) និង មន្ទីរពេទ្យបង្អែកនៅតាមបណ្តាខេត្តនានា។ ដោយឡែក នៅមុននេះបន្តិច ព្រឹកថ្ងៃទី០៥ ខែមេសា ឆ្នាំ២០២១ នេះ ទំព័រហ្វេសប៊ុកខាលើ ក៏បានចេញសេចក្តីជូនដំណឹង អំពាវនាវដល់ប្រជាពលរដ្ឋ ជាអ្នកលក់ដូរនៅផ្សារអូរឬស្សី ទាំងអស់ សូមទៅធ្វើតេស្ដរកមេរោគកូវីដ១៩ នៅវិទ្យាល័យបាក់ទូក។ គួរបញ្ជាក់ថា ផ្សារអូរប្ញស្សី ត្រូវបានផ្អាកដំណើរការរយៈពេល១៤ថ្ងៃ ដែលការផ្អាកដំណើរការនេះ គឺដើម្បីបង្ការ និងទប់ស្កាត់ការឆ្លងរីករាលដាលមេរោគកូវីដ១៩ ក្រោយមានអ្នកជំងឺកូវីដ១៩ សរុប ៦ នាក់ មានប្រភពនៅក្នុងផ្សារចែកចាយគ្រប់មុខទំនិញដ៏ធំមួយនេះ នៅក្នុងរាជធានីភ្នំពេញ៕ រក្សាសិទ្ធិដោយ៖ លឹម ហុង	2021-04-05T11:23:05+07:00	cen.com.kh	https://cen.com.kh/archives/317876.html
6e1ef702-887a-4ea7-9d21-d345491d5917	ករណីស្លាប់បុរសជនជាតិចិនអាយុ ៤២ឆ្នាំ ដោយសារដោយសារជំងឺកូវីដ១៩	ភ្នំពេញ ៖ ក្រសួងសុខាភិបាលបានឲ្យដឹងថា យោងតាមរបាយការណ៍ពីមន្ទីរពេទ្យមិត្តភាពខ្មែរ សូវៀត បានឱ្យដឹងថា បុរសជនជាតិចិនអាយុ ៤២ឆ្នាំ ដែលរស់នៅ Appartment PRINCE TOWER សង្កាត់វាលវង់ ខណ្ឌ៧មករា រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី ០៤ ខែមេសា ឆ្នាំ២០២១ វេលាម៉ោង២២និង០០នាទី ។ អ្នកជំងឺខាងលើត្រូវបានរកឃើញ វិជ្ជមានកូវីដ-១៩ នៅថ្ងៃទី ២៧ ខែមីនា ឆ្នាំ២០២១ ហើយត្រូវបានដាក់ឱ្យ សម្រាកព្យាបាលនៅមន្ទីរពេទ្យមិត្តភាពខ្មែរ សូវៀត នៅថ្ងៃទី ២៧ ខែមីនា ឆ្នាំ២០២១ នេះផងដែរ ដោយស្ថានភាពអ្នកជំងឺ មានសភាពធ្ងន់ធ្ងរតាំងពីចូលសម្រាកពេទ្យដំបូងតម្រូវឱ្យក្រុមគ្រូពេទ្យប្រើប្រាស់ម៉ាស៊ីន ជំនួយដង្ហើមតាំងពីថ្ងៃចូលសម្រាក ពេទ្យដំបូង តែទោះបីជាក្រុមគ្រូពេទ្យបានខិតខំជួយសង្គ្រោះ តាមលក្ខណៈបច្ចេកទេសយ៉ាងណាក៍ដោយក៍មិនអាចជួយអ្នកជំងឺបាន ហើយស្ថានភាពអ្នកជំងឺកាន់តែធ្ងន់ធ្ងរឡើងៗ ដែលបណ្តាលឱ្យអ្នកជំងឺបានស្លាប់បាត់បង់ជីវិតនៅថ្ងៃទី ០៤ ខែ មេសា ឆ្នាំ២០២១ វេលាម៉ោង ២២និង០០នាទី ។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិចិនអាយុ ៤២ឆ្នាំ ខាងលើនេះបានស្លាប់បាត់បង់ជីវិតដោយសារខ្សោយ សួតធ្ងន់ធ្ងរ និងរលាកសួតសងខាងដោយសារជំងឺកូវីដ -១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំ ជាទី បំផុតជាមួយក្រុមគ្រួសារសព។ គិតត្រឹមព្រឹក ថ្ងៃទី០៥ ខែមេសា ឆ្នាំ២០២១ អ្នកឆ្លងសរុបចំនួន ២៧៥២ នាក់ , អ្នកជាសះស្បើយចំនួន ១៧៤៧ នាក់ ,អ្នកកំពុងព្យាបាលចំនួន ៩៧៩ នាក់ និងអ្នកស្លាប់ចំនួន២១ នាក់៕ រក្សាសិទ្ធិដោយ : ចេស្តារ	2021-04-05T11:14:49+07:00	cen.com.kh	https://cen.com.kh/archives/317871.html
1e3b1924-7aa3-416b-ab08-d771228f96a3	អ្នកជំងឺកូវីដ១៩ ជាចុងភៅមង្គលការ ដែលកក្កដាសោភ័ណ្ឌ មកចូលរួមនោះ បានជាសះស្បើយហើយ	តាកែវ ៖ នៅព្រឹកថ្ងៃទី ០៥ ខែមេសា ឆ្នាំ២០២១នេះ អ្នកជំងឺឈ្មោះ ហ៊ីង សាមួន មានទីលំនៅរស់នៅភូមិប្រិច សង្កាត់រកាក្រៅ ក្រុងដូនកែវ ខេត្តតាកែវ ជាចុងភៅក្នុងថ្ងៃមង្គលការដែលកក្កដាសោភ័ណ្ឌ បានមកចូលរួមនោះ បានជាសះស្បើយហើយ និងត្រូវបានបញ្ជូនត្រឡប់ទៅគេហដ្ឋានវិញហើយ តែត្រូវឲគាត់ធ្វើចត្តាឡីស័ក នៅផ្ទះចំនួន ១៤ថ្ងៃបន្តទៀត ។ ក្នុងនោះដែរលោក កង អាណាន់ អភិបាលក្រុងដូនកែវ រួមជាមួយលោកវេជ្ជបណ្ឌិត ឈូវ ឈួន ប្រធានមន្ទីរពេទ្យបង្អែកខេត្តតាកែវ និងក្រុមការងារបានមកលើទឹកចិត្ត និងធ្វើការណែនាំដល់រូបគាត់ត្រូវបន្តធ្វើចត្តាឡីស័ក នៅក្នុងផ្ទះដាច់ដោយឡែកពីគេចំនួន ១៤ថ្ងៃ មិនអនុញ្ញាតឲដើរចេញក្រៅផ្ទះឡើយ ។ ដោយឡែកក្រុមគ្រួសាររបស់គាត់ ក៏ត្រូវបានបញ្ជូនត្រឡប់ទៅផ្ទះវិញដែរ ក្រោយយកសំណាកចំនួន ២ដងទៅពិនិត្យ ទទួលបានលទ្ធផលអវិជ្ជមានទាំង ២លើក ។ លោកវេជ្ជបណ្ឌិត ឈូវ ឈួន បានបញ្ជាក់ឲ្យដឹងថា ក្នុងករណីអ្នកជំងឺឈ្មោះ ហ៊ីង សាមួន ក្រោយរកឃើញថា មានវិជ្ជមានកូវីដ១៩នោះ គឺត្រូវបានក្រុមគ្រូពេទ្យយកគាត់មកធ្វើការព្យាបាល ចំនួន ៨ថ្ងៃ ដោយស្ថានភាពសុខភាពរបស់អ្នកជំងឺមានភាពរឹងមាំ សុខភាពល្អនោះ ក្រុមគ្រូពេទ្យបាន យកសំណាករបស់អ្នកជំងឺ ហ៊ីង សាមួន នោះទៅពិនិត្យនៅក្នុងមន្ទីរពេទ្យបង្អែកខេត្តជំនួន ៣លើក និងលើកទី ៤ យកសំណាករបស់គាត់ទៅពិនិត្យនៅវិទ្យាស្ថានប៉ាស្ទ័រ ជាលទ្ធផលទាំង ៤លើក គឺបានបញ្ជាក់ថា អវិជ្ជមានកូវីដ១៩ ទាំង ៤លើក ។ ក្រោយដឹងលទ្ធផលច្បាស់លាស់ និងការអះអាងពីលោកប្រធានមន្ទីរពេទ្យបង្អែកខេត្តតាកែវផងដែរនោះ លោក កង អាណាន់ អភិបាលក្រុងដូនកែវ ក៏បានសំណូមពរដល់បងប្អូនប្រជាពលរដ្ឋទាំងអស់ សូមកុំមានការយល់ច្រឡំពីមតិ និងពាក្យចរចាមអារ៉ាម របស់បងប្អូនប្រជាពលរដ្ឋមួយចំនួន ដែលថាពេទ្យចាប់ច្រឡំនោះ គឺមិនពិតទេ រាល់លទ្ធផលទាំងអស់ គឺកើតចេញពីការរកឃើញពីសំណាករបស់អ្នកជំងឺផ្ទាល់ និងចេញលទ្ធផលដោយក្រសួងជំនាញ ៕ រក្សាសិទ្ធិដោយ៖ តាកែវ	2021-04-05T10:42:21+07:00	cen.com.kh	https://cen.com.kh/archives/317842.html
d8f658ec-9a0f-4c60-83dc-eac2eb099633	អាជ្ញាធរ រកឃើញចំនួនអ្នកឆ្លងកូវីដ-១៩ នៅផ្សារអូរឫស្សី កាន់តែច្រើន	រាជធានីភ្នំពេញ៖ អាជ្ញាធរ និងមន្រ្ដីជំនាញ បានបន្ដរកឃើញអ្នកឆ្លងកូវីដ១៩ នៅក្នុងផ្សារអូរឫស្សី មានចំនួនកាន់តែច្រើនឡើង ហើយអាជ្ញាធរបន្ដអំពាវនាឲ្យបងប្អូនជាអាជីវករទាំងអស់ នៅក្នុងផ្សារអូរឫស្សី ត្រូវយកសំណាកមកពិនិត្យជាបន្ទាន់។ គិតត្រឹម ថ្ងៃទី៤ ខែមេសា ឆ្នាំ២០២១ មន្រ្ដីជំនាញបានរកឃើញអាជីវករ និងសន្តិសុខ នៅផ្សារអូរឫស្សី ចំនួន១៦នាក់ ឆ្លងកូវីដ១៩ ហើយក្នុងនោះមានអាជីវករ១២នាក់ និងសន្តិសុខ៤នាក់។ ជាមួយគ្នានេះ អាជ្ញាធរបានអំពាវនាវដល់បងប្អូនអាជីវករទាំងអស់ នៅក្នុងផ្សារអូរឫស្សី សូមយកសំណាកទៅពិនិត្យជាបន្ទាន់។ ប៉ុន្ដែនៅក្នុងករណីបងប្អូនគេចវេះមិនព្រមយកសំណាកមកពិនិត្យទេនោះ អាជ្ញាធរអាចនឹងប្រើប្រាស់វិធានការតាមផ្លូវច្បាប់។ ជាមួយគ្នានេះដែរ លោក ឃួង ស្រេង អភិបាលរាជធានីភ្នំពេញ បានអំពាវនាវដល់អ្នកពាក់ព័ន្ធនឹងអ្នកជំងឺកូវីដ១៩ទាំង១៦នាក់នោះ ទាំងដោយផ្ទាល់ និងប្រយោល សូមមេត្ដាទៅធ្វើតេស្ត ស្វែងរកមេរោគកូវីដ-១៩ នៅវិទ្យាល័យបាក់ទូក។ លោក លឹម សុភា បានបញ្ជាក់ថា «គិតចាប់តាំងពីថ្ងៃទី២៩ ខែមីនា ដល់ថ្ងៃទី៤ ខែមេសា ឆ្នាំ២០២១ មានបងប្អូនចំនួន១៦នាក់ បានឆ្លងកូវីដ-១៩ ហើយក្នុងនោះមានអាជីវករ ចំនួន១២នាក់ និងសន្តិសុខ ចំនួន៤នាក់។ ប៉ុន្ដែក្រោយមានហេតុការណ៍បែបនេះកើតឡើង អាជ្ញាធរ និងមន្រ្តីសុខាភិបាល បានអំពាវនាវដល់បងប្អូនអាជីវករទាំងអស់ នៅក្នុងផ្សារអូរឫស្សី ត្រូវទៅយកសំណាក នៅវិទ្យាល័យបាក់ទូក។ ប៉ុន្តែប្រសិនបើពួកគាត់ខ្លះមិនបានយកសំណាកទៅពិនិត្យទេនោះ ពួកគាត់អាចប្រឈមមុខនឹងការប្រើប្រាស់វិធានការតាមផ្លូវច្បាប់»។ សូមជម្រាបថា សាលារាជធានីភ្នំពេញ បានជូនដំណឹងថា ប្រសិនបើមានរោគសញ្ញា ឬមានបញ្ហាចម្ងល់ផ្សេងៗ អាចទាក់ទងទៅលេខ Hotline និងលេខទូរស័ព្ទចំនួន៣ប្រព័ន្ធទៀត រួមមាន៖ ទី១-Hotline 1299, ទី២-098 379 777, ទី៣-077 856 966 និងទី៤-099 429 040។ ក្រៅពីនេះ បងប្អូនប្រជាពលរដ្ឋ ក៏អាចទាក់ទងតាម Facebook របស់រដ្ឋបាលរាជធានីភ្នំពេញផងដែរ។ រដ្ឋបាលរាជធានីភ្នំពេញ កាលពីយប់ ថ្ងៃទី៣ ខែមេសា ឆ្នាំ២០២១ បានសម្រេចផ្អាកការចេញចូលផ្សារអូរឫស្សី ជាបណ្តោះអាសន្នរយៈពេល១៤ថ្ងៃ។ ការផ្អាកនេះបានធ្វើឡើង បន្ទាប់ពីរកឃើញអាជីវករ អនុប្រធានផ្សារ និងសន្តិសុខសរុប៦នាក់ បានកើតជំងឺកូវីដ១៩។ បើតាមសេចក្តីជូនដំណឹង បានបញ្ជាក់ថា ការផ្អាកនេះបានធ្វើឡើង ចាប់ពីថ្ងៃទី៤-១៧ ខែមេសា ឆ្នាំ២០២១។ រីឯការផ្អាកដំណើរការផ្សារជាបណ្ដោះអាសន្ននេះ ដើម្បីបង្ការ និងទប់ស្កាត់ការឆ្លងរីករាលដាលមេរោគកូវីដ១៩ទៅដល់អាជីវករ និងអតិថិជន ក៏ដូចជា ប្រជាពលរដ្ឋចេញចូលផ្សារ ផងដែរ៕	2021-04-05T10:08:45+07:00	kbnnews.com	https://kbn.news/archives/215394
7acd4ce0-626f-4c0a-99b3-db7bb5dc322e	ក្រុមគ្រូពេទ្យព្យាបាលអ្នកជំងឺ សូមប្រុងប្រយ័ត្ន និងថែរក្សាសុខភាពចំពោះខ្លួនឯងអោយបានខ្ពស់ ជៀសវាងការឆ្លងជំងឺកូវីដ១៩	តាកែវ ៖ អភិបាលខេត្តតាកែវ ឯកឧត្តម អ៊ូច ភា បានក្រើនរំលឹកបន្ថែមទៀត ទៅដល់ក្រុមគ្រូពេទ្យទាំងអស់ ដែល មានភារកិច្ចស្នូលក្នុងការពិនិត្យ ព្យាបាល និងថែទាំងអ្នកជំងឺគ្រប់ប្រភេទ សូមបង្កើនការប្រុងប្រយ័ត្ន និង ថែរក្សា សុខភាពចំពោះខ្លួនឯងអោយបានខ្ពស់ ដើម្បីការពារកុំឲ្យឆ្លងជំងឺកូវីដ១៩ ពីព្រោះក្នុងពេលបច្ចុប្បន្ននេះ លោកគ្រូ-អ្នកគ្រូពេទ្យទាំងអស់ គឺជាមនុស្សដែលមិនអាចខ្វះបាន នៅក្នុងកត្តាព្វកិច្ចប្រយុទ្ធប្រឆាំងនិងទប់ស្កាត់ការឆ្លងរីករាលដាលនៃជម្ងឺកូវីដ១៩ ។ នៅក្នុងឱកាសអញ្ជើញចូលរួមបើកយុទ្ធនាការចាក់វ៉ាក់ស៊ីស៊ីណូវ៉ាក់ ជូនមន្រ្តីរាជការខេត្តតាកែវ នៅសាលប្រជុំមន្ទីរសុខាភិបាលខេត្ត នាព្រឹកថ្ងៃអាទិត្យ ទី០៤ ខែមេសា ឆ្នាំ២០២១ ឯកឧត្តម អ៊ូច ភា អភិបាលខេត្ត បានមានប្រសាសន៍បន្តថា យើងដឹងហើយថា ក្រុមគ្រូពេទ្យដែលជាកងទ័ពអាវសជួរមុខ ពួកគាត់មមាញឹកក្នុងការ ពិនិត្យ និងព្យាបាលអ្នកជំងឺទូទៅច្រើននាក់ណាស់ ជារៀងរាល់ថ្ងៃ មិនថារដ្ឋនិងផ្នែកឯកជន ដូច្នោះសូមក្រុមគ្រូពេទ្យទាំងអស់ ត្រូវបង្កើនការយកចិត្តទុកដាក់ប្រយ័ត្នប្រយែងចំពោះខ្លួនឯង ព្រោះប្រសិនណាគ្រូពេទ្យសង្ស័យឬបានឆ្លងជំងឺកូវីដ១៩ នោះនឹងយកគ្រូពេទ្យទៅធ្វើចត្តាឡីស័កឬព្យាបាលជំងឺកូវីដ១៩សិន ។ ឯកឧត្តមអភិបាលខេត្តតាកែវ បន្ថែមទៀតថា បញ្ហាក្រុមគ្រូពេទ្យដែលព្យាបាលអ្នកជំងឺច្រើន ហើយមិនបានចាប់អារម្មណ៍លើអ្នកផ្ទុកជំងឺកូវីដ១៩ វាជាក្តីបារម្ភសម្រាប់យើង ព្រោះបើកាលណាគ្រូពេទ្យគាត់បានប៉ះពាល់ដោយផ្ទាល់ ឬដោយប្រយោលចំពោះអ្នកសង្ស័យឬអ្នកកើតជំងឺកូវីដ១៩ នឹងត្រូវយកគាត់ទៅធ្វើចត្តាឡីស័ករយៈពេល១៤ថ្ងៃ ដែលអាចខ្វះក្រុមគ្រូពេទ្យសម្រាប់ប្រយុទ្ធប្រឆាំងនឹងជំងឺកូវីដ១៩នេះ ដូច្នោះសូមក្រើនរំលឹកជាថ្មីម្តងទៀតដល់ក្រុមគ្រូពេទ្យទាំងអស់ បង្កើនការប្រុងប្រយ័ត្នអោយបានខ្ពស់ ។ ជាមួយគ្នានេះដែរ ក្រៅពីបានរំលឹកទៅដល់ក្រុមគ្រូពេទ្យអោយប្រុងប្រយ័ត្នក្នុងពេលព្យាបាលអ្នកជំងឺ ឯកឧត្តមក៏បានណែនាំបន្ថែមផងដែរទៅដល់អភិបាលក្រុងស្រុកទាំង១០របស់ខ្លួន ត្រូវយកចិត្តទុកដាក់បន្តទៀត ចំពោះបងប្អូនប្រជាពលរដ្ឋដែលពួកគាត់បានវិលត្រឡប់មកលេងស្រុកកំណើតជួបជុំបងប្អូន ពិសេសក្នុងឱកាសបុណ្យចូលឆ្នាំប្រពៃណីជាតិខ្មែរខាងមុខនេះ និងអប់រំផ្សព្វផ្សាយបន្ថែមទៀត ពោលគឺត្រូវតម្រូវអោយពួកគាត់ដែល វិលត្រឡប់មកលេងស្រុកកំណើតឬអ្នកចំណូលថ្មី ត្រូវសាកសួរព័ត៌មានអំពីគាត់ឲ្យបានច្បាស់ ថាតើគួរយកគាត់មកធ្វើចត្តាឡីស័កឬយ៉ាងណា ដើម្បីកុំអោយជំងឺកូវីដ១៩ បន្តឆ្លងរីករាលដាលចូលដល់សហគមន៍យើងកាន់តែធ្ងន់ធ្ងរជាងនេះបន្ថែមទៀត ។ បើតាមការបញ្ជាក់ពីឯកឧត្តម នុត ស៊ីណាត ប្រធានមន្ទីរសុខាភិបាលខេត្តតាកែវ នៅក្នុងយុទ្ធនាការចាក់វ៉ាក់សាំងស៊ីណូវ៉ាក់ថ្ងៃដំបូងសម្រាប់ខេត្តតាកែវ ដែលចាក់ជូនសមាជិកក្រុមប្រឹក្សាខេត្ត ថ្នាក់ដឹកនាំខេត្ត នឹងមន្រ្តីរាជការជុំវិញខេត្តនាពេលនេះ គឺខេត្តតាកែវ ទទួលបានវ៉ាក់សាំងស៊ីណូវ៉ាក់ប្រមាណជិត៤ម៉ឺនដូស ដែលនឹងចាក់ជូនមន្រ្តីរាជការទូទាំងខេត្តតាកែវ ជិត២ម៉ឺននាក់ផងដែរ ៕រក្សាសិទ្ធិដោយ៖ តាកែវ	2021-04-05T09:53:43+07:00	cen.com.kh	https://cen.com.kh/archives/317792.html
193af444-4aa1-41a9-8bb0-dc58a0e06395	បុរសឆ្លងកូវីដ១៩ម្នាក់នៅរតនគិរី សង័្សយរាលដាលដល់មនុស្ស៣០នាក់ នៅស្ទឹងត្រែង	ខេត្តស្ទឹងត្រែង៖ អាជ្ញាធរខេត្តស្ទឹងត្រែង បានរកឃើញប្រជាពលរដ្ឋ រស់នៅអូរពងមាន់ ចំនួន ៣០នាក់ សង័្សយមានការពាក់ព័ន្ធនឹងបុរសមានជំងឺកូវីដ-១៩ រស់នៅខេត្តរតនគិរី។ លោក ម៉ែន គុង អ្នកនាំពាក្យរដ្ឋបាលខេត្តស្ទឹងត្រែង បានឲ្យដឹង កាលពីយប់ថ្ងៃទី៤ ខែមេសាឆ្នាំ ២០២១ តាមបណ្ដាញសង្គម Telegram ថា ប្រជាពលរដ្ឋទាំង៣០នាក់ ដែលមានការសង័្សយនោះ ត្រូវបានក្រុមការងារ ប្រយុទ្ធនឹងជំងឺកូវីដ-១៩ ខេត្ត ចុះទៅយកសំណាករួចរាល់ហើយ។ រីឯសំណាកទាំងនោះ ក៏បានបញ្ជូនទៅវិភាគ នៅក្នុងវិទ្យាស្ថានជាតិសុខភាពសាធារណៈ នារាជធានីភ្នំពេញ (NIPH) ក្នុងយប់នេះ។ សូមជម្រាបថា ព័ត៌មានខាងលើនេះ ក៏ត្រូវបានគេហទំព័ររបស់ទូរទស្សន៍ខេត្តស្ទឹងត្រែង បានផ្សាយផងដែរ៕	2021-04-05T09:12:17+07:00	kbnnews.com	https://kbn.news/archives/215384
7d5dd3f2-77ef-43e3-922b-4836ae0b479b	គ្រូពេទ្យចុះយកស្រ្តីអាជីវករម្នាក់ លក់ដូរនៅផ្សារអូឫស្សី ដែលបានឆ្លងជំងឺកូវីដ	នៅវេលាម៉ោង១៧និង៥០នាទីថ្ងៃទី០៤ ខែមេសា ឆ្នាំ២០២១ ក្រុមគ្រូពេទ្យមន្ទីរពេទ្យបង្អែករាជធានីនៃ មន្ទីរសុខាភិបាលរាជធានីភ្នំពេញ ដោយមានការសម្របសម្រួល ពី គណៈបញ្ជាការឯកភាពខណ្ឌ បានចុះមកស្រ្តីឆ្លងជំងឺកូវីដម្នាក់ នៅចំណុចផ្ទះលេខ១៨៧ ផ្លូវ២៥៣ ភូមិ២ សង្កាត់ទឹកល្អក់៣ ខណ្ឌទួលគោក។ សមត្ថកិច្ច បានឲ្យដឹងថា ស្រ្តីដែលឆ្លងជំងឺកូវីដនេះ មានឈ្មោះ កាំង មុំ ភេទស្រី អាយុ៤៧ឆ្នាំ ជនជាតិខ្មែរ មុខរបរ លក់ដូរនៅផ្សារអូឬស្សី ស្នាក់នៅទីតាំងខាងលើ។ ចំពោះទីតាំងខាងលើ គណៈបញ្ជាការឯក សម្រេចឲ្យបិទហាមចេញចូល ធ្វើចត្តាឡីនៅនឹងទីតាំង រង់ចាំក្រុមសុខាភិបាល ចុះមកយកសំណាក៕	2021-04-05T09:00:35+07:00	kbnnews.com	https://kbn.news/archives/215375
8d32c25d-0007-41f1-b3cf-ab5d2734fb15	យ៉ាងណាយ៉ាងណីទេ ! បុគ្គលិកក្រុមហ៊ុនរោងចក្រម៉េង អៀង ឆ្លងជំងឺកូវីដ	នៅវេលាម៉ោង១៧ និង៤០នាទីថ្ងៃទី០៤ ខែ មេសាឆ្នាំ២០២១ ក្រុមគ្រូពេទ្យមន្ទីរពេទ្យបង្អែករាជធានីនៃ មន្ទីរសុខាភិបាលរាជធានីភ្នំពេញ ដោយមានការសម្របសម្រួល ពី គណៈបញ្ជាការឯកភាពខណ្ឌ បានចុះមកយកអ្នកជំងឺម្នាក់ នៅចំណុចផ្ទះលេខ១០A ផ្លូវ៥២៨ ភូមិ២សង្កាត់បឹងកក់ទី១ខណ្ឌទួលគោក ។ អ្នកដែលឆ្លងជំងឺកូវីដនេះ មានឈ្មោះភោគ គង់ ភេទប្រុស អាយុ២៦ឆ្នាំ ជនជាតិខ្មែរ មុខរបរ បុគ្គលិកក្រុមហ៊ុនរោងចក្រម៉េង អៀង ស្នាក់នៅទីតាំងខាងលើ។ចំពោះទីតាំង គណៈបញ្ជាការឯកភាព សម្រេចអោយបិទហាមចេញចូល ធ្វើចត្តាឡីនៅនឹងទីតាំង រង់ចាំក្រុមសុខាភិបាលចុះមកយកសំណាក៕	2021-04-05T08:29:56+07:00	kbnnews.com	https://kbn.news/archives/215372
50c761e2-5407-4feb-8c82-5151b7461564	អាជីវករ និងសន្តិសុខ នៅផ្សារអូរឫស្សី ឆ្លងជំងឺកូវីដ-១៩ កើនឡើងដល់១៦នាក់ ខណៈអាជ្ញាធរនឹងវិធានការតាមច្បាប់អ្នកគេចវេះមិនទៅផ្ដល់សំណាក់	ក្រុមអាជីវករ និងសន្តិសុខ នៅផ្សារអូរឬស្សី ចំនួន ១៦នាក់ទៀត ក្នុងនោះមានអាជីវករ ១២នាក់ និងសន្តិសុខ ៤នាក់ ត្រូវបានរកឃើញឆ្លងកូវីដ-១៩ គិតត្រឹមល្ងាច ថ្ងៃទី៤ ខែមេសា ឆ្នាំ២០២១ ហើយអាជ្ញាធរបានអំពាវនាវដល់បងប្អូន អាជីវករទាំងអស់នៅក្នុងផ្សារអូរឫស្សី ប្រញាប់ទៅផ្ដល់យកសំណាកជាបន្ទាន់ដើម្បីចូលរួមទប់ស្កាត់ជំងឺកូវីដ-19 , ប៉ុន្តែប្រសិនបើ អាជីវករណានៅតែបន្តគេចវេះមិនព្រមទៅផ្ដល់សំណាក ត្រូវចាត់ការតាមច្បាប់។ ដោយសារមូលហេតុឆ្លងជំងឺកូវីដ-១៩ នេះហើយ ទើបរដ្ឋបាលរាជធានីភ្នំពេញ កាលពីយប់ថ្ងៃទី០៣ ខែមេសា ឆ្នាំ២០២១ បានសម្រេចផ្អាកដំណើរការជាបណ្ដោះអាសន្នភ្លាមៗចំពោះមជ្ឈមណ្ឌលពាណិជ្ជកម្មផ្សារអូរឫស្សីរយៈពេល ១៤ថ្ងៃ ប់ពីថ្ងៃទី០៤ រហូតដល់ថ្ងៃទី១៧ ខែមេសា ឆ្នាំ២០២១។ កាលនោះរកឃើញអាជីវករ អនុប្រធានផ្សារ និងសន្តិសុខសរុប ៦នាក់ បានកើតជំងឺកូវីដ-១៩ ប៉ុន្តែមកដល់ពេលនេះបានកើនឡើងរហូតដល់ ១៦នាក់ហើយ។ គិតត្រឹមម៉ោង៧៖០០នាទីព្រឹក ថ្ងៃទី០៤ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ២៦៨៩នាក់ ក្នុងនោះករណីសហគមន៍២០កុម្ភៈ ចំនួន២១៥៩នាក់, អ្នកជាសះស្បើយចំនួន ១៦៥៣នាក់, អ្នកកំពុងសម្រាកព្យាបាលចំនួន ១០១២នាក់, អ្នកស្លាប់ចំនួន ១៩នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕ រក្សាសិទ្ធិ : ពិសិដ្ឋ CEN	2021-04-05T08:17:59+07:00	cen.com.kh	https://cen.com.kh/archives/317723.html
41956fa2-7f5b-44e9-9507-c4c6f8dccc1b	មនុស្សម្នាក់ទៀតស្លាប់ដោយសារកូវីដ១៩នៅកម្ពុជា ខណៈការឆ្លងនៅធ្ងន់ធ្ងរនៅឡើយ	ក្រសួងសុខាភិបាលកម្ពុជានៅថ្ងៃច័ន្ទនេះ បានឲ្យដឹងថាមនុស្សម្នាក់ទៀតជាជនជាតិចិនបានស្លាប់ដោយសារជំងឺកូវីដ១៩ ខណៈមនុស្សជាង៦០នាក់ទៀតបានឆ្លងជំងឺកូវីដ១៩។ នៅក្នុងសេចក្តីប្រកាសព័ត៌មានមួយ ក្រសួងសុខាភិបាលបានឲ្យដឹងថាបុរសជនជាតិចិន អាយុ៤២ឆ្នាំ រស់នៅApartment Prince Tower សង្កាត់វាលវង់ ខណ្ឌ៧មករា រាជធានីភ្នំពេញ បានស្លាប់ដោយសារជំងឺកូវីដ១៩ នៅថ្ងៃទី៤ ខែមេសា វេលាម៉ោង១០យប់ នៅមន្ទីរពេទ្យមិត្តភាពខ្មែរសូវៀត។ ក្រសួងបន្តថាអ្នកជំងឺត្រូវបានរកឃើញផ្ទុកវីរុសជំងឺកូវីដ១៩ កាលពីថ្ងៃទី២៧ ខែមីនា ហើយស្ថានភាពអ្នកជំងឺមានសភាពធ្ងន់ធ្ងរតាំងពីចូលសម្រាកពេទ្យដំបូង។ ក្រសួងបញ្ជាក់ថាបុរសជនជាតិចិននោះ បានស្លាប់ដោយសារខ្សោយសួតធ្ងន់ធ្ងរនិងរលាកសួតសងខាង ក្រោយវាយប្រហារដោយជំងឺកូវីដ១៩។ គិតត្រឹមព្រឹកថ្ងៃទី៥ ខែមេសា ករណីស្លាប់ដោយសារជំងឺកូវីដ១៩ មានចំនួន២១នាក់ ក្នុងនោះមានជនជាតិចិន២នាក់។ នៅក្នុងសេចក្តីប្រកាសព័ត៌មានដាច់ដោយឡែកមួយទៀត ក្រសួងសុខាភិបាលបានឲ្យដឹងថាមនុស្ស៦៣នាក់ទៀតបានឆ្លងជំងឺកូវីដ១៩ នៅក្នុងព្រឹត្តិការណ៍ឆ្លងសហគមន៍ ដែលនាំឲ្យករណីឆ្លងសរុបមានទៅដល់២.២២២នាក់ ចាប់ពីផ្ទុះឆ្លងថ្ងៃទី២០ ខែកុម្ភៈ។ ករណីឆ្លងថ្មីនេះ ភាគច្រើនមាននៅរាជធានីភ្នំពេញនិងខេត្តស្វាយរៀង។ ដើម្បីទប់ស្កាត់ការឆ្លងរាលដាលបន្តនេះ សាលារាជធានីភ្នំពេញបានចេញបម្រាមហាមឃាត់ការធ្វើដំណើរក្នុងទីតាំងភូមិសាស្រ្តទីក្រុងភ្នំពេញ ចាប់ពីម៉ោង៨យប់ដល់ម៉ោង ៥ទៀបភ្លឺ ក្នុងរយៈពេល១៤ថ្ងៃ គឺចាប់ពីថ្ងៃទី១ ខែមេសា ឆ្នាំ២០២១៕	2021-04-05T07:00:00+07:00	khmer.voanews.com	https://khmer.voanews.com/a/one-more-chinese-dies-of-covid-as-infection-remains-serious/5840965.html
35ed4eee-1093-4d80-8adf-6c39bb631d57	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ នៅទូទាំងប្រទេស កើនដល់ចំនួន ៤១៨,៥៦៤នាក់ គិតត្រឹមថ្ងៃទី០៤ ខែមេសា	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃនេះបង្ហាញថា គិតត្រឹមថ្ងៃទី០៤ ខែមេសា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស សរុបទាំងអស់ចំនួន៖ ៤១៨,៥៦៤នាក់។	2021-04-05T04:32:00+07:00	freshnewsasia.com	https://m.freshnewsasia.com/index.php/en/localnews/192192-2021-04-04-14-32-04.html
07fa2989-b06d-44f3-b420-4a3abb9f77b8	ខេត្តរតនគិរី រកឃើញអ្នកកើតជំងឺកូវីដ១៩ ជាលើកដំបូងក្នុងព្រឹត្តិការណ៍សហគមន៍២០កុម្ភៈ	រដ្ឋបាលខេត្តរតនគិរី បានប្រកាសឱ្យដឹងថា នៅថ្ងៃទី០៤ ខែមេសា នេះ បានរកឃើញបុរសម្នាក់កើតជំងឺកូវីដ១៩ ដែលនេះជាករណីវិជ្ជមានកូវីដ១៩ជាលើកដំបូងហើយសម្រាប់ខេត្ត ក្នុងព្រឹត្តិការណ៍សហគមន៍២០កុម្ភៈ។ ក្នុងសេចក្តីជូនដំណឹងដែល Fresh News ទទួលបាន បានបញ្ជាក់ថា បុរសកើតជំងឺកូវីដ១៩នេះ មានឈ្មោះ ញឹក សុជា អាយុ ៣១ឆ្នាំ មានទីលំនៅក្នុងភូមិតាវែង ឃុំតាវែងលើ ស្រុកតាវែង ខេត្តរតនគិរី។ តាមការស្រាវជ្រាវបុរសរូបនេះ ចេញឃុំសំបុក ស្រុកចិត្របុរី ខេត្តក្រចេះ។ ក្នុងសេចក្តីជូនដំណឹងបានបញ្ជាក់ថា បុរសរូបនេះ កាលពីថ្ងៃទី១៤ ដល់ថ្ងៃទី២៤ ខែមីនា ឆ្នាំ២០២១ បានដើរលេងភ្លេង និងទំនាក់ទំនងជាមួយបងប្អូន មិត្តភ័ក្តិមួយចំនួននៅក្នុងខេត្តក្រចេះ។ ថ្ងៃទី២៥ ខែមីនា បានធ្វើដំណើរទៅខេត្តរតនគិរី ដល់ចំណុចអូរពងមាន់ឈប់រថយន្តទិញទឹក (មិនចុះពីឡាន)ទេ បន្ទាប់មកបានចុះចាក់ប្រេង និងទិញបាយម្ហូបនៅចំណុចអូរចេញ ភូមិតាអង ឃុំតាអង ស្រុកកូនមុំ ខេត្តរតនគិរី និងបន្តធ្វើដំណើរដល់ស្រុកតាវែង ហើយអាជ្ញាធរ បានឱ្យធ្វើចត្តាឡីស័កខ្លួនឯង ១៤ថ្ងៃ។ លុះដល់ថ្ងៃទី០១ ខែមេសា ដោយមានការសង្ស័យបុរសរូបនេះ បានទាក់ទងជាមួយមន្ត្រីសុខាភិបាលយកសំណាកទាំងប្តីប្រពន្ធ។ លទ្ធផលវិភាគចេញថ្ងៃទី០៤ ខែមេសា ឆ្នាំ២០២១ បង្ហាញថា បុរសឈ្មោះ ញឹក សុជា មានវិជ្ជមានជំងឺកូវីដ១៩។ រដ្ឋបាលខេត្តរតនគិរី បានអំពាវនាវដល់ប្រជាពលរដ្ឋ និងសាធារណជន ដែលមានជាប់ពាក់ព័ន្ធនឹងបុគ្គលឈ្មោះ ញឹក សុជា សូមផ្តល់ព័ត៌មាន ដើម្បីមន្ត្រីចុះយកសំណាក និងត្រូវធ្វើចត្តាឡីស័កខ្លួនឯងរយៈពេល ១៤ថ្ងៃ។ ក្នុងមានករណីសង្ស័យ ឬការប្រែប្រួលសុខភាព ទាក់ទងទៅទូរស័ព្ទលេខ ០៩៧ ៥៩៥ ៧៧៨ ៨ និង ០៩២ ១២១ ៣៨៣៕	2021-04-05T03:51:00+07:00	freshnewsasia.com	https://m.freshnewsasia.com/index.php/en/localnews/192188-2021-04-04-13-51-34.html
b1fabc59-0274-458e-aa0a-b8331cc8c2df	កម្ពុជា ជាប្រទេសដំបូងបង្អស់ ដែលផ្តល់វ៉ាក់សាំង បង្ការជំងឺកូវីដ-១៩ ដល់មន្រ្តីការទូត បរទេស	ភ្នំពេញ៖ ស្ថានទូតព្រុយណេប្រចាំកម្ពុជា បានលើកឡើងថា កម្ពុជាជាប្រទេសដំបូងបង្អស់ ដែលផ្តល់វ៉ាក់សាំងបង្ការជំងឺកូវីដ-១៩ ប្រភេទ AstraZeneca ដល់សហគមន៍ការទូត ខណៈវ៉ាក់សាំងនេះមានតម្រូវការខ្ពស់ ហើយការផ្គត់ផ្គង់នៅមានកម្រិតនៅឡើយ។នេះបើយោងតាមខ្លឹមសារលិខិត ដែលស្ថានទូតបរទេស និងអង្គការដៃគូរអភិវឌ្ឍន៍ជាច្រើនប្រចាំកម្ពុជា ផ្ញើរថ្លែងអំណរគុណ ចំពោះសម្ដេចតេជោ ហ៊ុន សែន ដែលអនុញ្ញាតឱ្យមន្ត្រីក្នុងស្ថាប័នខ្លួនទទួលបានវ៉ាក់សាំងកូវីដ១៩។ យោងតាមលិខិត របស់លោក ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ បានអោយដឹងថាបណ្ដាស្ថានទូតបរទេស និងអង្គការដៃគូរអភិវឌ្ឍន៍ជាច្រើនដែលប្រចាំនៅកម្ពុជា បានថ្លែងអំណរគុណចំពោះសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានអនុញ្ញាតឱ្យមន្ត្រីក្នុងស្ថានទូត និងស្ថាប័នរបស់ខ្លួន ទទួលបានការចាក់វ៉ាក់សាំងបង្ការជំងឺកូវីដ១៩ (AstraZeneca) ដូចប្រជាពលរដ្ឋខ្មែរទូទៅ ជាមួយនឹងការបញ្ជាក់ថា «កម្ពុជា ជាប្រទេសតូច តែមានបេះដូងធំ» គឺជាការពិត។ ខ្លឹមសារលិខិតបានបញ្ជាក់ថា ស្ថានទូតព្រុយណេប្រចាំកម្ពុជា ដែលជាប្រធានអង្គទូតប្រចាំកម្ពុជា និងអង្គទូតនានា ដូចជា បារាំង វៀតណាម ឥណ្ឌូណេស៊ី និងម៉ាឡេស៊ី ក៏ដូចជាអង្គការដៃគូរអភិវឌ្ឍន៍មួយចំនួនទៀត បានសម្តែងនូវអំណរគុណដ៏ជ្រាលជ្រៅជូនចំពោះ សម្តេចតេជោនាយករដ្ឋមន្ត្រី និងរាជរដ្ឋាភិបាលកម្ពុជា ដែលបានអនុញ្ញាតឱ្យសហគមន៍ការទូតប្រចាំកម្ពុជា ទទួលបានការចាក់វ៉ាក់សាំងបង្ការជំងឺកូវីដ-១៩ ប្រភេទ AstraZeneca (Covishield)។ តាមរយៈកំណត់ទូតរបស់ស្ថានទូតព្រុយណេប្រចាំកម្ពុជា បានលើកឡើងថា «ស្ថានទូតព្រុយណេជឿជាក់ថា កម្ពុជាជាប្រទេសដំបូងបង្អស់ ដែលផ្តល់វ៉ាក់សាំងបង្ការជំងឺកូវីដ-១៩ ប្រភេទ AstraZeneca ដល់សហគមន៍ការទូត ខណៈពេលដែលវ៉ាក់សាំងនេះមានតម្រូវការខ្ពស់ ហើយការផ្គត់ផ្គង់នៅមានកម្រិតនៅឡើយ»។ បណ្ដាអង្គទូតប្រចាំកម្ពុជាទាំងនោះ បានលើកឡើងទៀតថា ប្រសាសន៍របស់សម្តេចតេជោនាយករដ្ឋមន្ត្រី ដែលថា «កម្ពុជាជាប្រទេសតូចតែមានបេះដូងធំ» គឺជាការពិត។ សូមជម្រាបថា កាលពីថ្ងៃទី០៤ ខែមីនា ឆ្នាំ២០២១ កន្លងទៅ សម្ដេចតេជោ ហ៊ុន សែន បានប្រកាសពីការសម្រេចអនុញ្ញាតឱ្យជនបទេសនៅកម្ពុជា ដែលជាមន្ត្រីការទូត មន្ត្រីរបស់ស្ថាប័នហិរញ្ញវត្ថុអន្តរជាតិ និងមន្ត្រីអង្គការដៃគូអភិវឌ្ឍន៍ទាំងអស់ ទទួលបានការចាក់វ៉ាក់សាំងបង្ការជំងឺកូវីដ១៩ ដោយឥតគិតថ្លៃដូចប្រជាពលរដ្ឋខ្មែរទូទៅ។ មិនតែប៉ុណ្ណោះ ពួកគេក៏មានសិទ្ធិក្នុងការជ្រើសរើសយកវ៉ាក់សាំងដែលខ្លួនពេញចិត្តផងដែរ ក្នុងនោះមានវ៉ាក់សាំង Astra Zeneca និងវ៉ាក់សាំង Sinopharm។ ប្រការនេះបានស្ដែងឱ្យឃើញថា «ថ្វីដ្បិតជាប្រទេសតូច តែកម្ពុជាគឺពិតជាមានទឹកចិត្តធំធេងណាស់»៕	2021-04-05T03:45:00+07:00	dap-news.com	https://dap-news.com/national/2021/04/04/132744/
02f2ae4a-39e0-4637-aa10-88e922885091	គណៈកម្មការផ្សារចាក់អង្រែ ចុះបាញ់ថ្នាំសម្លាប់មេរោគទាំងក្នុងនិងក្រៅជុំវិញបរិវេណផ្សារ ដើម្បីចូលរួមបង្ការទប់ស្កាត់ជំងឺកូវីដ១៩ និងមេរោគផ្សេងៗ	ដើម្បីចូលរួមបង្ការទប់ស្កាត់ជំងឺកូវីដ១៩ ជាមួយរដ្ឋបាលរាជធានីភ្នំពេញ ក៏ដូចជារាជរដ្ឋាភិបាល នាល្ងាចថ្ងៃទី០៤ ខែមេសា ឆ្នាំ២០២១នេះ លោក គាត តូ ប្រធានគណៈកម្មការផ្សារចាក់អង្រែ ខណ្ឌមានជ័យ បានដឹកនាំការងារចុះបាញ់ថ្នាំសម្លាប់មេរោគនៅជុំវិញផ្សារបរិវេណផ្សារ និងក្នុងផ្សារ ដើម្បីបង្ការទប់ស្កាត់ការឆ្លងរាលដាលជំងឺកូវីដ១៩ នៅសហគមន៍។ ក្នុងពេលដឹកនាំមន្ត្រីចុះបាញ់ថ្នាំផ្សារចាក់អង្រែនេះ លោកប្រធានគណៈកម្មការផ្សារ បានលើកឡើងថា ក្រោយពីអាជីវករបានបិទតូបលក់ ឬរៀបចំឥវ៉ាន់ ទំនិញដាក់ចូលក្នុងតូបរួចរាល់ និងជាការចូលរួមការពារនូវការឆ្លងជំងឺកូវីដ១៩ គឺមុនក្រុមការងារបាញ់ថ្នាំសម្លាប់មេរោគនេះ ខាងគណៈកម្មការផ្សារបានចុះបាញ់ទឹកលាងសម្អាតទីធ្លាមុខផ្សារ តាមផ្លូវជុំវិញផ្សារ និងតាមចិញ្ចើមផ្លូវឱ្យមានអនាម័យល្អ បរិស្ថានស្អាត នេះគឺជាកត្តាសំខាន់ណាស់ ក្នុងការការពារការឆ្លងមេរោគនេះផងដែរ។ លោកបញ្ជាក់ថា ការងារនេះ គណៈកម្មការផ្សារមិនត្រូវមើលរំលងឡើយ ពេលអតិថិជន អាជីវករ មករកទិញអីវ៉ាន់ ឬមហាជនទូទៅដែលចេញចូលផ្សារ គឺពួកគាត់ទទួលបានបរិយាកាសល្អ ដែលអាចចៀសបានពីការឆ្លងមេរោគកូវីដ១៩ បានមួយចំណែកផងដែរ។ លោកបន្តថា ការងារនេះគណៈកម្មការផ្សារនៅតែបន្តចុះធ្វើជាប្រចាំ ពិសេសនៅថ្ងៃចុងសប្ដាហ៍ ដូចថ្ងៃនេះជាដើម។ លោក គាត តូ បានបញ្ជាក់ថា ដើម្បីសុខុមាលភាពរបស់អាជីវករ ពិសេសប្រជាពលរដ្ឋចេញចូលផ្សារ លោក ឃួង ស្រេង អភិបាលរាជធានីភ្នំពេញ បានណែនាំឱ្យគណៈកម្មការផ្សារចុះបាញ់ថ្នាំមូស ឬថ្នាំសម្លាប់មេរោគនៅតាមទីផ្សារនានាក្នុងរាជធានី។ ជាមួយគ្នានេះ គណៈកម្មការផ្សារបានលាងសម្អាតផ្សារក្នុងមួយសប្តាហ៍លាងម្តង ដោយក្រុមការងារលាងកន្លែងហូបចុក និងកន្លែងលក់បន្លែ សាច់ ដែលកន្លែងនេះ វាសម្បូរទៅដោយបាក់តេរីច្រើន បង្កឱ្យមានក្លិនស្អុយឆ្អេះឆ្អាប ប៉ុន្តែចំពោះកន្លែងមានលក់គ្រឿងទេស លក់សម្លៀកបំពាក់ គឺគាត់បោសជូតដោយខ្លួនឯងជារៀងរាល់ថ្ងៃទៅហើយ និងគណៈកម្មការក៏បានបាញ់ថ្នាំសម្លាប់មេរោគផងដែរ។ លោក គាត តូ បានបញ្ជាក់ទៀតថា ជុំវិញការបង្ការទប់ស្កាត់ជំងឺកូវីដ១៩នេះ គឺគណៈកម្មការផ្សារបានយកចិត្តទុកដាក់ធ្វើការផ្សព្វផ្សាយ និងណែនាំឲ្យអាជីវករនិងប្រជាពលរដ្ឋពាក់ម៉ាស បាញ់អាកុល វាស់កម្ដៅ និងបំពាក់ប្រព័ន្ធ QR Code ទប់ស្កាត់ដូវីដ Stop Covid នៅតាមច្រកចេញចូលក្នុងផ្សារផងដែរ ដោយចាប់ផ្ដើមអនុវត្តពីម៉ោង ៦ ព្រឹក រហូតមកដល់ល្ងាច។ ក្នុងឱកាសនេះ លោក គាត តូ ក៏បានបង្ហាញពីការយកចិត្តទុកដាក់ពីសំណាក់ពីលោកអភិបាលរាជធានីដល់អាជីវករ ដែលជាអ្នករងផលប៉ះពាល់នៃព្រឹត្តិការណ៍សហគមន៍ ២០ កុម្ភៈ និងអំពាវនាវឱ្យអាជីករ អតិថិជនរក្សាអនាម័យខ្លួនប្រាណ ពាក់ម៉ាសឱ្យបានត្រឹមត្រូវ លាងសម្អាតដៃឱ្យបានញឹកញាប់ រក្សាគម្លាតឱ្យបានឆ្ងាយពីគ្នា មុនប្រើប្រាសរបស់អ្វីមួយ ត្រូវតែលាងសម្អាតឱ្យបានស្អាតល្អ បាញ់អាល់កុល និងត្រូវទៅទទួលការចាក់វ៉ាក់សាំងឱ្យបានទាន់ពេលវេលាងដែរ៕	2021-04-05T02:46:00+07:00	freshnewsasia.com	https://m.freshnewsasia.com/index.php/en/localnews/192182-2021-04-04-12-46-19.html
285e6c10-c692-4f0a-9299-9700af3447fc	អភិបាលរាជធានីភំ្នពេញ ប្រគល់ (Tablet) ៦៨គ្រឿង ជូនក្រុមគ្រូពេទ្យប្រើប្រាស់សម្រាប់បញ្ចូលទិន្នន័យចាក់វ៉ាក់សាំងជំងឺកូវីដ១៩	លោក ឃួង ស្រេង អភិបាលរាជធានីភ្នំពេញ នារសៀលថ្ងៃទី០៤ ខែមេសា ឆ្នាំ២០២១នេះ បានប្រគល់កុំព្យូទ័រយួរដៃ (Tablet) ចំនួន ៦៨គ្រឿង ជូនដល់ក្រុមគ្រូពេទ្យ ដែលមានលោក ងី មានហេង ប្រធានមន្ទីរសុខាភិបាលរាជធានី ជាតំណាង ដើម្បីប្រើប្រាស់សម្រាប់ការងារបញ្ចូលទិន្នន័យនៃការចាក់វ៉ាក់សាំងបង្ការជំងឺកូវីដ-១៩ នៅរាជធានីភ្នំពេញ។ មន្ត្រីរដ្ឋបាលរាជធានីភ្នំពេញ បានឱ្យដឹងថា កុំព្យូទ័រយួរដៃទាំង ៦៨គ្រឿង ដែលប្រគល់ជូនក្រុមគ្រូពេទ្យ គឺសម្រាប់បម្រើការងារបញ្ចូលទិន្នន័យចាក់វ៉ាក់សាំងបង្ការជំងឺកូវីដ-១៩ ជូនប្រជាពលរដ្ឋដោយស្ម័គ្រចិត្តនៅទីតាំងចាក់វ៉ាក់សាំងកូវីដ-១៩ ទាំង ៣៤កន្លែង ទូទាំងរាជធានីភ្នំពេញ។ មន្ត្រីដដែលបានបញ្ជាកថា ព្យូទ័រយួរដៃទាំងនេះ គឺប្រគល់ជូនក្រុមគ្រូពេទ្យស្ម័គ្រចិត្តយុវជនសម្តេចតេជោ ១៤ គ្រឿង ក្រុមគ្រូពេទ្យស្ម័គ្រសម្តេចពិជ័យសេនា ទៀ បាញ់ ១៤គ្រឿង និងក្រុមគ្រូពេទ្យរបស់មន្ទីរសុខាភិបាលរាជធានីភ្នំពេញ ៤០គ្រឿង។ គួរបញ្ជាក់ថា ដើម្បីបង្ការទប់ស្កាត់ជំងឺកូវីដ-១៩នេះ លោក ឃួង ស្រេង បានយកចិត្តទុកដាក់ខ្លាំងណាស់ ដោយបានប្រគល់ម៉ាស អាកុល ជែល ម៉ាស៊ីនវាស់កម្ដៅ ស្បៀងអាហារជូនទៅរដ្ឋបាលខណ្ឌទាំង ១៤ កងកម្លាំងមានសមត្ថកិច្ច និងផ្សារទាំង ២៥ នៅក្នុងរាជធានីភ្នំពេញ ជាច្រើនលើកច្រើនសារួចមកហើយ ជាមួយនឹងការណែនាំឲ្យអាជ្ញាធរខណ្ឌទាំង ១៤ បន្តផ្សព្វផ្សាយអំពីវិធានការបង្ការទប់ស្កាត់ជំងឺកូវីដ-១៩ ដើម្បីឱ្យប្រជាពលរដ្ឋទាំងអស់ចូលរួមទប់ស្កាត់ជំងឺនេះទាំងអស់គ្នា ពិសេសគឺការអនុវត្តឱ្យបានវិធានការ ៣ការពារ ៣កុំ ជាដើម៕	2021-04-05T02:41:00+07:00	freshnewsasia.com	https://m.freshnewsasia.com/index.php/en/localnews/192181-2021-04-04-12-41-51.html
07cdb15d-bf19-4948-9731-cf54bb546417	ស្ត្រីជនជាតិខែ្មរអាយុ ៧២ឆ្នាំ ម្នាក់ស្លាប់ ដោយសារជំងឺកូវីដ-១៩	No Content	2021-04-05T00:39:00+07:00	dap-news.com	https://dap-news.com/national/2021/04/04/132733/
20851cdd-71ee-4281-b1ab-f5ce40dd7096	TOP NEWS: ក្រសួងសុខាភិបាល ចេញប្រកាសពីការស្លាប់ស្ត្រីជនជាតិខ្មែរម្នាក់ អាយុ៧២ឆ្នាំ ដោយសារជំងឺកូវីដ១៩ (Video inside)	ក្រសួងសុខាភិបាល នៅល្ងាចថ្ងៃទី០៤ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការស្លាប់របស់ស្ត្រីជនជាតិខ្មែរម្នាក់ អាយុ៧២ឆ្នាំ ដោយសារជំងឺកូវីដ១៩។ សេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅល្ងាចថ្ងៃនេះបានបញ្ជាក់ថា យោងតាមរបាយការណ៍ពីមន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្រ្តីជនជាតិខ្មែរអាយុ ៧២ឆ្នាំ ដែលរស់នៅពោធិ៍ចិនតុង ខណ្ឌពោធិ៍សែនជ័យ រាជធានីភ្នំពេញ បានស្លាប់បាត់បង់ជីវិត ដោយសារជំងឺកូវីដ-១៩ នាថ្ងៃទី០៣ ខែមេសា ឆ្នាំ២០២១ វេលាម៉ោង ១៣៖០០នាទី រសៀល។ ក្រសួងបន្តថា នៅថ្ងៃទី០២ ខែមេសា ឆ្នាំ២០២១ វេលាម៉ោង០៨៖០០នាទីព្រឹក ស្ត្រីខាងលើបានចូលមកសម្រាកព្យាបាលជំងឺ នៅមន្ទីរពេទ្យមិត្តភាពខ្មែរ-សូវៀត ដោយអ្នកជំងឺមានស្ថានភាពហត់ខ្លាំង ដែលតម្រូវឱ្យក្រុមគ្រូពេទ្យយកអ្នកជំងឺទៅ សម្រាកព្យាបាលក្នុងបន្ទប់សង្គ្រោះបន្ទាន់ ដោយប្រើប្រាស់ម៉ាស៊ីនជំនួយដង្ហើម និងបានយកសំណាកទៅវិភាគភ្លាមៗ។ រហូតដល់ថ្ងៃទី០៣ ខែ មេសា ឆ្នាំ២០២១ អ្នកជំងឺមានស្ថានភាពកាន់តែធ្ងន់ធ្ងរឡើង ហើយក្រុមគ្រូពេទ្យបានខិតខំយកចិត្តទុកដាក់ ជួយសង្គ្រោះតាមបច្ចេកទេសយ៉ាងណាក៏ដោយ ក៏នៅតែមិនអាចជួយសង្គ្រោះអ្នកជំងឺបាន ហើយគាត់បានស្លាប់បាត់បង់ជីវិត នៅថ្ងៃទី០៣ ខែមេសា ឆ្នាំ២០២១ វេលាម៉ោង ១៣៖០០នាទី រសៀល។ លទ្ធផលពិនិត្យសំណាករបស់គាត់ ដែលទទួលបានពីមន្ទីរពិសោធន៍ វិទ្យាស្ថានជាតិសុខភាពសាធារណៈ បញ្ជាក់ថា មានវិជ្ជមានវីរុសកូវីដ-១៩។ ស្ត្រីជនជាតិខ្មែរអាយុ ៧២ឆ្នាំ ខាងលើនេះបានស្លាប់បាត់បង់ជីវិតដោយសារវិបត្តិផ្លូវដង្ហើមធ្ងន់ធ្ងរ និងរលាកសួតទាំងសងខាងធ្ងន់ធ្ងរ បណ្តាលមកពីវីរុសកូវីដ-១៩។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទី បំផុតជាមួយក្រុមគ្រួសារសព។ យោងតាមរបាយការណ៍ផ្លូវការរបស់ក្រសួងសុខាភិបាល គិតត្រឹមថ្ងៃទី០៤ ខែមេសនេះ អ្នកជំងឺកូវីដ១៩ ដែលបានស្លាប់បាត់បង់ជីវិតមានចំនួនសរុប ២៥នាក់ហើយ។ ក្នុងនោះ ២០នាក់ស្លាប់ដោយសារជំងឺកូវីដ១៩ និងអ្នកជំងឺ ៥នាក់ ស្លាប់ដោយសារអាការៈនៃជំងឺផ្សេង។ * ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១។ * ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) * ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ * ទី៤៖ បុរសជនជាតិខ្មែរ អាយុ៧៥ឆ្នាំ ឈ្មោះ ស្តើង ជា បានស្លាប់នៅមន្ទីរពេទ្យមិត្តភាពខ្មែរ-សូវៀត ថ្ងៃទី២១ ខែមីនា ឆ្នាំ២០២១។ * ទី៥៖ ស្រ្តីជនជាតិខ្មែរ ឈ្មោះ អ៉ិន ម៉ានីតា ភេទស្រី អាយុ៦២ឆ្នាំ (ជាម្តាយតារាកំប្លែងស្រីពីន) រស់នៅក្រោយផ្សារសឡា ខណ្ឌមានជ័យ រាជធានីភ្នំពេញ។ * ទី៦៖ ឈ្មោះ ឈាន ប៊ុនធឿន ហៅឌីជេប៊ុម ជនជាតិខ្មែរ ភេទប្រុស អាយុ៣៨ឆ្នាំ ស្នាក់នៅភូមិកណ្តាល ឃុំមានជ័យ ស្រុកឧដុង្គ ខេត្តកំពង់ស្ពឺ ។ * ទី៧៖ ឈ្មោះ Wu Jiannan ជនជាតិចិន ភេទប្រុស ៤៣ឆ្នាំ ជាបុគ្គលិកកាស៊ីណូ នៅស្រុកកោះធំ ខេត្តកណ្តាល។ * ទី៨៖ ឈ្មោះ ថន ចាន់ធឿន អាយុ៥៥ឆ្នាំ មន្រ្តីនគរបាលចរាចរណ៍ ស្រុកកំណើត នៅស្រុកខ្សាច់កណ្តាល ខេត្តកណ្តាល។ * ទី៩៖ ស្ត្រីជនជាតិខ្មែរ ឈ្មោះ ប៉ែន ស៊ីណុន អាយុ៤៣ឆ្នាំ នៅខេត្តព្រះសីហនុ។ * ទី១០៖ ស្រ្តីជនជាតិខ្មែរ ឈ្មោះ Hou Houy នៅខណ្ឌប្ញស្សីកែវ រាជធានីភ្នំពេញ អាយុ៧២ឆ្នាំ។ * ទី១១៖ អ្នកជំងឺអាយុ៧៦ឆ្នាំ រស់នៅភូមិ២ ឃុំព្រែកខ្សាយ ស្រុកពាមរក៍ ខេត្តព្រៃវែង ស្លាប់នៅមន្ទីរពេទ្យរុស្ស៊ី ម៉ោង៧៖០៥នាទីយប់ ថ្ងៃទី២៧ ខែមីនា * ទី១២៖ អ្នកជំងឺ ភេទស្រី អាយុ៥៦ឆ្នាំ រស់នៅសង្កាត់វាលវង់ ខណ្ឌ៧មករា រាជធានីភ្នំពេញ ស្លាប់នៅវេលាម៉ោង១០៖៣៧នាទី ថ្ងៃទី៣១ ខែមីនា ឆ្នាំ២០២០១ នៅមន្ទីរពេទ្យរុស្ស៉ី។ * ១៣៖ អ្នកជំងឺកូវីដ១៩ អាយុ២៨ឆ្នាំ រស់នៅខណ្ឌឫស្សីកែវ រាជធានីភ្នំពេញ បានស្លាប់បាត់បង់ជីវិត ថ្ងៃទី៣១ ខែមីនា ឆ្នាំ២០២១ ម៉ោង ១៤៖៤០នាទីរសៀលនៅមន្ទីរពេទ្យមិត្តភាពខ្មែរ-សូវៀត។ * ១៤៖ អ្នកជំងឺកូវីដ១៩ ភេទស្រី អាយុ៥៦ឆ្នាំ រស់នៅសង្កាត់បឹងព្រលិត ខណ្ឌ៧មករា រាជធានីភ្នំពេញ បានស្លាប់នៅល្ងាចថ្ងៃទី៣១ ខែមីនា ឆ្នាំ២០២១ នៅមន្ទីរពេទ្យរុស្ស៉ី។ * ១៥៖ អ្នកជំងឺកូវីដ១៩ ភេទស្រី អាយុ៧០ឆ្នាំ រស់នៅសង្កាត់ទន្លេបាសាក់ ខណ្ឌចំការមន រាជធានីភ្នំពេញ ស្លាប់នៅព្រឹកថ្ងៃទី០១ ខែមេសា ឆ្នាំ២០២១ នៅមន្ទីរពេទ្យរុស្ស៉ី។ * ទី១៦៖ អ្នកជំងឺអាយុ ៦៧ឆ្នាំ មានអាសយដ្ឋាននៅសង្កាត់ផ្សារថ្មី២ ខណ្ឌដូនពេញ រាជធានីភ្នំពេញ។ ស្លាប់នៅព្រឹកថ្ងៃទី០១ ខែមេសា ឆ្នាំ២០២១។ * ទី១៧៖ អ្នកជំងឺកូវីដ១៩ ភេទស្រី អាយុ ៦១ឆ្នាំ មានអាសយដ្ឋាននៅសង្កាត់និរោធន៍ ខណ្ឌច្បារអំពៅ។ ស្ត្រីរូបនេះ បានស្លាប់បាត់បង់ជីវិតនៅថ្ងៃទី០១ ខែមេសា ឆ្នាំ២០២១ វេលាម៉ោង ២២៖៣០នាទី។ * ទី១៨៖ អ្នកជំងឺកូវីដ១៩ ភេទប្រុស អាយុ ២៩ឆ្នាំ មានអាសយដ្ឋាននៅសង្កាត់វត្តភ្នំ ខណ្ឌដូនពេញ។ បុរសរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១៦៖១០នាទី។ * ទី១៩៖ អ្នកជំងឺកូវីដ១៩ ជាបុរសជនជាតិកូរ៉េ អាយុ ៤៨ឆ្នាំ បានស្លាប់បាត់បង់ជីវិត នៅថ្ងៃទី០២ ខែមេសា ឆ្នាំ២០២១ វេលាម៉ោង ១៣៖៣០នាទី។ * ទី២០៖ អ្នកជំងឺកូវីដ១៩ ជាស្ត្រីជនជាតិខ្មែរ អាយុ ៧២ឆ្នាំ មានអាស័យដ្ឋាននៅខណ្ឌពោធិ៍សែនជ័យ។ ស្ត្រីអ្នកជំងឺរូបនេះ បានស្លាប់ នៅថ្ងៃទី០៣ ខែមេសា ឆ្នាំ២០២១ វេលាម៉ោង ១៣៖០០នាទី។ * ១៖ បុរសជនជាតិចិន ឈ្មោះ ឡាយ ប៊ីនស៊ាង អាយុ ៣៣ឆ្នាំ។ ស្លាប់នៅថ្ងៃទី០៤ ខែមីនា ឆ្នាំ២០២១ ដោយសារការរើមេថ្នាំញៀនធ្ងន់ធ្ងរបណ្តាលឱ្យគាំងបេះដូង។ * ២៖ បុរសជនជាតិខ្មែរអាយុ ៦៩ឆ្នាំ នៅភូមិជ័យឧត្តម ឃុំព្រែកខ្សាយ «ខ» ស្រុកពាមរក៍ ខេត្តព្រៃវែង។ ស្លាប់នៅថ្ងៃទី១៤ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៣៖ ស្ត្រីជនជាតិខ្មែរអាយុ ៤៣ឆ្នាំ មានអាសយដ្ឋាននៅខេត្តព្រះសីហនុ។ ស្លាប់នៅថ្ងៃទី២៦ ខែមីនា ឆ្នាំ២០២១ ដោយសារបាត់បង់ឈាមច្រើនយ៉ាងគំហុក។ * ៤៖ បុរសជនជាតិខ្មែរអាយុ ៣៩ឆ្នាំ នៅលំនៅឋាននៅឧទ្យានទន្លេបាសាក់ ខណ្ឌចំការមន រាជធានីភ្នំពេញ។ ស្លាប់នៅថ្ងៃទី២៨ ខែមីនា ឆ្នាំ២០២១ ដោយសារជំងឺស្ទះសរសៃឈាមបេះដូង។ * ៥៖ ស្ត្រីជនជាតិខ្មែរអាយុ ៥៩ឆ្នាំ មានលំនៅឋានក្នុងសង្កាត់ស្រះចក ខណ្ឌដូនពេញ។ អ្នកជំងឺរូបនេះ បានស្លាប់នៅថ្ងៃទី០១ ខែមេសា ឆ្នាំ២០២១ វេលាម៉ោង ១២៖០០នាទីថ្ងៃត្រង់ នៅគេហដ្ឋាន៕	2021-04-05T00:31:00+07:00	freshnewsasia.com	https://m.freshnewsasia.com/index.php/en/localnews/192161-2021-04-04-10-31-48.html
c4df1c92-0b0a-4bf8-afc0-72b67f9f8e6d	ក្រសួងសុខាភិបាលរកឃើញអ្នកឆ្លងជំងឺកូវីដ-១៩ ចំនួន ៤៤នាក់ បន្ថែមទៀត	ក្រសួងសុខាភិបាលរកឃើញអ្នកឆ្លងជំងឺកូវីដ-១៩ នៅក្នុងសហគមន៍ចំនួន ៤៣នាក់ និងករណីនាំចូលម្នាក់ ហើយករណីជាសះស្បើយចំនួន ៦៨នាក់ នៅថ្ងៃអាទិត្យ ទី៤ ខែមេសា។ ករណីឆ្លងថ្មីក្នុងសហគមន៍ទាំង ៤៣នាក់ នេះ សុទ្ធតែជាជនជាតិខ្មែរដែលរកឃើញនៅរាជធានីភ្នំពេញចំនួន ២៥នាក់នៅព្រះសីហនុ ១៧នាក់ និងខេត្តស្វាយរៀងម្នាក់។ ជាមួយគ្នានេះ សាលារាជធានីភ្នំពេញ បានបង្ហាញអត្តសញ្ញាណអ្នកឆ្លងកូវីដ-១៩ នៅរាជធានីភ្នំពេញទាំង ២៥នាក់ ក្នុងនោះមានកុមារ ៣នាក់ ដែលផ្ទុយពីសេចក្តីប្រកាសព័ត៌មានរបស់ក្រសួងសុខាភិបាល។ សេចក្តីជូនដំណឹងរបស់សាលារាជធានីភ្នពេញ ចុះថ្ងៃទី៤ ខែមេសា បានបង្ហាញអំពីឈ្មោះ ភេទ អាយុ ទីកន្លែងការងារ និងទីកន្លែងរស់នៅរបស់អ្នកជំងឺផងដែរ ប៉ុន្តែមិនបានបង្ហាញរូបថតនោះទេ។ សាលារាជធានីភ្នំពេញ អំពាវនាវដល់ប្រជាពលរដ្ឋ ដែលធ្លាប់ប្រាស្រ័យទាក់ទងជាមួយអ្នកជំងឺកូវីដ១៩ ទាំងនេះ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងរួសរាន់ទៅយកសំណាកធ្វើតេស្ត នៅតាមទីតាំងដែលបានកំណត់ ក្នុងនោះមាននៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល ព្រមទាំងត្រូវដាក់ខ្លួនឲ្យនៅដាច់ដោយឡែករយៈពេល ១៤ថ្ងៃ។ ករណីពលរដ្ឋណាមានបញ្ហាសុខភាព ដូចជា៖ ក្អក ផ្តាសាយ ថប់ដង្ហើម ពិបាកដកដង្ហើម ក្តៅខ្លួន ត្រូវប្រញាប់រួសរាន់ទៅពិនិត្យសុខភាពនៅមន្ទីរពេទ្យ ដែលទទួលពិនិត្យ និងព្យាបាលជំងឺកូវីដ១៩។ ក្រៅពីនេះ សាលារាជធានីភ្នពេញ ក៏បានប្រកាសបិទផ្សារអូឬស្សីរយៈពេល ១៤ថ្ងៃ ផងដែរ បន្ទាប់ពីមានអាជីវករចំនួន ៦នាក់ ដែលរួមទាំងអនុប្រធានទីផ្សារ និងសន្តិសុខ ត្រូវបានរកឃើញថា ឆ្លងជំងឺកូវីដ-១៩។ អាស៊ីសេរី មិនអាចទាក់ទងអ្នកនាំពាក្យសាលារាជធានីភ្នំពេញលោក ម៉េត មាសភក្តី និងអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន អំពីករណីសាលារាជធានីភ្នំពេញ បង្ហាញអត្តសញ្ញាណអ្នកជំងឺនេះទេដោយទូរស័ព្ទចូលពុំមានអ្នកទទួល។ ប៉ុន្តែអ្នកស្រី ឱ វណ្ណឌីន ប្រាប់កាសែតក្នុងស្រុកថា ការបង្ហាញអត្តសញ្ញាណរបស់អ្នកជំងឺដែលត្រូវបានធ្វើឡើងដោយសាលារាជធានី គឺមិនពាក់ព័ន្ធជាមួយនឹងក្រសួងសុខាភិបាលនោះទេ។ ទោះជាយ៉ាងណា កន្លងមក ក្រសួងសុខាភិបាលក៏ធ្លាប់បង្ហាញអត្តសញ្ញាណនិងរូបថតរបស់អ្នកជំងឺកូវីដតាមការបញ្ជារបស់លោកនាយករដ្ឋមន្ត្រី ហ៊ុន សែន ដែរ។ កាលនោះ ក្រុមអង្គការជាតិ-អន្តរជាតិ និងអ្នករាយការណ៍ពិសេសរបស់អង្គការសហប្រជាជាតិអ្នកស្រី រ៉ូណា ស្មីត (Rhona Smith) បានរិះគន់ថា ការបង្ហាញអត្តសញ្ញាណអ្នកជំងឺនេះ ជារឿងមិនចាំបាច់ និងជាការបំពានសិទ្ធិឯកជន ព្រោះនាំឲ្យអ្នកជំងឺទទួលរងភាពអាម៉ាស ការរើសអើង និងថែមទាំងអាចរារាំងមនុស្សពីការធ្វើតេស្តរកជំងឺកូវីដទៀតផង។ គិតត្រឹមថ្ងៃទី៤ ខែមេសា កម្ពុជាបានរកឃើញអ្នកឆ្លងជំងឺកូវីដជាង ២ពាន់៦រយ (២.៦៨៩) នាក់ ក្នុងនោះអ្នកកំពុងសម្រាកព្យាបាលមានជាង ១ពាន់ (១.០១២)នាក់។ ចំណែកអ្នកស្លាប់វិញ ក្រសួងទទួលស្គាល់ថា មានចំនួន ១៩នាក់៕	2021-04-05T00:16:38+07:00	rfa.org	https://www.rfa.org/khmer/news/health/cambodian-reports-44-cases-of-covid-19-04042021131447.html
84e1dc1c-e57c-4e36-8f6c-d5fd3b9216f8	តំណាងរាស្រ្តកំពង់ឆ្នាំង និងទីប្រឹក្សារាជរដ្ឋាភិបាល ចុះសួរសុខទុក្ខពលរដ្ឋ និងក្រុមគ្រូពេទ្យ កំពុងចាក់វ៉ាក់សាំងជំងឺកូវីដ-១៩	ដោយមានការយកចិត្តទុកដាក់គិតគូរ ដល់ក្រុមគ្រូពេទ្យពីថ្នាក់ដឹកនាំ នាព្រឹកថ្ងៃទី៤ ខែមេសា ឆ្នាំ២០២១ លោកស្រី កែ ច័ន្ទមុនី អ្នកតំណាងរាស្រ្តមណ្ឌលកំពង់ឆ្នាំង និងជាប្រធានក្រុមការងារថ្នាក់កណ្ដាលចុះជួយឃុំពង្រ និងលោកស្រី ដោក សុទ្ធា ទីប្រឹក្សារាជរដ្ឋាភិបាល បានចុះសួរសុខទុក្ខក្រុមគ្រូពេទ្យប្រចាំការ និងចាក់វ៉ាក់សាំងការពារកូវីដ-១៩ ជូនដល់ប្រជាពលរដ្ឋ ក្នុងមណ្ឌលសុខភាពពង្រ ស្រុករលាប្អៀរ។ លោកស្រីទាំងពីរ និងថ្នាក់ដឹកនាំស្រុក បាផ្សព្វផ្សាយឲ្យបានជ្រួតជ្រាប ដល់ប្រជាពលរដ្ឋនៅក្នុងមូលដ្ឋាន ឱ្យយល់ដឹងអំពីវិធីការពារនៃការឆ្លងជំងឺកូវីដ-១៩ ដោយឲ្យពួកគាត់អនុវត្តតាមការណែនាំ របស់រាជរដ្ឋាភិបាល និងក្រសួងសុខាភិបាល ដើម្បីរួមគ្នាទប់ស្កាត់ នូវការរីករាលដាលនៃជំងឺកូវីដ-១៩ កុំឱ្យឆ្លងចូលក្នុងសហគមន៍។ លោក យង់ សៅវុឌ្ឍី អភិបាលស្រុករលាប្អៀរ បានប្រាប់ Fresh News នៅរសៀលថ្ងៃទី៤ ខែមេសា ឆ្នាំ២០២១នេះ ឲ្យដឹងថា នាឱកាសដែលលោកស្រីទាំងពីរ និងថ្នាក់ដឹកនាំស្រុកបានចុះសួរសុខទុក្ខប្រជាពលរដ្ឋ និងក្រុមគ្រូពេទ្យ ដែលកំពុងមមាញឹកក្នុងការចាក់វ៉ាក់សាំង ជូនប្រជាពលរដ្ឋនៅមណ្ឌលសុខភាពពង្រ។ លោកស្រីទាំងពីរ និងថ្នាក់ដឹកនាំស្រុក ក៏បាននាំយកនូវភេសជ្ជៈមួយចំនួន ដែលមានទឹកសុទ្ធ ទឹកផ្លែឈើ និងសម្ភារៈមួយចំនួន ចែកជូនក្រុមគ្រូពេទ្យ និងប្រជាពលរដ្ឋនៅទីនោះផងដែរ។ លោកបានបន្តឲ្យដឹងទៀតថា មណ្ឌលសម្រាប់ចាក់វ៉ាក់សាំង ជូនប្រជាពលរដ្ឋនៅក្នុងស្រុករលាប្អៀរ មាន២ទីតាំង ដែលទីតាំងទី១ ក្នុងឃុំជ្រៃបាក់ ស្ថិតនៅមណ្ឌលសុខភាពជ្រៃបាក់ និងទីតាំងទី២ ស្ថិតនៅឃុំពង្រ គឺស្ថិតនៅមណ្ឌលសុខភាពពង្រ។ ចំពោះយុទ្ធនាការចាក់វ៉ាក់សាំងស៊ីណូវ៉ាក់ (Sinovac) ជូនប្រជាពលរដ្ឋលើកទី២ រយៈពេល២ថ្ងៃនេះ គឺចាប់ពីថ្ងៃទី២ និងថ្ងៃទី៣ ខែមេសានេះ នៅទីតាំងទាំងពីរ ក្នុងស្រុករលាប្អៀរ ក្រុមគ្រូពេទ្យចាក់វ៉ាក់សាំងស៊ីណូវ៉ាក់ (Sinovac) ជូនក្រុមប្រឹក្សាស្រុក ក្រុម ប្រឹក្សាឃុំ រួមនិងអាជ្ញាធរភូមិបានចំនួន ៥០៥នាក់ហើយ ក្នុងនោះស្រី ១៩៥នាក់។ ការចាក់វ៉ាក់សាំងជូនប្រជាពលរដ្ឋជាបន្តនេះ លោកបានផ្ដល់អាទិភាពមុនគេ គឺអាជីវករផ្សារ គ្រូបង្រៀន ម៉ូតូឌុប តៃកុងរថយន្តតាក់ស៊ី ត្រូវតែមានអាទិភាពក្នុងការទទួលបានវ៉ាក់សាំងមុនប្រជាពលរដ្ឋទូទៅ។ លោកនឹងចាក់ជូនប្រជាពលរដ្ឋទាំងអស់ឲ្យបានគ្រប់ៗគ្នា ក្នុងស្រុករលាប្អៀរទាំងមូលផងដែរ៕	2021-04-04T23:00:00+07:00	freshnewsasia.com	https://m.freshnewsasia.com/index.php/en/localnews/192152-2021-04-04-09-00-09.html
0a8b2fd6-31b7-4c23-906c-ac636ca38543	ខេត្តរតនគិរី រកឃើញអ្នកកើតជំងឺកូវីដ១៩ ជាលើកដំបូង ក្នុងព្រឹត្តិការណ៍សហគមន៍២០កុម្ភៈ	ខេត្តរតនគីរី៖ យោងតាមរបាយការណ៍ពីរដ្ឋបាលខេត្តរតនគីរី បានឲ្យដឹងថា នៅថ្ងៃទី០៤ ខែមេសា នេះ បានរកឃើញបុរសម្នាក់កើតជំងឺកូវីដ១៩ ដែលនេះជាករណីវិជ្ជមានកូវីដ១៩ជាលើកដំបូងហើយសម្រាប់ខេត្ត ក្នុងព្រឹត្តិការណ៍សហគមន៍២០កុម្ភៈ។ តាមរបាយការណ៍បានបញ្ជាក់ថា បុរសកើតជំងឺកូវីដ១៩នេះ មានឈ្មោះ ញឹក សុជា អាយុ ៣១ឆ្នាំ មានទីលំនៅក្នុងភូមិតាវែង ឃុំតាវែងលើ ស្រុកតាវែង ខេត្តរតនគិរី។ តាមការស្រាវជ្រាវបុរសរូបនេះ ចេញឃុំសំបុក ស្រុកចិត្របុរី ខេត្តក្រចេះ។ ក្នុងសេចក្តីជូនដំណឹងបានបញ្ជាក់ថា បុរសរូបនេះ កាលពីថ្ងៃទី១៤ ដល់ថ្ងៃទី២៤ ខែមីនា ឆ្នាំ២០២១ បានដើរលេងភ្លេង និងទំនាក់ទំនងជាមួយបងប្អូន មិត្តភ័ក្តិមួយចំនួននៅក្នុងខេត្តក្រចេះ។ ថ្ងៃទី២៥ ខែមីនា បានធ្វើដំណើរទៅខេត្តរតនគិរី ដល់ចំណុចអូរពងមាន់ឈប់រថយន្តទិញទឹក (មិនចុះពីឡាន)ទេ បន្ទាប់មកបានចុះចាក់ប្រេង និងទិញបាយម្ហូបនៅចំណុចអូរចេញ ភូមិតាអង ឃុំតាអង ស្រុកកូនមុំ ខេត្តរតនគិរី និងបន្តធ្វើដំណើរដល់ស្រុកតាវែង ហើយអាជ្ញាធរ បានឱ្យធ្វើចត្តាឡីស័កខ្លួនឯង ១៤ថ្ងៃ។ លុះដល់ថ្ងៃទី០១ ខែមេសា ដោយមានការសង្ស័យបុរសរូបនេះ បានទាក់ទងជាមួយមន្ត្រីសុខាភិបាលយកសំណាកទាំងប្តីប្រពន្ធ។ លទ្ធផលវិភាគចេញថ្ងៃទី០៤ ខែមេសា ឆ្នាំ២០២១ បង្ហាញថា បុរសឈ្មោះ ញឹក សុជា មានវិជ្ជមានជំងឺកូវីដ១៩។ រដ្ឋបាលខេត្តរតនគិរី បានអំពាវនាវដល់ប្រជាពលរដ្ឋ និងសាធារណជន ដែលមានជាប់ពាក់ព័ន្ធនឹងបុគ្គលឈ្មោះ ញឹក សុជា សូមផ្តល់ព័ត៌មាន ដើម្បីមន្ត្រីចុះយកសំណាក និងត្រូវធ្វើចត្តាឡីស័កខ្លួនឯងរយៈពេល ១៤ថ្ងៃ។ ក្នុងមានករណីសង្ស័យ ឬការប្រែប្រួលសុខភាព ទាក់ទងទៅទូរស័ព្ទលេខ ០៩៧ ៥៩៥ ៧៧៨ ៨ និង ០៩២ ១២១ ៣៨៣៕	2021-04-04T22:13:54+07:00	kbnnews.com	https://kbn.news/archives/215335
d4f567fa-8bed-471b-8782-6f9d1394c387	អភិបាលខណ្ឌច្បារអំពៅ នាំថវិកា ៥លានរៀល អំណោយសម្តេចតេជោ និងសម្តេចកិត្តិព្រឹទ្ធបណ្ឌិតចូលរួមរំលែកមរណទុក្ខ គ្រួសារសពស្ត្រីជនជាតិខ្មែរម្នាក់ ស្លាប់ដោយសារជំងឺកូវីដ-១៩	នៅព្រឹកថ្ងៃទី០៤ ខែមេសា ឆ្នាំ២០២១នេះ លោក ចេង មុនីរ៉ា អភិបាលខណ្ឌច្បារអំពៅ បាននាំយកគ្រឿងបរិភោគមួយចំនួន និងបច្ច័យ របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា តាមរយៈលោក ឃួង ស្រេង អភិបាលរាជធានីភ្នំពេញ ចំនួន៥លានរៀល ចូលរួមរំលែកមរណទុក្ខដ៏ក្រៀមក្រំចំពោះក្រុមគ្រួសារ សពលោកស្រី នួន លក្ខិណា អាយុ ៦១ឆ្នាំ ដែលបានទទួលមរណភាពដោយសារកូវីដ១៩ កាលពីថ្ងៃទី១ ខែមេសា ឆ្នាំ២០២១។ នៅក្នុងការចូលរួមរំលែកមរណទុក្ខនេះ សម្ដេចតេជោ បានចាត់ទុកការស្លាប់របស់ជនរងគ្រោះខាងលើ គឺជាមរណភាពមួយគួរឲ្យសោកស្ដាយជាទីបំផុត ដែលបច្ចុប្បន្នមេរោគដ៏កាចសាហាវនេះ កំពុងតែឆ្លងរាលដាលនៅលើពិភពលោក ហើយក៏កំពុងតែសម្លាប់ជីវិតមនុស្សយ៉ាងច្រើនជារៀងរាល់ថ្ងៃ។ ស្ថិតក្នុងមរណទុក្ខដ៏ក្រៀមក្រំនេះ សម្ដេចតេជោ សូមឧទ្ទិសបួងសួងសូមឲ្យវិញ្ញាណក្ខន្ធសពបានទៅកាន់សុគតិភព កុំបីឃ្លៀងឃ្លាតឡើយ។ ជាមួយគ្នានេះ លោក ចេង មុនីរ៉ា បានអំពាវនាវដល់ប្រជាពលរដ្ឋទាំងអស់ ចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានការរបស់សម្តេចតេជោ «៣ការពារ និង៣កុំ» ដើម្បីសុវត្ថិភាពផ្ទាល់ខ្លួន គ្រួសារ សហគមន៍ និងសង្គមជាតិ។ អំណោយដែលលោកអភិបាលខណ្ឌនាំយកទៅប្រគល់ជូនគ្រួសារសព រួមមាន៖ អង្ករ ១០០គីឡូក្រាម ទឹកសុទ្ឋ ៤កេស ទឹកផ្លែឈើ ២កេស ម៉ាស៥០ អាល់កុល ៤ដប៕	2021-04-04T21:28:00+07:00	freshnewsasia.com	https://m.freshnewsasia.com/index.php/en/localnews/192136-2021-04-04-07-28-06.html
bc2fac60-767f-49b3-8743-1da98d675bc9	អាជ្ញាធរខេត្តស្វាយរៀង ចាប់ផ្តើមរៀបចំ និងបំពាក់សម្ភារក្នុងអគារចំនួន ២ ដើម្បីត្រៀមសម្រាប់ក្រុមគ្រូពេទ្យ និងអ្នកជំងឺកូវីដ១៩ ក្នុងខេត្តរបស់ខ្លួន	រដ្ឋបាលខេត្តស្វាយរៀង បានចាត់ឱ្យកម្លាំងសមត្ថកិច្ចចុះរៀបចំអគារចំនួន ២ សរុបមាន ២៨៨ បន្ទប់ ស្ថិតក្នុងទីតាំងរបស់ក្រុមហ៊ុនកាស៊ីណូបាវិត-ម៉ុកបាយ នៅភូមិបាវិតកណ្តាល សង្កាត់បាវិត ក្រុងបាវិត ដើម្បីត្រៀមទុកសម្រាប់ឱ្យអ្នកជំងឺកូវីដ១៩ សម្រាកព្យាបាលជំងឺ និងសម្រាប់ក្រុមគ្រូពេទ្យបំពេញការងារថែទាំង ព្យាបាលអ្នកជំងឺកូវីដ១៩ ផងដែរ។ ជាក់ស្ដែង នាថ្ងៃទី០៤ ខែមេសា ឆ្នាំ២០២១នេះ លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត បានចុះពិនិត្យមើលការបំពាក់សម្ភារបរិក្ខាពេទ្យនៅតាមអគារទាំងពីរខាងលើ ដើម្បីឱ្យប្រាកដថាការរៀបចំទាំងនោះ ត្រឹមត្រូវតាមវិធានសុខាភិបាលដែរឬអត់។ នាឱកាសនោះ លោកអភិបាលខេត្តបានថ្លែងអំណរគុណចំពោះកងកម្លាំងទាំងបី អាជ្ញាធរដែនដី ម្ចាស់ទីតាំងអាគារ និងបុគ្គលិកសុខាភិបាលទាំងអស់ ដែលរួមសហការគ្នាក្នុងការបោសសម្អាត និងបំពាក់សម្ភារបរិក្ខាពេទ្យបានរួចរាល់នៅថ្ងៃនេះ ដើម្បីត្រៀមទុកសម្រាប់ព្យាបាលប្រជាពលរដ្ឋដែលមានជំងឺកូវីដ១៩ ជាពិសេសកោតសរសើរចំពោះបុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងខេត្តស្វាយរៀង ដែលជាកងទ័ពអាវស មិនត្រឹមតែបានចូលរួមក្នុងការប្រយុទ្ធប្រឆាំងនឹងជំងឺកូវីដ១៩ ប៉ុណ្ណោះទេ ថែមទាំងបានចូលរួមចំណែកយ៉ាងសកម្មលះបង់ពេលវេលាទាំងពេលយប់ និងពេលថ្ងៃ ដោយមិនខ្លាចនឿយហត់ក្នុងការព្យាបាលអ្នកជំងឺកូវីដ-១៩ យ៉ាងយកចិត្តទុកដាក់បំផុត។ លោកអភិបាលខេត្តបានឧត្ថម្ភនូវថវិកាមួយចំនួនដល់កងកម្លាំងស្នងការដ្ឋាននគរបាលខេត្ត និងកងកម្លាំងកងរាជអាវុធហត្ថខេត្ត ដើម្បីជាការលើកទឹកចិត្តក្នុងការចូលរួមធ្វើពលកម្មសម្អាតអគារខាងលើនេះផងដែរ។ រដ្ឋបាលខេត្តស្វាយរៀងបានអំពាវនាវដល់ប្រជាពលរដ្ឋទាំងអស់ ត្រូវបង្កើននូវការប្រុងប្រយ័ត្នឲ្យបានខ្ពស់ ជាពិសេសត្រូវប្រកាន់ភ្ជាប់នូវវិធានការរបស់ប្រមុខរាជរដ្ឋាភិបាល «៣ការពារ ៣កុំ» ហើយបើគ្មានការចាំបាច់ត្រូវនៅតែក្នុងផ្ទះ ត្រូវរួមគ្នាកាត់ផ្តាច់ឬសគល់នៃជំងឺកូវីដ-១៩នេះ ដោយផ្តើមចេញពីការចូលរួមសហការពីប្រជាពលរដ្ឋម្នាក់ៗ និងគ្រប់ៗគ្នា៕	2021-04-04T21:25:00+07:00	freshnewsasia.com	https://m.freshnewsasia.com/index.php/en/localnews/192135-2021-04-04-07-25-55.html
128871e7-9502-4bed-8d1c-73f1f6142bf9	ទូតជប៉ុនប្រចាំប្រទេសថៃ លោក Kazuya Nashida ឆ្លងជំងឺកូវីដ-១៩, ថៃប្រកាសរកឃើញករណីឆ្លងថ្មីៗជិត១០០នាក់ (Video inside)	ឯកអគ្គរាជទូតជប៉ុនប្រចាំនៅប្រទេសថៃ លោក កាហ្ស៊ូយ៉ា ណាស៉ីដា (Kazuya Nashida) បានឆ្លងជំងឺ COVID-19 បំប្លែងថ្មី ហើយនៅថ្ងៃអាទិត្យនេះអាជ្ញាធរថៃ ក៏បានប្រកាសពីការរកឃើញ ករណីឆ្លងថ្មីៗចំនួនជិត១០០ករណីផងដែរ។ នេះបើតាមការចេញផ្សាយ ដោយសារព័ត៌មានថៃ Nation Thailand នៅថ្ងៃអាទិត្យ ទី០៤ ខែមេសា ឆ្នាំ២០២១។ កាលពីថ្ងៃសៅរ៍ម្សិលមិញ ក្រសួងការបរទេសជប៉ុន បានប្រកាសនៅលើវែបសាយរបស់ខ្លួនថា លោក Nashida បានធ្វើតេស្តវិជ្ជមានចំពោះ COVID-19 ហើយកំពុងតែទទួលការព្យាបាល នៅមន្ទីរពេទ្យមួយកន្លែង ក្នុងទីក្រុងបាងកក។ ចំណែកឯ បុគ្គលដែលពាក់ព័ន្ធជាមួយលោក ក៏បានតម្រូវឲ្យធ្វើចត្តាឡីស័កផងដែរ។ គួរបញ្ជាក់ថា នៅថ្ងៃអាទិត្យនេះ អាជ្ញាធរថៃបានប្រកាសពី ការរកឃើញករណីឆ្លងថ្មីៗចំនួន៩៦នាក់ ក្នុងនោះ០៩ករណី ជាអ្នកធ្វើដំណើរមកពីក្រៅប្រទេស។ គិតត្រឹមថ្ងៃដដែល ករណីឆ្លងសរុបនៃ COVID-19 នៅក្នុងប្រទេសថៃ បានកើនដល់២៩,១២៧នាក់ ក្នុងនោះមានអ្នកស្លាប់៩៥នាក់ និងជាសះស្បើយ២៧,៧៧៤នាក់៕	2021-04-04T21:08:00+07:00	freshnewsasia.com	https://m.freshnewsasia.com/index.php/en/internationalnews/192132-2021-04-04-07-08-21.html
4c9551e0-9205-4f1f-b753-4f575336ea19	ឯកឧត្តម ហ៊ុន ម៉ានី ចុះពិនិត្យទីតាំងចាក់វ៉ាក់សាំងការពារជំងឺកូវីដ១៩ នៅក្នុងបិរវេណវិទ្យាល័យឫស្សីកែវ	ភ្នំពេញ ៖ ព្រឹកថ្ងៃទី៤ ខែមេសា ឆ្នាំ២០២១ អភិបាលខណ្ឌឬស្សីកែវ ចូលរួមអមដំណើរ ឯកឧត្តម ហ៊ុន ម៉ានី ប្រធានសហព័ន្ធសហភាពយុវជនកម្ពុជា និងជាអ្នកតំណាងរាស្ត្រមណ្ឌលកំពង់ស្ពឺ និងឯកឧត្តម នួន ផារ័ត្ន អភិបាលរងរាជធានីភ្នំពេញ ដឹកនាំប្រតិភូ ចុះពិនិត្យទីតាំងចាក់វ៉ាក់សាំងការពារជំងឺកូវីដ១៩ នៅក្នុងបិរវេណវិទ្យាល័យឫស្សីកែវ។ ឆ្លៀតក្នុងឱកាសនោះ ឯកឧត្តម ហ៊ុន ម៉ានី បានមានប្រសាសន៍សំណេះសំណាល សួរសុខទុក្ខដល់ក្រុមគ្រូពេទ្យ និងអ្នកគ្រូ លោកគ្រូ ដែលអញ្ជើញមកទទួលការចាក់វ៉ាក់សាំង និង បានអំពាវនាវដល់ លោកគ្រូ អ្នកគ្រូ សូមបន្តចូលរួមអនុវត្តនូវវិធានការ ៣ ការពារ និង ៣ កុំ ដែលដាក់ចេញដោយ សម្តេចតេជោ ឲ្យបានខ្ជាប់ខ្ជួន បើទោះបីជាលោកគ្រូ អ្នកគ្រូ បានទទួលការចាក់វ៉ាក់សាំងការពារជំងឺកូវីដ១៩ លើកទី១ ឬលើកទី២ ហើយក៏ដោយ៕ រក្សាសិទ្ធិដោយ៖សារឿន	2021-04-04T18:53:10+07:00	cen.com.kh	https://cen.com.kh/archives/317618.html
7c121479-311e-4101-a27f-cad7c92e0f96	រដ្ឋបាលខេត្តស្វាយរៀង បង្ហាញឈ្មោះអ្នកឆ្លងជំងឺកូវីដ ៧០នាក់ ដែលធ្វើការ និងស្នាក់នៅកាស៉ីណូបាវិត-ម៉ុកបាយ	រដ្ឋបាលខេត្តស្វាយរៀង បានចេញសេចក្ដីជូនដំណឹងអំពីការបន្តរីករាលដាលជំងឺកូវីដ១៩ នៅក្នុងមូលដ្ឋានខេត្តស្វាយរៀង ក្នុងនោះប្រជាពលរដ្ឋដែលឆ្លងជំងឺកូវីដ១៩ នៅក្នុងខេត្តនេះមានចំនួន ៧០នាក់ ដែលធ្វើការ និងស្នាក់នៅកាស៉ីណូបាវិត-ម៉ុកបាយ ស្ថិតនៅភូមិបាវិតកណ្ដាល សង្កាត់បាវិត ក្រុងបាវិត។ តាមសេចក្ដីជូនដំណឹងដដែល បានឱ្យដឹងថា នៅថ្ងៃទី៣០ ខែមីនា ឆ្នាំ២០២១ ក្រុមការងារបានយកវត្ថុវិភាគសំណាកអ្នកមានរោគសញ្ញានៅកាស៉ីណូខាងលើ ដើម្បីធ្វើតេស្តនៅវិទ្យាស្ថានសុខភាពសាធារណៈ ក៏ឃើញមានផ្ទុកវីរុសកូវីដ១៩ ចំនួន ៧០នាក់។	2021-04-04T17:54:00+07:00	freshnewsasia.com	https://m.freshnewsasia.com/index.php/en/localnews/192089-2021-04-04-03-54-10.html
474ccc36-fd88-4599-a750-fd71b49f086e	BREAKING: សហរដ្ឋអាមេរិក៖ មនុស្សជាង ៦.៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៨០៧នាក់ស្លាប់ នៅក្នុងរយៈពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៦,១៥៤នាក់ទៀតបានឆ្លងជំងឺ COVID-19 ខណៈអ្នកជំងឺ ៨០៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី០៤ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,៣៨៣,១២៦ករណី ក្នុងនោះមានអ្នកស្លាប់សរុបចំនួន ៥៦៨,៥១៣នាក់ និងជាសះស្បើយឡើងសរុប ២៣,៨៩៤,៦៣២នាក់។ គួរបញ្ជាក់តាមមជ្ឈមណ្ឌលបង្ការ និងទប់ស្កាត់ជំងឺអាមេរិក (CDC) បានអះអាងកាលពីថ្ងៃសុក្រសប្តាហ៍នេះថា ប្រជាជនអាមេរិកដែលបានទទួល ការចាក់វ៉ាក់សាំងបង្ការ COVID-19 គ្រប់ដូសហើយនោះ គឺអាចធ្វើដំណើរនៅទូទាំងសហរដ្ឋអាមេរិកបាន ដោយមិនចាំបាច់ត្រូវឆ្លងកាត់ការធ្វើតេស្ត ឬចត្តាឡីស័កនោះឡើយ។ ទោះជាយ៉ាងណាក៏ដោយ CDC នៅតែតម្រូវឲ្យពួកគេពាក់ម៉ាស់ជាប់់ជានិច្ចដដែល នៅពេលធ្វើដំណើរតាមយន្តហោះ រថយន្តក្រុង និងរថភ្លើងជាដើម៕	2021-04-04T17:51:00+07:00	freshnewsasia.com	https://m.freshnewsasia.com/index.php/en/internationalnews/192086-2021-04-04-03-51-32.html

Subsets and Splits

No community queries yet

The top public SQL queries from the community will appear here once available.